
E NO POR CASA. 


CAP. 1. 


Tabata dia Domingo mainta. 

Un alegre entrada di solo ta anunciando un dia nobo, 
un dia di reposo, cu nos mester cuminsa cu n'é na gradici 
Dios, pa salud i beneficio cu nos a ricibi den es dianan 
anterior. 

Tur camina nos ta topa cristianan cu ta bai i cu ta 
sali cumpli cu nan deber na Dios den misa. Un joben 
sol, a queda para di golpi den camina; luego el a hala 
un banda, sperando ansioso cu e procesion di: bai i bini 
di misa, lo caba porfin. 

Por ultimo un muher bieuw ta pasé, lastrando cu tra- 
bao, un par di alpargata gastá, com si fuera nan quié 
competi cu su añanan di bida. 

Cu un suspiro di satisfacción, e ta mira porfin e bieuw 
ta bira squina di caya; sin perde tem e ta hinta man 
den su saco p'aden i ta saca un carta nó será ainda, 
despues di a mira un bez mas rond den camina. 

Paquico tanto precaucion ? 

Pues tur derecho e tin, siendo cu lo contenido é in- 
tento di es carta, ta exigi esai. 

E joben ta namorá i e ta prepara su piomé flecha di 
amor p'e lanza na curazon di su futura. Guillermo, asina 

ta esaya su nombre, ta namora Cecilia Gonzales i e ta 

asina ansiá p'e tende resultado di su empresa, cu € quié 

repasá su declaracion pa di ultima vez, di cual lo depende 

por completo su bida i felicidad. Cu sinceridad e ta bolbe 

leza e carta poco-poco, peto bastante duro cu nos tambe 

por tende, como si “qera ta cu Cecilia mes e ta papia. 
E carta ta bisa: 


Distinguida Señorita ! 


Cu respeto mi ta dirigi bo es dos palabranan aqui, 
pa declara bo e afecto, cu ta aumentando foi tempo caba 
den mi curazon, pa un alma pura manera di bo. Si! mi 
bida í felicidad lo depende di bo desicion; sí, lo mi sinti 
mi como nací di nobo, si bo acepta mi amor. 

Di mi comportacion, esai bo mes ta mi testigo, pasobra 


ta -hopi tem, aunque pa bista, nos conose otro caba i pa 
amistad di Henry, bo rumañn, cu mi, Mi ta spera cu lo bo 
compadece cu mi alma, cu ta sufri pbo sin bo sabi, 


Guillermo Nantes. 


Cu un aire di satisfaccion e ta sagudi su cabgz i ta 
bisa : s 

„Mi ta quere qu'e ta bon i mi ta sinti cu mi amor pé 
lo n’ ta mal correspondi”. E ta dobla e carta atrobe i ta 
cera e envelop. „Como mi quié pé yega den man di Ce- 
cilia mes, ta prudente mehor pone hunto cu € direccion : 
den su mano, ya e ta hañé personalmente i despues lo € 
mustra Henry”. ; 

Asina cu animo e ta sigui su cãmina pa post i el ta 

deposita e carta den bus, despues di a pone su stampia 
ariba, 

Guillermo Nantes a nace den e mes pueblo di Otra- 
banda cu Cecilia. 

Na edad di diez aña el a perde su mama, despues di 
a sufri e otro perdida di su tata na edad di4aña. Huer- 
fano anto, un tio di djé, zapaté di oficio, a tumé i siñé 
zapaté. 

Despues di 12 aña, cu e ta trahando, e tio a bin muri, 
asina cu e só a queda heredero unico di biennan di su tio, 

Quizas pa cualquier otro joben, loque e tio a larga 
pé, por ta nada '¡ balor; pero pa Guillermo un banki di 
winkel i un surtido completo di lijs i otro herment, den un 
casita propio, no tin nada mas util, i preferible cu placa. 
Pasobra fuera di esai, e clientenan tambe a queda na en- 
cargo di Guillermo, cu ta corresponde correctamente cu su 
compromisonan. Asina cu Guillermo ta resulta un obrero 
formal i di consideracion. 

Quico un hende asina ta warda enberdad pa forma un 
bida drecho, p'é ocupa un puesto digno den sociedad ? 

Su eleccion ta corresponde cu su conducta, siendo cu 
Cecilia, otra huerfana, ta biba como un modelo di birtud, 
hunto cu Henry, su unico ruman, amigo di Guillermo. 

Pero nunca nan a topa cu otro, sino den presencia 
di Henry un dos bez na cumplimento di aña. Sinembargo 
desdi cu nan bista a topa cu otro, e corazonnan a sinti 
tambe i nan a stima sin participa otro ainda. Loque a 
stroba desarollo di es amor, ta pa via cu poco bez Cecilia 
sá ta abao. 

Ariba di nan cas, ta biba doño di tur e cas, cu ta 
señorita Josefa Rodriguez, conosí di nan Mama difunta. E 

señorita ta mustra un cariño tal pa Cecilia, cu ta hasi 
hende quere cu nan ta mas cu pariente. Prueba tá, cu 
hasta pornada nan ta biba den segundo piso di e mujer 
su cas. 

I mas ainda Josefa sa tin pretencion di larga cose e 
mes bistí pa nan dos bisti Ohochi. Na momento cu e car- 
tero a yega i a bati porta abao, nos ta haña Cecilia ta com- 
paña Josefa. E cuarto, unda Cecilia ta pasa mas tanto den 
dia, ta queda enfrente di e camina unda ta hiba na porta 
di corral. El a mira e cartero drenta cu direccion pa cas 
abao. Na es momento Josefa ta drenta cu un bishita i ta 
introducié na Cecilia, como un amigo bieuw di dje. 

» Cecilia”, e ta bisa, „aqui mi ta presenta bo na Señora 
Durán, amiga di infancia. Mi ta spera cu Eloisa lo goza 
tambe di bo afecto” 

»Mucho gusto, di conose Señora Eloisa; mi ta Cecilia 
Gonzales, corta cu mi como un servidora”, e ta contesta. 

Na es momento, e cartero ta bati porta i Cecilia ta 
pidi permiso pa bai atende abao. Jegando, e ta ricibi € 
carta. Como semper ta carta pa Henry sa bini, el a sor- 
prende di mira su nomber i e aviso den su man riba e 
envelop. El a tumé i e cartero a bai. Pero ta parce ma- 
nera e n por habrié, si n' ta den presencia di Henry, pa- 
sobra el a queda drei e carta den su man. Sinembargo 
alafin, curiosidad di mujer a vence i el a habrié. Qui un 
sorpresa pé, ora el a caba di !ezé! Pensativo el a queda 
cu e carta den su man, i sintá den e mes stoel Henry a 
drenta bin hañé. Entretanto, ariba Eloisa ta comentando 
buniteza di Cecilia i ta puntra: 

»Pero, Josefa, ta di com Cecilia no a haña un admira- 
dor ainda, siendo na alma i na curpa e ta tan bunita ?” 

„Dios libra, Eloisa”, asina Josefa ta contesta. „Dios 
libra sosede un cos asina. 1 p'asiquico? E por hañé mejor 
cu e ta cerca mi? Tur loque mi tin ta di djé, basta e 
quié. Mi quier é mas cu mi mes famíanan. Pues e n’ 
tin meste di molestia su cabez cu casamento. Tampoco 
mi n’ ta queda contento cu algun hende namoré.” 

„Esai mi n’ ta drenta cu bo, Josefa ! 

Corda, cu e ta drenta un edad propio pa casa i siendo 
huerfana e no por steun riba su ruman cu algun dia lo por 
drenta na casa tambe. Naturalmente bo quier é bon, pero 
quico ta nifica esai? Bo mester sa cu pa mi, un biuda, 
no tin mejor bida cu matrimonio, i awe mi ta yora doble 
pa e perdida irreparable cu mi a sufri di a perde mi bon 
Juan, que en paz descansa. Sí, un segundo tata e tabata 
pa mi i te awe mi ta yora su weso”, i e taseca su wowo- 
nan húmedo cu su lenso di man. 

,»Bunita, Eloisa; pero figura bo, cu envez di Juan, tabata 
un Pedro, pardon, un buraché, cu ta maltrata bo, trata bo 
infiel, quico bo a gana?” Josefa ta puntra. 

»Esai lo no tabata facil pa sosede, pasobra ta prudente 
semper conose caracter di un hende profundamente, promé 
bo acepté pa esposo. 

Pero no ta posible conbence bo. Di nosjubentud caba 
nos a discuti riba e asunto isemper bo a odia matrimonio.” 

Den esai. Henry a subi cu Cecilia i ta saluda señora 
Eloisa i Josefa. 

Como el a lubida qu'e tin un asunto importante di 
haci na un cas di comercio el a saluda i baha unbez. 

Josefa a queda mira Cecilia cu un bista desconfiá, desde 
cu Eloisa a papia riba asunto di matrimonio. I realmente 
e pober Cecilia a queda tolondrá toi ora el a lesa e carta, 

cuyo contenido sinembargo Henry no a desaproba. E ta 
recorda cu un rato promé ora Henry a drenta i a hañé cu 
e carta i cu Henry a informé unbez si e ta acepta si o nó. 

I com el a. spanta, pero cu un boz interior tabata 
responde Henry pa medio di su boca, cu si! Ma awor 
quico e haci? Qui orae por participa Josefa? Lo en” tin 
nada contra? Esai ta un punto cu ta tormenté, pasobra 
e ta casi sigur, cu Josefa nunca lo aproba bida di matri- 
monio. Pero Josefa tin razon? No ta natural, si bo.sinti 
amor pa un hende, cu ta declara bo di djé, n? ta huste 
acepté? Paquico ninga su proposicion si e ta un bon 
hende, cual oferta lo ta bendicioná pa Dios mes den Sa- 
cramento di matrimonio? Ocupá cu e pensamentonan a 
haci cu e no a paga tino na nan combersacion. Josefa a 
sinti unbez cu algo ta pasando. 


» Cecilia”, e ta bisa, „ta com bo ta pensativo asina? 
Ora b'a bai abao, mester a sosede algo, cu b'a subi serio 
asina.” 


„Pues, nada malo ni triste a sosede ; pero permiti mi 
reflecciona mi poco, promé mi participa bo”, e ta contesta. 

„Ta quico por ta?.... Haci mi un fabor, mi quié 
.sa unbez ta quico,” Josefa ta bula bisa. 

»N ta tur cos nos por participa otro tan tacil,” Eloisa 
a cai aden, ,tin asunto asina serio, cu promé bo participé, 
bo meste tin un garantia caba, cu lo e no fracasa.” 

„Realmente Señora Elisa tin razon, e asunto aqui ta 
di sumo importancia”, Cecilia a testiguá, „aunque cu mi 
no tin ningun secreto pa Josefa, como e ta mescos cu un 
mama pa mi.” 

„Basta Cecilia, mi n’ ta ningun mama pa bo; den mi 
bo tin unicamente un amiga di mas grandi i di mas con- 

fianza; i ta sigur cu ningun hende por stima bo mas cu 
mi. Ni un comprometido, ni un ruman, ni un amiga, ni 
un esposo mes. 

l mi ta spera: cu lo bo n’ trata infiel cu mi nunca !” 

Den esai Eloisa a lamta, como ta. ora di autobus pa e 
sigui su biahe pa Punda. 

„Enfin, mi ta lamta,” e ta bisa. „Josefa, te despues, Ce- 
cilia, no lubida mi, aqui bo tin mi adres,” i e ta entregé 
su tarjeta, ,corda ocupa mi cu tur libertad.” 

»Muchas gracias, señora Eloisa! No bai largo.” 

l nan dos ta despidi di Eloisa. 

Esaqui ta baha trapi i mes ora Josefa a sigui cu Ceciia : 

„Cecilia, bam mira, conta mi bo caso straño.” 

Cecilia a hiza su wowo, i cu un atencion e ta trata di 
leza den Josefa su pensamento qui clase di amor esaqui ta 
pretende di tin pe. 

» Ta straño, e ta pensa, com mi por figura mí cu un 
amiga por quier otro cu mas amor cu un novio na su no- 
via? No, ta imposible, ta un locura di Josefa .... pero... 
enfin lo n’ ta serio e ta meen e cos ayi.” 

E ta tuma un curashi i ta cuminsa. 

,Josefa, pa un casualidad, mi ta haña mi den un asun- 
to di amor. Un joven serio i trahador a declara mi amor 
i ta warda mi sí pa e por declaré na Henry.” 

„Quico? Ite carta bo tin den bo man ayi ? T'ei quen ? 
Su cabez ta bon? Bo n’ ta bon manera bot'ei ? Bo no bai 
busca lába pa bo curpa. N'ei mira e carta,” i e ta ranqué 
fto'i Cecilia su man. Su frenta ta cria dos plooi i cu dos 
wowo di tigre e quier desafia Cecilia. Alafin el a caba i 
el a benta e carta riba mesa. Cu un sonrisa di bofon e 
ta bisa: 

»Esta spektakel! 1 bon, Cecilia, bo ta quere tur e lo- 
cura cu e gran señor aqui ta gaña bo? E n’ tin trabao 
di haci ? j 

Bo ta quere realmente cu su bida ta depende di bo ? 
Ta dokter b'a bira?” I eta forza hari. Cecilia, cu dig- 
nidad ta responde : 

„Ta duel mi cu bo ta quere mi un muchachada; cu 
mi sentido comun no por yuda mi na distingui un hende 
serio i honrado foi un libertino.” 

„Ai, mi jiu, bo n’ conoce mundo, tin hopi cara di an- 
gel cu curazon di demonio; bo n' quere cu tur loque ta 
lombra ta oro.” Josefa ta contesta. 

„Enfin, mi n’ ta discuti-cu bo, pero loque mi sa di 
Guillermo, cu e ta mas juicioso cu Henry mes. Mi n tin 
tin nada di papia sino bon di dje.” 

„Calma bo, Cecilia, esta un Guillermo cu a bini awor 
pa forma cuestion den nos. N’ tin meste di defendé tan- 
to. Qui dia m'a quere cu asina lihé, bo a contradicí mi 
pa un Guillermo di malora, cu apenas bo conoce di acer- 
ca. Pero un dia lo bo combense bo cu mi no quié bo 
malo !” 

„Gracias a Dios, Josefa, tin un hende manera bo cu quié 
mi bon i lo mi no cansa di gradici bo, si bo compadece 
cu un pobre huerfana manera mi! Pero loqué mi tasin- 
ti pa Guillermo, ta di curazon i mi ta spera cu nunca lo 
mi queda gañá ni desapuntá.” 

Na es momento Cecilia ta ripara cu Josefa ta trata pa 
sconde algun lagrima cu quié reda e duele cu ta tormen- 
ta su alma. 

» Ta straño, Cecilia ta pensa, Josefa ta stima mi tanto 
cu e ta hasi jalurs riba Guillermo. 

Pero ta imposible! E por ta asina sot di quere, cu 
un amiga por stima otro, mas cu un novio, cu ta trata na 
forma un bida na bienestar social i moral di su novia ? 

No, mi ta compadecéle, pasobra mi n’ ta quere, cu e 
quié mi tan malo; quisas e ta sinti cu alafin lo mi meste 
bandoné ií esai lo ta duel é.” 

Pero si Cecilia tabatin masque ta un átomo di astucia, 
lo el a ripara cu bao di es apariencia di tristeza, Josefa 
ta formando un trama berguensoso i un sentencia terrible 
ta pronunciá riba cabez di Guillermo, cu quié bin ranca 
Cecilia for di su garra maliciosa. Cu un sonrisa finguí e 
ta retira pa su cuarto i ta larga Cecilia preocupá cu tur e 
sucesonan cu a pasa riba e mes dia. E pobre no por figuré 
cu e ta victima di un amor impuro i criminal, un amor cu 
tabata castigá cu candela destructiva pa ira di Dios riba e 
ciudadnan di Sodoma i Gomora. E no por a pensa cu ya 
nan dos tabata sentenciá pa subi es calvario di sufrimento 
cu e vicio repugnante su ejecutor ta preparando pa nan. 

Cuanto inocente diariamente ta sacrificá riba e hipocrita 
tolerancia di amistad, cuanto ta seduci i gañá pa amiganan, 
cu palabra dushi, seductora, cu ta parce chanza, pero cu 
pa igualdad di nan sexo, nan ta acepta sin berguenza, co- 
metiendo hasta e terrible picá di Sodoma na tene e amistad 
peligrosa cu ta un azote pa henter sociedad i humanidad 
en general. Si nan por a comprende numa cu ta un picá 
contra Spiritu Santo, cu ta sclama venganza na Cielo, cu 
ta contra ley di creacion, contra leynan di naturaleza, cu 
ta consecuencia directo di mucho enfermedades repugnan- 
tes; ohala cu nan comprende na tem e falta grandi i retro- 
cede promé e bira un manía i hasta un vicio, no pa nan 
solo perdicion di bida i alma, pero pa nan no sigi pestá 


inocentenan cu nan aliento impuro ¡ contagioso. Evita 
boso, oh señoritanan, na tem, di e colebranan seductora i 
sigui e camina di matrimonio cu ta hiba na tur moralidad 


Manecé mainta tempran, Josefa-a manda yama Henry 
cerca dje. Nos ta haña Josefa: sintá dilanti di bentana pen- 
sativa; algun vez e ta trata na drecha su cabeinan, cu no 


a sinti ni pasamento di un peña for di ayera mainta. Su 
wowonan ta expresa claramente, cu anochi pasá, nan noa 


gosa: di e descanso natural. Di vez en cuando e ta sera 
su moqueta i pa su gestonan nos ta comprende, cu e ta desea 
di haña su enemigo den su mano p'e machiqué, cu ta posi- 
ble. Pero un. boz alegre ta saluda i ta saqué for di e exitacion. 

For di trapi nos ta tende : 

„Bon dia Josefa, com b'a pasa anochi ?” 

Henry a caba di subi. 

„Bon dia: Henry, Cecilia n? lamta ainda ?” 

»No Josefa, m'a sintié te laat riba su cama.” 

„E tambe ta lamtá!” Josefa ta puntra su mes, „por ta 
riba mi e ta pensa ?” 

„Bueno, Henry, loque mi quié papia cu bota di sumo 
importancia. Manera bo sá, ta hopi tem. caba cu nos co- 
noce otro i aunque bo n’ tin tanto di gradici mi sinem- 
bargo mi n’ trata boso malo.” 

„Dios libra,”, Henry ta contesta, Quen na mundo cu 
conose nos, meste sá cuanto nos tin cu gradici bo awe i 
cu ta imposible debolbe tanto gratitud pa fabornan cu bo 
a haci nos. Awe mi ta den comercio i sociedad pa boes- 

fuerzo ¡>si Cecilia n’ tabata asina simple i modesto, «anto 
n’ tin basta stoel pa bishita cu lo tabatin cada bez.” 

„Basta Henry ! mi n tin tanto merito. Loque mi sa cu Ce- 
cilia lo pasa como un reina si e comprende mi i tende mi con- 
sejonan. Mi ta bai anticipa bo un declaracion*cu Cecilia mes a 
haci caba; ta asunto di e carta i nos por papia sin reserva 
ariba. Promé mi quié sá, qui bo ta pensa dje malora ayi.” 

„josefa, pa luz di cielo, for di ayera cu mi a lesa e 
carta mi no a pensa mas aríba, sino te awor aquí. 

Enberdad meste tuma un decision.” 

»I qui bo ta disidi ?” Josefa ta puntra. 

»Pues esai n' ta facil pa mi, como ta Cecilia té princi- 
pal actriz den e drama aqui.” s 

„Naturalmente,” Josefa dici, „pero mi quié sabi si bo 
ta contento den e asunto.” 

„Wel, e joben ta tur afó; e ta poco for di ste! berde, 
pero decente sí e ta. E ta poco amigo di mi.” 

„Ta strañá mi, Guillermo n’ tabata pas nunca pa ta 
bo amigo. Qui diferencia grandi den bó, aquí riba cerca 
mi, na amistad cu hende di sociedad, i Guillermo cu nunca 
tabatin relacion sino cu artesanonan, su pareuw ? - Semper 
lo bo haña bo den compromiso cu otro si bo tin un mal 
tercio asina na bo compania!” 

»No exagera e asunto tanto, Josefa; aunque e no ta 
di categoria e m} ta larga di ta un bon joben.” 

„Bueno, e por ta tur afó bon, pero mi n’ ta hañé un 
pia adecuado pa Cecilia. Su bista a cai un poco leuw, 
el a bai poco for di meta.” 

»N” ta larga duda cu mia desea un mejor jonkuman pa 
Cecilia, aunque mi n’ ta quere ta imposible pa saca e idea 
for di su cabez.” 

»Pues, asina mi quié tende”, Josefa a responde cu 
alegria, ,lo mi yuda bo si esai por sosede, pasobra por 
Dios, mi quié boso mucho bon, pa mi mira Cecilia acepta 
tal locura. Ma bo mes n’ ta mira, Henry ? Quico mas 
Cecilia por quié? Por tin mas dushi bida qu'é tin ?” 

» Razon, Josefa enfin, larga.mi informa Cecilia mas 
aleuw riba e asunto i despues nos lo mira; no tuma mi 
na malo, pero mi ta baha un rato.” 

»Mashá bon, Henry; mi ta quere cu nos dos a queda 
como tata i mama di Cecilia i ta sigur cu nos lo trata pa 
su bienestar. Adios.” 

Cu un aire di triunfo e ta lamta i ta sigui Henry cu 
bista te ora esaqui a baha ultimo treed di trapi ; despues. 
e ta bolbe sinta bisando : 

»Esaqui ta mi promé conquista icu n'e lo mi triunfa. 
Henry n’ ta larga di goza cu su puesto den sociedad, cu 
m'a hinqué aden i pa es vanidad sigur l'e ta mi aliado. 

Pero e dificultad di mas grandi taʻvence Cecilia pa 
saca su idea. Un lucha grandi mi meste cuminsa, pasobra: 
mi sá Cecilia su caracter. Aunque e n’ ta rebelde, e ta 
prefera di sufri sin consuelo, p'e n' lubida esun cu e ta: 
aprecia. Sinembargo contra placa i astucia no tin resis- 
tencia. Mi ta jura pa mi mama difunta, cu e n' ta casa 
cu Guillermo. Qu'e stima otro e n’ por stima mi, pues 
for di aqui e m ta sali.” 

l e ta dal su man riba su pia i ta lamta bai bini. 

„Nos lo mira quen ta vence! P'asiquico casa? E 
macaco ta quere tur e spetakel, qu'e homber ta scirbié. Anto- 
quen! Un homber, ni bon tipo; bisti malo, foi zwier, cu. 
si bn pasa banda di dje, lo bo sinti sigur un perfume di 
awa di bake, stinki di zolé! Tur loque Cecilia a gana: 

den sociedad lé perde cu Guillermo i esai lo mi haci e 
comprende, ó mi n’ yama Josefa. 

Ai di esun cu risca stroba mi den mi accionnan ! !” 

Nos ta larga Josefa den su exitacion nerviosa i nos ta 
sigui Guillermo, objeto di su odio. 

Despues di a sigura su mes cu e carta ya ta clá pa 
bai su destino el a cuminsa camna, pensando mil 
cos alavez cu por sosede. Pero e di mas dificultoso 
i loque ta desanimé poco ta e diferencia di gremio cu nan 
ta den. Aunque cu principio di Henri i Cecilia no tabata 
mas na tono cu di djé, sinembargo awendia pa medio di 
Josefa, nan dos a subi un treed mas alto riba e escalera 
di categoria. Cecilia su caracter i modo di biba ta mustra 
clá, cu pa necesidad e ta obligá di finguí hende di tono, 
pero Henri alcontrario a drenta un tercer cielo pa empuje 
di Josefa. Ya Henry no ta e Henry di antes mas, como 
comerciante e ta obligá di alegé di cualquier obrero. Di 
modo e tin cu lucha contra dos aristocrat pa gana consen- 
timiento p'e casa cu un di su opinion, cu ya ta stimé caba. 

»Enfin, e ta bisa, mi felicidad ta depende solamente 
di Cecilia; si e acepta mi, su amor mes lo ta un refuerso 
pa mi den mi lucha.” 


Alafin el ta yega na porta di su winkel, cu ta su cas 


di biba tambe, pa medio di un scot cu el a corta den e 
sala. Cu un sonrisa di consuelo e ta recorda cara di Ce- 
cilia, i como ta laat caba e ta cai drumi bao di speranza 
di ta mas feliz su siguiente dia. Soño, consuelo unico di 
esnan cu ta sufri, ta transporta Guillermo den un jardin 
inmenso, unda diferente flor i rosa tabata saca nan forma 
graciosa for di e hojanan verdosa, como si fuera nan ta 
ofrece nan mes na admiradornan cu ta pasa aibanda. Pero 

scondí tras di un blachi grandi, e ta ripara un rosa cu pa 
su color palido i su retiro modesto, ta hala su atencion 
involuntariamente, cu ta haci e lubida di mes, e brillo 
seductor di e otronan cu aroma voluptuosa, i e ta acerca pa 
ranca esaqui for di su braza escondida. Di golpi e ta 
retrocede; dos wowo amenasante di un colebra ta in- 
movilisa su dedenan, cu ya a cuminsa sinti e dulce incli- 
nacion di es rosa p'e esfuerso pa quitéle. Na momento cu 
e quier a pone tur su animo i un ultimo esfuerso pa quitéle 
di es peligro, loque ta un fantasia, un coloquio di su espiritu, 
ta caba i cu un suspiro triste e ta dispierta. E mes ansia 
a pone lamta i luz di mainta ta anuncié cu un dia nobo 
a habri, i cu trabao ta spera riba djé. E ta pasa mano na 
su frente i ta trata pa quita e malogrado soño for di su 
mente. Cu un corazon animá e ta lamta iyen di speranza 
€ ta pidi Dios fervorosamente loque ta deseo di su alma. 
Luego, trabao, e oracion continuo i necesario ta trese den 
djé un fe bibo p'e spera firme i cu confianza riba exito 
di su amor. Pero e soño tabata asina visible den su me- 
moria, cu e no por lubidé i di mes e ta obligá di studia 
nificacion di e soño. Qui facil pe di comprende, di una 
vez, loque ta su nificacion. 

E jardin ta su pueblo, es rosanan fragante ta e seño- 
ritanan seductora, voluptuosa, yen di luho i atraccion.... 
mucho brillo i .... poco virtud! Ayá den un huki, retirá, 
alejá foi tur otro tin uno, palido, modesto, cu colornan 
suave, hasta cubrí pa un blachi grandi, cu sinembargo ta 
hala su atencion. Es rosa ta Cecilia, te única, digna di 
su afecto, pero amenasá continuamente pa un enemigo 
oculto, den forma di un colebra cu ta Josefa. 1 ta Josefa 
Pesun cu lo destruí suamor.... Na es momento un amigo 


a bin saqué for dí su estado pensativo, encargando un par 
di sapato pa siguiente siman. 


Nos ta largé cu e amigo i ta sigui Cecilia cu pará na 
porta di trapi ta studiando com cu lo e cuminsa e lucha 
i com Ve defende Guillermo cerca Josefa. 

„Mi no por comprende ainda, e ta pensa, paquico e 
asunto di Guillermo ta pone Josefa tan nerviosa asina. 

N’ ta necesario mi mustré mi resolucion di una vez o 
ta mas prudente mi spera poco mas? Enfin..... mi ta 
subi, no sea cobarde !” 

: Di un rato cu Cecilia a yega ariba, Josefa a contré 

cu un beso. Despues e ta bisa: ,Cecilia, ta duel mi pa 
mi bisa bo, bo.n' ta contenta mi, pa es cariño cu mi ta 
profesa bo. Absolutamente bo n’ tin confianza den mi. 
Den diferente caso mi-ta mira cu bo ta trata mi secu. 
Promé cos, semper mi a ofrece bo, bin drumi ariba, pero 
semper bo a ninga, bao di pretexto cu bo tin cu compaña 
bo ruman na piso abao. Tur loque mi tin na placa i 
prenda m'a ofrese bo, pero ainda bo nu quié ocupa mi, 
sino loque mi regala bo na bistir, cu casi bo no ta usa nan 
tampoco. Awor pa caba cuenta, bo ta stima un joben fuera 
di mi gusto, sin a participa mi promé. Hasta b'a acepta 
su carta, i si mi n’ ta herá, bo ta drenta na stimé! Ta 
verdad, si o no?” 

»Pues, Josefa, loque bo ta culpa mi, no ta asina. Sigur 
mi tabatin confianza semper den bo, sino lo mi no ta casi 
henter dia aqui riba. Mi no a drumi cerca bo, pasobra ta 
un cos dí mas, una vez cu mita biba den cas cu mi ruman, 
cu nunca a larga mi só. Qui derecho mi tin, di probecha 

di bo placa, una vez hasta den bo cas nos ta biba por 
nada? No, nos tin di gradici bo mucho caba, pa loque 
bo a haci pa nos. Awor, si e joben, cu mi ta stima, ta 
un bandido, sin honor, naturalmente tur derecho bo tin, 
di desconseja mi stimé; i sigur lo mi a tende di bo, si mi 
mes no por a ripara esai promé. Mi a acepta su carta, 
pasobra ya mi a. acepté den mi corazon caba. Qui falta 
bo ta haña den esai? Mi n’ tin derecho di stima ?” 

„Bunita !” Josefa ta bisa, „bo tin derecho i obligacion 
casi di stima esun cu presenta, ora bo n' tin ningun hende 
pa protega bo, yuda bo i defende bo. Pero mi no ta basta 
pa bo stima ? 

Ai, bo n’ por figura bo, qui desgraciada bo ta haci mi 
si bo meste stima otro; mi carní ta caba na mi curpa i 
mas vale mi muri; promé mi mira bo den braza di otro !” 
i eta cohe su lenso i ta seca algun lagrima i ta bira-su 
cara pa caya. 

Cecilia ta observa tur esai cu cierto mescla di sor- 
presa i compasion. Pero na mes tem'e ta puntra su mes: 
„Ta quico ta pasa den cabez di Josefa, cu e ta protesta 
tanto contra mi amor cu Guillermo? Ta loco e ta? 

Qui interes e tin tanto den mi, pa poné dies manera, 
si mi meste bandoné.” 

Den e mes momento e ta corda tur loque Josefa sa hasi 
pe i su ruman, mientras Josefa tin hopi famia yen di mester. 

Nó, i mil vez e ta prefera di acepta e matrimonio, 
biba den pobreza, cu sigui biba den di bondad di Josefa, 
cuya bondad n’ ta pertenece i cu ta quita p'esai libertad den 
su Opinion i proceder. Cu un cierto dignidad e ta saca 
Josefa for di su triste estado pensativo, diciendo: 

„Josefa, mi ta aprecia bo cariño, pero corda cu n ta 


semper mi por Paqui. Mi no por desprecia un matrimonio, 
cu ta sirbi pa protega mi estado social i moral. Mi ta 
dispuesto pa sufri, hasta cu un dia Dios lo sigura mi por- 
venir, den mi estado di matrimonio.” 

»No, no quere cu mi ta contra bo opinion, pero bo 
mes lo experimenta cu mi n' tabata quié bo malo 1” Josefa 
ta contesta. 

„Gracias, Josefa, mi ta spera, cu lo mi no ta desapuntá 
i mi ta gradici bo pa bo bondad 

Dispensa mi, un rato, Henry a yega cas, nos meste 
papia awe riba asunto di GuiMermo,” i Cecilia ta baha. 

Josefa ta queda mira Cecilia cu un cierto rabia i duele 
te ora qu'el a disparce den trapi. 

»Esta caprichosa e mucha eyi ta, no? Pero mescos 
cu mi mester muri un dia, loque ta bó, abó, Guillermo, 
autor di mi tristeza, loque ta bó n' ta vence; Cecilia lo 
no tira di bo! È 

Mi n po contradici, ni disgusté den su amor, pé n' 
haña rabia riba mi. Ademas lé n' confia mi mas; mejor 
mi haci manera mi ta contento, i luego.... cualquier caso 
lo presenta i Cecilia mes lo reconose balor di mi conse- 
go. Pa mi bida, Cecilia, ningun poder di mundo, lo por 
quita bo di stima mi, aunque mi meste sacrifica mi bida, 
mi placa, mi honor !” 

Un rosea grandi di satisfaccion ta haci nos sa, cu ta 
manera el a quita un carga pisá fo'i su corazon; un heri- 
da el a cura cu tabata come su alma viciosa, su pensa- 
mento malicioso. «Di un rató e ta bisa den djé mes: 

„Pero ainda mi mesté papia cu Henry; mi n’ ta quere, 
cu e ta henteramente di acuerdo cu e compromiso. Lo 
mi spera un rato riba djé.” 


Cu un sonrisa maliciosa, el a adelanta i bai regla su 
cabeinan den spiel grandi, unda rara vez Cecilia sa com- 
place poco na mira su cara. Nos ta haña Cecilia riba un 
stul chiquito na e momento, Henry den un mesedora, dis- 
cutiendo asunto di Guillermo. Cu respet di un menor, pobre 
Cecilia ta defende Guillermo su caracter i modo di biba. 

Cecilia”, Henry ta bisa, , Guillermo no ta un mal 
joben, pero qui contento mas lo mi tabata si tabata un mejor 
tercio, nos pareuw. Masque nos tabata den mes liña cuné, 
pero influencia di nos bienhechora Josefa, a alza nos un 
poco i awe sigur bo ta merece un mejor pia pa hiba bo 
na altar.” 

,Henry, ta duel mi, cu abó, mi ruman, por larga ba- 
nidad ciegá bo tanto, na aprecia tono mas cu caracter. Bo 
por compara un joben di categoría viciosa, cu un artesano 
honrado i di bon conducta? ` No, Henry, mi n’ ta goza cu 
e puesto di categoría, cu Josefa a hinca nos aden. Paso- 
bra mi libertad ta perdí cu esai, mi amiganan di infancia 
a huí mi pa amistad di Josefa i mi ta igual cu un paloma 
den un jaula di oro i cu pianan mará cu cinta di seda. 

Tur loque mi ta haña mi aden, ta contra mi principio 
i dia cu mi drenta un bida mas modesto, lo ta cuminsa- 
` mento di mi berdadera bida. Aqui mi tin cu complace:cu 
capricho di un mujer cu deseonan straño, cuya conducta 
ta bira dia pa dia mas misterioso pa mi. Si mi bisa bo, 
bo ta quere cu mi ta equivocá, pero mi tin berguenza di 
conta bo cu ta homber, loque obseno cu sa pasa den e 
cabez vicioso di Josefa; claráímente bisá, mi tin miedo di 
Josefa.” 

„Ai Cecilia, t'asina tanto bo ta stima Guillermo, cu 
ya bo ta dispuesto pa bandona nos tur i e sociedad cu 


bo ta den? No, ta mashá bobo di bo, di ta corda riba e 
amiganan di antes, cu no por subi manera bo. 

Bo sa quico? Ta cada un mesté busca pa nan bai 
dilanti; ora bo ta subi, no busca otro cu ta bini bo tras, 
nan ta stroba bo. 

I otro cos, ta duel mi mashá cu bo meste papia asinà 
di Josefa. Quico lo ta di nos, si Josefa quita man fo'i nos ?” 

» Henry, no sea tan mucha, dispensa mi, corda ta bo 
mes, meste formá bo un homber, digno den sociedad ; no 
biba largo di bondad di Otro. E loque tin den e maldito 
categoría, ta tolerancia den maldad; bao di tur e rosanan 
fragante, ta sconde colebranan venenosa, i ai di esnan, cu 
ta larga buena vida, placer i luho seduci nan !” 

»Mi ta respeta delicadeza di bo palabranan, bo razo- 
namientos ta muy sano. Pero.... qui qué haci? Nos 


meste haci algo pa bida i aunque cu den tut cos tin un 
malo, n’ ta p'esai nos meste hui tur. Tené bo bon i lar- 
ga mundo sigui su curso. Warda poco promé nos contesta 
Guillermo; quizas lo ta mejor, ya si no combini bo des- 
pues, bo n’ tin meste di bisa nó, despues di a bisa sí. N’ 
ta sina?” I el ta lamanta pa bai subi saluda Josefa. 


Cap. Hl. 


Cecilia ta tapa su cara i dos lagrima ta divulga emo- 
cion cu e palabranan di Henry a yena riba su alma. Cu 
duele e ta bisa: 

»Pobre mi ruman, vanidad di e categoria falso a do- 
mina su espirito i ya el a cuminsa perde e amor propio 
cu tur homber meste tin. E ta sinti cu e ta un manequi 
di Josefa caba i cu cualquier desacuerdo por haci tur su 


categoria disparce manera huma. Ta p'esai e ta di acuer- 
do cu Josefa. Desgraciado, e quié mi sacrifica mi amor, 
mi anhelo na un bida mas ejemplar, mas cristiano, pa mi 
conserva nos puesto den un bibá, unda vicio ta tapá cu 
un velo pa mi bista, te ora cu corrupcion, aunque tarde, 
obliga mi descubri es misterio. Pero, ai, mi n' por figu- 
ra mi drechi, qui leuw Josefa su perversidad por hibé ; ta 
duel mi pa respeto cu mi ta debe na Henry, cu mi no por 
conté detalladamente loque Josefa sa capricha tin bez. Ber- 
guensa mi tin, di recorda e palabranan obseno cu e sa 
combersa mi, su exigencia pa nos dos so ta hunto, su 
rabia i odio contra tur cu quier cariña mi. 

Si mi a soporta tur esai hasta awe cu indiferencia, no 
ta pa nada otro, sino pa interes di progreso. di mi ruman. 
Pero awor ta basta. Ya un alma redentora a ofrece mi, e 
ancora di salvacion den e tempestad terrible di bida. Mi 
ta sinti ya, cu es futura vida, uni pa bendicion di Dios cu 
Guillermo, lo saca mi for di e continuo amenaza di mi 
perdicion! Dios mio”, i e ta hisa su wowo na cielo, 
„duna mi forza pa mi luchá, pa mi vence maldad o muri 
pa birtud !” 

Agobiá bao di peso di tristeza e pober a queda basta 
rato casi for di su tino. 


Nos ta haña Henry na discusion cu Josefa, aunque ta 
parce cu ya nan a bini na acuerdo pa siguiente contesta 
cu Henry a duna: 

„Como ta parce cu Cecilia ta queda cu su idea, larga 
nos conforma i luego clrcumstancianan mes lo decidi fin 
di es asunto. N’ ta sina Josefa ?” 

„Claro, Henry, e pober ta inocente. Nos no por brin- 


ga mucho cu né; e n' meste haña mal idea di nos. Cuestion 
tá, trata pa bo no cai foi altura cu bo a yega. Si e sa com 
e ta perjudica bo, si e ninga di complace mi, cu ta stimé di 
alma, anto sigur e ta tende mi. Enfin, ... tur cos lo drecha.” 

„Di tur manera mi meste contesta Guillermo, i acepta 
su bishita.” Henry ta bisa, „ya e sa disicion di Cecila. 
Pasobra mas bon nos traté, mas nan dos ta confia nos. Quico 
bo ta opina ?” 

„Exactamente Henry, largé bini numa, ya nos no por 
quita Cecilia di stimé. Bisa Cecilia mi ta wardé, mi tin 
un trabao pé.” 

Riba esai Henry a bin baha i ta haña Cecilia ainda 
pensativa. 

» Cecilia” e ta bisa, „mi te'i contesta Guillermo unbez ; 
bo n’ fa contento ?” 

»Pues loque bo haci ta bon.” Cecilia ta contesta, 
„Siendo cu bo ta mi ruman, bo meste quié mi bon.” 

„Bueno, awor Josefa ta warda bo pa un trabao.” 

E ta drenta su cuarto i ta cuminza scirbi. 

Cecilia ta repone un poco i ta subi ariba. Cu un son- 
risa falsa Josefa ta sinta spera i ta contré cu un beso di 
cariño bisando : 

» Tur cos ta clá, bo deseo ta cumplí. Henry a caba 
di bisa mi, cu e ta bai contesta Guillermo i ofrecé cas. 
Berdad.... e n' ta un mal mucha homber.” 

„Pues mi ta contento cu bo ta reconocé alafin cu Gui- 
llermo ta merece elogio pa su bon conducta.” 

„Bueno, Cecilia, ta basta, tur cos a pasa. Corda cu bo 
tin cu borda mi inicialnan riba e slopinan nobo pa mi. 
Mi tin cu larga laba nan.” 

„Sigur no, Josefa, for di ayera mi quier a cuminsa cu nan”. 


»Pues cohe nan den lachi di kashi grandi- i larga nos 
diberti poco cu trabao. Ami ta bai haak un paña di stul.” 
Cu un gracia particular, Josefa ta tolondra Cecilia, p'e 
Jubida riba tur e adversidades cu el a topa den e dianan ayi. 


Nos ta larga nan na paz, i compaña Guillermo na su 
paseo di anochi, despues cu el a stop trabao. Cu män 
tras di lomba e ta pasea poco poco, pensando cu mas 'so- 
siego riba llegada di e carta. E só ta papia asina: 

» Quico Cecilia lo a pensa e momento ayi? Lo el a 
spera mi declaracion? Segun mi ta quere n' tin cuenta, 
e mesté acepta mi! Ultima vez cu nos a mira otro den 
bentana mi a leza den su wowonan cu, si e por ayega na 
stima, e no a hacié promé ni despues cu el a conoce mi. 
Mi tin conviccion cu lo mi n’ sali desapuntá pa su parti. 
Pero Henry lo acepta ? 

Mi n' ta sigur, como el a bira poco cacao awor cu el 
a subi poco ó mas bien cu nan a hacié subi. Pero Ceci- 
lia n' ta mucha mas; si mi conducta n’ ta malo, nan no 
por ninga mi su man, sin duna motibo valido contra. 
Awor esun cu mi ta teme mas den e asunto eyi Pe maldito 
Josefa. Mi n’ ta gusta su amistad peligrosa. Tres mucha 
mujer di bon principio a cai cada uno den su reda dien- 
gaño i despues di a sacia su vicio inmundo i lastra nan 
den lodo di impureza, el a harta i disgusta bandonando nan 
den nan desgracia. Pero cada un cu el a maha cu né el 
a inyecta un veneno di perdicion den nan alma i nunca 
mas e desgraciada victima por cura di es infeccion conta- 
giosa. Gracias a Dios cu e caracter di Cecilia n’ ta na 
acuerdo cu di Josefa. 

Ainda ni su astucia, engaño, ni lujuria por a yega na 


seduci Cecilia i hinqué den maldad. F awor cu mi quier 
libré foi tur desgracia venidera, Josefa lo usa tur arma 
posible pa combati mi cu né.” 

El a camna asina pensativo, cu el a yega banda di 
correo sin sá, El a topa cu un cartero di cua el a infor- 
ma si e por a mira ningun carta p'e promé cu sera. Pero 
como no tabatin, ela sigui na speranza di haña un su ma- 
necé. Su manecé mainta: pa och'or Henry a cuminsa con- 
testa Guillermo i pa nueb'or ya Guillermo tabata jubila 
ripitiendo siguiente frasenan : 


Estimado Guillermo. 


Mi a lesa contenido di bo carta dirigí na Cecilia i des- 
pues di a informé profundamente, si e ta corresponde bo 
amor, el a declara mi cu sí, cu mi por participa bo. Asina 


cu, siendo mi n’ tin nada contra, nos cas ta na bo orden 
i nos ta spera bo bishita. 


S.$: 
Henry Gonzales. j 


Cu un legria grandi, el a besa e carta unda nombre di . 
Cecilia ta queda i el a wardé den un cajita di prenda. 

„Lo mi bai awe mes, o te mañan ? 

No, mejor mañan, ya Cecilia lo warda mi cu mas en- 
tusiasmo, si mi poné spera un poco.” 

Asina cu Guillermo a queda pensa hinter mainta, cu 
muy poco e: atraha; i merdia e tabata obligá di lamta mano, 
p'e caba su trabaonan. Su manece pa seis or' di atardi ya 
e tabata clá pa su promé bishita oficial. Impaciente èta- 
bata saca su oloshi cada bez, p'e mira cu 7 or” no a bati 
ainda. Porfin el a cohe camina i despues di un'rato e ta- 


bata meimei di Henry i Cecilia. Den dos palabra ya cada 
un a conoce e dificultad cu lo tin, promé nan disgusta di 
otro Despues di un rato Josefa a baha i cu un alegria 
finguí el a trata di agrada e dos enamoradonan. Nan tur 
a pasa un rato amistoso cu otro te ora bishita a caba. Jo- 
sefa a contenta Cecilia, encargando Guillermo di bira su 
trahadó di sapato. Pero ai, foi ora esaqui a socede, un 
nubia preto a lamta riba horizonte di nan felicidad. 

Guillermo su sentencia ta sacá! Nada, nada por salbé 
di es ruína, si Dios mes n’ cai aden. Diabel a pone su 
trampa i Josefa ta nombrá pa su verdugo! 


CAP. IV. 


Den tribulacion di bida, tin ora cu e poco sintimento 
di honor cu sa sobra den curazon di un desgraciado, sa poné 
casi desesperá, ora-e cuminsa comprende su situacion. 
Asina den un anochi scur, só den un casita, un pobre 
mucha mujer, cu apenas a pasa su 25 año a lamta sinta 
riba su cama, como soño no por a cohé. Na promé bista 
nos ta mira clá cu su alma tambe ta den mes decadencia 
cu su curpa. Palidez di su semblante ta iguala den tono 
cu e rayonan opaco di un luz cu apenas ta reda condicion 
triste di es cuarto. Un kater cu dos cusinchi sin slopi; 
un mesa cu un bleki di awa, riba un reki un cajita di 
prenda, cu aunque ta sinti falta di su prendanan, sinem- 
bargo a luci basta dia su doño a hañé di regalo. Un kap- 
stok ta carga algun trahe miserable, cu pa e adornonan 
precioso cu e hilo a conserva ainda, ta haci e recorda su 
epoca di reina voluptuosa, cu su fiestanan lujoso, di gozo 
i libertinaje, agentenan competente cu a forma su caída 


irremedidble di enfermedad i miseria. ‘Su dos pupila hundí 
pa perdemento di soño i mala bida a haña na es momento 
un brillo espantoso i cu moquetanan será e ta amenaza un 
objeto invisible pa bista, pero clá i palpante pa su mente. 
Den su memoria ta presenta un cara di hombre, su promé 
amor. „Ai di bó, Guillermo, bó ta origen di mi desgracia ; 
bo a desprecia mi amor, i di es momento mia queda con- 
dená pa sufri pa mi locura!” Cu rabia e ta bolbe mur- 
mura. ,Paquico bo no a stima mi? Cuanto gracia mi a 
mustra bo, pa mi conquista bo amor, ma nada n’ sirbi. Mi 
a desea cu bo por a stima un malbada, hinca bo den un 
malabida cu un muher di mundo, pa mi por a empeza e 
lucha noble i salvadora i rancá bo fo'i su garra, pa mi por 
a alcansa bo amor pa premio di mi victoria! Pero bo 
conducta sublime i ejemplar a conduci bo den bon camina 
i envez di mi a spera riba cambio di mi suerte, mi a vengá 
mi íi den mi desesperacion m'a entrega mi den garra di 
Josefa, i m'a, larga e infesta mi cu su aliento vicioso, cua 
ser origen di mi desgracia actual. Ta quen te awor ta 
motibo directo di mi triste condicion? Abó; bó a conde- 
na mi pa mi biba asina, fo'i ora cu bo a desprecia mi. 
Pero abo, Josefa, bo tambe lo sinti mi venganza, abo, cu 
a pone mi quere cu un mujer por stima otro, por tin se- 
creto pa otro, abo a gaña mi cu picar cometé entre amigas 
no ta di importancia; abó, cu a gaña wi cu homber ta un 
ser mentiroso, falso, comprometidor i cruel; cu un amistad 
ta mil vez mas conveniente, abó, sí, bo tambe lo sinti mi 
venganza; loque ta Cecilia lo no stima bo, aunque e ta na 
bo compania ; semper le temé bo i lo mi ta'i pa goza den 
bo tristeza i dolor ?”” ; 

Un abatimiento profundo a cambia. su fisonomia i el 


a tapa su cara pa hoga e llanto copioso cu tabata baña 
su cara; asina él a queda te soño a compadece i cu ela 
drumi. 

Un rayo vivificante di mainta cu a penetra den un 
yalusi quibrá di bentana den su cuarto a hasi e bula lam- 
ta i bisti su paña, como ya di dia a habri. Situacion ta- 
bata triste e mainta; ni pariba ni pabao, ni un cens den 
cas pa traha kofie, fuera esai, sin tin un lugá pa dal nan 
abao pa fia algo. 

»Awe si ta wé, tur hende a sera porta pa mi ta dia 
caba. Si mi bai cerca Guillermo, Pe haña duele di mi, 
masque ta pasobra ma stimé por nada un tempo!” I cu 
un animo el a sali pa winkel di Guillermo. 


CAP. V. 


Guillermo a caba di sinta riba su banki, i ta muhan- 
do un pida solé den baké, cu e mujer a yega na porta. 
Cu un pena esaqui a saluda Guillermo i a pidié diez 
placa p'e traha koffie. Pero Guillermo no tabata gusia 
ningun confianza cu n'é, pa su winkel no haña mal nom- 
ber. 

P'esai el a contesté : 

»Pues, Adela,” asina ta e mujer su nombre, ,ta duel 
mi, mi no tin placa na cas; pero un bon consejo bal mas 
cu placa, cu ta: drecha bo bida i bo sintí i busca trabao. 
Traha i lo bo ta bon! 

Adios, te despues.” 

Pero manera un serpiente Adela a lamta su cabez i a 
contesta Guillermo asina : 

» Gracia pa bo consejo, cu n'e mi n' por quita mi fla- 


queza! Oh, maldito sea e dia cu m'a conose bol Mejor 
mi curazof” torpe no tabata conosejamas ni e palabra amor 
te pa m'a conose bo i stima bo cu e pasion tan exagerá 
cu mí a sinti pa bo. 

Bo no quier a scucha mi suplica `i mi lagrima no por 
a conmove bo. Bo por a yuda ? 

Mi n’ sa! Pero si bo a compadece mi i gaña mi 
alomenos cu bo tabata stima mi, awe lo mi no a baha mi 
tanto; pasobra esun cu mia cohe pa consuelo den mi 
dolor a ser mi verdugo; si, Josefa a tuma mi bao di su 
protección i el a inyecta veneno di su vicio den mi curazon. 

= Di modo dos verdugo mi tin alavez; abó pa bo indi- 

ferencia i e otro p'e por a sacia su pasion bestial. Adios, 
cu mi desgracia stroba bo den bo pasonan ¡jamas bo casa 
cu otro !” 

Como un. desesperada el a ranca bai for di e porta i 
Guillermo a queda boca abrí di sorpesa 

»Esta malora,” Guillermo ta pensa, ,ta unda e mujer 
ayi a sali cu e redashi bieuw? Qui exigencia di su parti 
di ta pretende cu mi mester a stimé! Mi no por gaña un 
hende pa compadece cu me. 

Mi ta quere ta peor si mi a gañé i lagé despues den 
su idea. Awor su maldicion lo no cohe mi, siendo mi 
conciencia ta limpi. Si el a cai den garra di Josefa, ta 
su mes falta; awor e ta paga pa su estupidez. Enfin, Dios 
larga e n° pasa aqui banda mas pa mi winkel n’ carga 
mal nomber.” 

Pero mientras Guillermo ta pensa asina, Adela tafor- 
mando un otro plan pé haña placa. 

Di momento e ta queda para i ta bisa: 

„Ta loco mi ta, si mi perde e oportunidad aquí! Jo- 


sefa mester yuda mí, sino ”i e ta cohe camina pa 
direccion di Josefa su cas. 

Na camina e ta corda, cu e meste bai na secreto, pa 
Cecilia no miré; e tin berguensa di parce asina den un 
cas unda e tabata ama i doño. Poco poco, tapá cu shal, 
e velo encubridor di picá i misterio, el a yega na porta 
patras i cu un tono desconosi el a puntra un criá cu Jo- 
sefa ta na cas. El a duna su nombre ,Dechi” pa Josefa 
só por comprende ta quen. Asina Josefa a tende e nombre 
el a bira di malo, como ya esaya su tempo a pasa caba. 
Pero pa evita escandalo di parti di Adela el a bisa Ce- 
cilia speré un rato i el a bai ricibi Adela den un cuarto 
patras. 

l Triste sintá, cu mano na cara, el a haña Adela den e 
«cuarto. Despues di a contempla e despoyo di su sen- 
sualismo el a puntré : 

„Quico ta na bo servicio, Adela ?” 

„Qui diferencia den awor i antes,” Adela ta contesta, 
, Mi nombre tan privilegiá. cu bo tabata cariña mi den em- 
briaguez di bo pasion tabata Dechi i awor cu ya no a so- 
bra siro un esqueleto di loque bo a desgasta, awor ta 
Adela bo ta yama mi. Tur cos ta pa un tem.” 

l „Bueno, loque a pasa a pasa caba. Awor bisa mi 
quico bo quié.” š 

„Pues Josefa, mi ta haña mi den un mesté grandi. Mi 
ta quere cu ta bo soi por salba mi. Bo n’ por sirbi mi cu 
binti florin pa mi cancela mi debenan ?” 

„Binti florin? Mi n’ tin tanto na cas; pero pa mi bisa 
bo cla, mi n’ ta parti limosna dia Mars. T'ajera bo meste 
a bini.” 

»No jama esai limosna, corda riba bo Dechi di antes, 


bo maiquetica cu bo sa yora p'e, i trata mi poco mejor,” 
Adela ta contesta. 

»Pero Cegilia ta warda mi,” Josefa ta bisa, ,p'esai lo 
mi duna Antonet, mi criá di cas, trese 10 florin pa bo. Te 
despues !” i Josefa "ta bira lomba. Pero Adela ta tene su 
man i bisé: l ; 

„Un momento, Josefa, para un rato cu mi. Qui tal di 
Cecilia? E ta bon? E ta aprecia bo amistad ? E ta mas 
sport cu bo Dechi ? Bisa cla !” ý 

Josefa ta sospecha mes ora cu Adela sa di compro- 
miso di Cecilia i- Guillermo i cu ta un puña e ta tira p'e. 
Pero è n’ quié a larga Adela sâ, cu el a sinti e cos i el 
a forma un plan unbez pa hasi Adela su aliada pa stroba 
casamento di Cecilia i Guillermo. 

El a dicidi di trata Adela cu mas cariño i. ofrece sinta 
poco mas. Cu un astucia inimitable Josefa a hala te cerca 
Adela i ta bisé: 

„Mi tin un negocio pa bo; bo conose Guillermo Nantes ?” 
‘Na es momento e nomber ,Guillermo” a resona ma- 
nera un trueno den su cabez, pero n'e mes tem, ansioso di 
tende cu e por vengué el a responde cu sí! e conose. 

»Pues Guillermo quié casa cu Cecilia i esai n’ meste 
sosede.” Josefa ta bisa 

„Guillermo, casa cu Cecilia ?”.... Adela ta puntra i 
un frio a pasa den su miembronan, i su curazon a cuminza 
bati di venganza, di gozo di a haña ocasion pa desquité, 
„Qui interes bo tin, qué casa si of nó?” 

„Esai ta mi meste sa. Bo conose Guillermo ?” 

» Ya claro mi conosé. Ta promer hende cu m'a stima 
den mi bida, pero enbano desgraciadamente.” Adela ta 
contesta cu pena. Un luz.a brilla den wowonan di Josefa, 


su curazon a dal te den su boca di sorpresa i satisfaccion. 
E ta bai dal riba cabez di clabo. El a pone mano riba 
schouder di Adela i cu malicia e ta bisé: 

»Pues, awor bo ta haña ocasion di venga; awor bo 
por desquita e desprecio di es homber pa bo. Cu promé 
ocasion lo mi propone bo un negocio. Adios,” i Josefa ta 
bai lagé. Adela ta queda sinta manera un hende cu a 
desmaya. Nunca el a haña un mejor ocasion p'e venga, 
goza i gana placa. Su trabao ta stroba Guillermo di casa 
i haña placa di Josefa; tur dos ta den su venganza. 

Pero Cecilia, cu no a haciéle nada, paquico strobéle ? 
Sinembargo pa via di Guillermo, Cecilia meste sufri, esai 
e n’ por yuda; pero Josefa tampoco lo goza di Cecilia, 
pasobra ľe haci Cecilia odia Josefa, conosiendo su perfidia: 
Un rato despues e criar a trese un sobre cerá pa Adela. 
Promé e sali el a habrié i el a haña un papel di 10 florin aden, 

„Mira cu qui bagatela e quié. cumpra mi!” e ta pen- 
sa. „Pero n’ ta sina sina bo ta quere di corrumpi mi mas 
tanto. No-quere cu si Guillermo queda sin casa lo sirbi 
bo di gozo. Ami só lo goza i ta unica manera cu mi 
por stop di sufri i pone su desprecio den olvido.” 

Nos ta bandona e desgraciada, cu ya a tuma un trago 
na cuenta di su vil empresa. 

Josefa, despues di a sali laga Adela a bai directamente 
na su cuarto, pa studia un modo pa ejecuta su plan. Pero 
cada bez ta presenta un dificultad, cu esaya no por ta rea- 
lizá. Alafin a drenté un capricho di larga traha un par di 
sapato. Cu un cara di trasto el a sali for di su cuarto i 
a cai sinta banda di Cecilia bisando : 

„Cecilia, mi quié larga traha un par di bota cu boton 
na banda. Bo Guillermo lo trahé cu gracia pa mi?” 


»Pues te na unda m'a mira su trabao, no pa gaba, 
pero m'a gusté; awor esai ta depende di capricho i smaak 
dí cada hende.” 

„Qui manera cu tá,” Josefa ta contesta, „awe nochi to 
mi encargué un par, ora e bini bishita. Pero contal cu 
bo tambe ta bisti un miescos.” 

„Absolutamente, n° tin meste, Josefa. Mi tin dos par 
cu mi no tin ocasion di bisti nan mes. Despues lo mi 
acepta bo oferta, pero e biahe aqui nó.” 

Josefa no a sigui pretende. Como ta cerca ora di come 
Cecilia a bai regla cuminda di Henry na cas abao i Josefa 
a queda só ariba. Miles maldad a crusa den su mente. 
Di momento e ta dal su man na frente i ta maneréPun luz 
a ilumina su idea. El a haña porfin e medio pa derrota 
Guillermo pa henter su bida. Su victoria di a conquista 
amor di su Cecilia lo no dura mucho. 

»AntonetP” e ta yama i su criar di confianza ta drenta. 

„Bai na esquina di Caya di Cruz; aya bo ta haña cas 
di e mujer cu a bini aqui awe. Cas numero 12, 

Bai yamé, p'e bini 7 or’ en punto; pero percura pasé 
pa porta patras.” f 

Despues el a saca algun papel di su escritorio buta 
riba misa. Un cartera cu placa di papel aden, un buki di 
spaarbank i un pochi ink'a caba di completa loque el a 
buta riba mesa. Henry a yega cas, i mes ora el a subi 
saluda Josefa como costumbre. 

„Cos ta bon”, e ta chanza, „fia mi un mil afó.” 

„Henry, bo mes sá, di mi ta di boso ; pero yuda mi 
conta e placa aqui pa bo poné mainta na spaarbank pa mi.” 

Nan dos a cai sinta conta 500 florin na papel di 10 

i 25 florin. Ora nan a caba, Josefa a warda e placa atrobe 
den e cartera i lagé riba mesa. Henry a combersa un rato, 
caba el a baha bai come. Di un mei ora atras Guillermo 
a drenta abao pa luego tur subi hunto. Pero n'e mes mo- 
mento otra persona, mensagera di malicia, di destruccion a 
subi trapi patras, tapá cu un shal preto. Asina maldad ta 
escohe color di scuridad p'e comete su obra destructora i 
p'e queda un misterio. Den e cuarto p'atras el a sinta warda 
su cumplice-autora. 

No a pasa diez minuto cu Josefa a drenta e cuarto. 
Manera un tigre ta vigila su presa, e ta escudriña bistanan 
di Adela, p'e mira cu e por confia es alma casi tur corrumpida. 

„&de!a,” e ta bisa, ,esaqui ta un asunto muy serio 
cu mi ta bai propone bo. Si e fracasa, tanto abo i mi ta 
perdí. Bo trabao di awe nochi pa 1 or di mardugá mas o 
menos ta di perhudica Guillermo na mancha su honor. 
Trasformé den un ladron.” 

Adela a lamta bula cual otra hyena i cu un par di 
wowo di odio el tabata desafiá esnan di Josefa. 

E mujer aqui quier hacié un criminal contra quen ? 

Contra su Guillermo, p'e deshonra su promé amor! 

Ta loca e ta? Den un arranque di un dignidad ape- 
nos conservá di tem e tabata Adela, decente, inocente i 
virtuosa, e poco dignidad a despierta un ratico ia hasi e 
contesta : 

»Mancha su honor? No! esai ta imposible, terrible, 
asina criminal mi n' por a bira? Mi n' ta quere cu mi co- 
razon, aunque sediente na venganza, por sufri e golpe, 
mirando Guillermo meimei di dos poliz na camina di fis- 
calaat. Te allí mi venganza no a ¡lega! Pero sígui..... 
sigui bo obra di venganza. 


Conta mi programa di bo odio, di bo celo diabolico,” 
e ta murmura cu spanto. Nunca el a mira Josefa tan apa- 
sionada i nerviosa. - 

»Bueno, bo meste bai su cas, naturalmente mashá se- 
cretamente i busca manera di sconde un cartera di mi uso 
un camina cu luego nos por hañé cerca dje atrobe.” 

„No, mil vez, nó! I nan lo no ceré riba mi conciencia. 
No, tanto cruel mi n’ por bira!” e ta grita. 

„Sst, queto, Adela, no borota. Bo n’ quere cu mi ta tan 
sin conciencia di larga nan seré, No! lo mi tene e asunto 
secreto. Ta solamente pa disgusta Cecilia, nada mas.” 

Den esai Cecilia a subi ia puntra Antonet pa Josefa. 

Esaqui a bai yama Josefa cerca Adela. 

Despues cu Josefa a bai, Adela só tabata pensa: 

„Qui fatalidad pa pobre Guillermo ! 

Pero ta su falta; paquico e no a stima mi? 

Enfin mi conciensia n’ ta remorde mi mucho, pasobra 

cos lo queda entre nos, sin tin asunto di gobierno.” 

Padilanti nos ta haña Cecilia ta puntra Josefa cu Gui- 
llermo por subi pa tuma midi, segun Josefa a pidié. 

»Mi jiu,” e ta contesta, ,bo ta purá pa Guillermo no 
perde su djap; corda despues cu boso casa! Bisé subi 
numa !” 

Cecilia ta yama na trapi i Henry i Guillermo ta subi. 
Despues di a saluda í sinta, Josefa ta bisa: 

„Guillermo, Cecilia a gaba mi mashá di bo trabao; 
mi ta spera cu e n’ exagerá ! 

„Mi tin mashá placer di tende esai i mi ta spera di 
sirbi Josefa debidamente !” 

„Pues, mi quier bo traha mi un par dí bota a la ul- 
timo moda. Mi n’ sa cu bo a mira Sra. Vasco, nos bi- 


siña cu un par na pia. Un par di bota alto color marón 
cu boton na banda, asina mi quié.” 

„Pa casualidad, ta mi mes a traha nan , mas sigur an- 
to, cu l'e sali na Josefa su gusto.” 

„Pues tuma midi anto, Guillermo !” 

Guillermo a tuma su midi correctamente. 

Pero un ansia ta cohe Josefa i di un rato e ta pidi 
permiso p'e retirá, como e ta sintié algo indispuesto. 

El a saca e mentira p'e haña bai caba cu Adela cu 
ta wardé patras. Cecilia cu conose Josefa su nerviosidad, 
ta retira cu Guillermo i Henry, bisando : 

»Larga nos baha, en’ ta sali p'awor, ta ataque di ner- 
vio cu sa cohé!” 

Pero e pobre no por a figuré, qui trama Josefa ta for- 
mando pa destrui nan felicidad. Nan a baha na momento cu 
Josefa a bai lur su cumplice. E curpa corrumpida ta debil 
i cada bez cu e hañé só, e ta cabishá di fatiga. Asina cu 
Josefa a bolbe i e no a haña ningun hende den sala. 

El a scucha bon, te ora el a sinti cu Guillermo ta ya- 
mando bonochi, i el a grita na trapi: 

„Cecilia, manda Guillermo pa mi, mi tin cu hasta 
prijs cu n'e, m'a lubida henteramente”. 

Pa n' ta mucho triminti Cecilia a larga Guillermo só 
subi. E pobre a subi na e escritorio i nan a papia cu 
otro un ratico riba prijs. 

»Mashá gracia, Guillermo,” Josefa ta bisa i Guiller- 
mo ta lamta duné mano, yamé adios, bisando : 

„Pa diasabra, no Josefa ?” 

„Si Guillermo, te mañan !” 

Nan ta despidi i Guillermo ta baha. Mes ora e malvada ta 
cohe e cartera cu placa i e ta bai den cuarto patras cerca Adela. 


CAP. Y. 


,Adela,” e ta bisa, „awor a yega e momento cu bo 
-tin cu pone tur bo cinco sentido pa bo traha bon pa bo 
no sali comprometi. Até cartera, e tin un combinacion cu 
ta mi sol conose. N’ tin risco, mescos nos meste bolbe 
hañé, otro mañan. Haci bo posible på tur cos sali bon i 
principalmente tene cuidao nan no mira bo.” 

»Bunita, tur cos ta reglá; pero quico mi ta gana den 
bo negocio ?” Adela ta puntra cu su braza crusá i pia ri- 
ba otro. 

,Ah, m'a lubida, wel, si tur cos bai bon, bo tin 20 
ilorin.” 

„Quico ?- binti florin? Ah nó, 20 florin ta cos cu Adela 
tem di su gloria den centronan mejor di lujo i paranda, 
si, 20 florin ta cos cu mi sa paga un careda di auto cu né 
pa hiba mi cas den anochi! Awor aqui, tur e mesté cu 
mi tin, si bo no pone 200 florin na placa contá, mi no ta 
comete e bajeza ayi. Mas ainda, bo mesté duna mi un 
vale pa mi cumpra un bon shimis na pacus „La Compe- 
tencia” i un sombré di esnan lujoso den show-case di e 
surtido almacen „La Porvenir” di Nelis den hanchi Biento. 
I quico ta costa bo pa bo completa un par di sapato di 
„La Palma” acerca? Bam mira, bo ta acepta sí o'nó.” 

Cu desesperacion di un alma na prueba, na momento di 
bita mas desgraciada, pa forza di miseria, su lipnan a trose 
na un forma espantosa, sperando e si di Josefa, cu lo armé 
basta na placa i na paña. Ya el ta cuminza recorda e dia- 
ñan di lujo, si e haña su pago, ó alcontrario le sigui den 
e miseria tremenda, si Josefa nenga. 

Esaqui a comprende cu Adela lo exploté i el a haña 


un cierto repugnancia den su cumplice i el a pensa na 
larga e asunto para. 

Pero mes ora e fiebre nerviosa di su vicionan a lamta 
contra djé i eta mira clá com Cecilia lo ta rancá foi djé, si 
e cos no socede. 

„No, mil vez, mi quié paga miles i miles pa mi quibra 
e compromiso di Cecilia, cu sufri poco mas”, e ta pensa. 
» Ta com mi ta haci soporta, com mi curazon por wanta 
e dolor, di mira mi Cecilia den braza di otro?” i ela dal 
su pia abao i contesta Adela lo siguiente : 

»Pues aceptá! contal cu bo no ta parce mas na mi 
porta. Lo mi manda bo placa cu Antonet pa bo i percura 
scirbi mi resultado di bo trabao. Ayó”, i e ta entregué e 
cartera. 

Silenciosamente Adela a baha i a pasa tras di e palo- 
nan cu direccion pa su cas. 

Anochi tabata queja caba i henter ciudad tabata cubri 
cu un manto preto; un silencio sepulcral tabata forma e 
conjunto triste cu e scuridad profundo ; tur hende decente, 
cu excepcion di dos tres poliz na warda, ta evita di camna 
den tal abandono completo di ciudad. Un sombra vaci- 
lante, poco visible, tabata quibra monotonía di e scuridad. 
Cu un paso dudoso, sin direccion fijo e ta bai dilanti. 
Di momento e ta queda para i ta repasa su conciensia 
diciendo : y 

„Ta justo loque mi ta bai haci? Quico el a haci mi ? 
Mare mi por scapé di ruina!.... Pero.... paquico scapé ? 
El a compadece mi, ora mi tabata stimé, ora mi tabata 
sufri apasionadamente pé? Nó, loque mesté socede ta 
socede pa forza di destino 1” 

I e ta pasa pa bentana di cuarto di e winkel di Gui- 


llermo, despues di a vigila bon, cu n’ tin polis ayibanda. 

Pobre Guillermo ta descansa den braza di soño, ora 
Adela ta yega na su bentana. 

Es anochi pa un desgracia, tabata como si fuera tabatin 
un convenio den e diable cu ta dirigi Josefa i e otronan 
na boca di forno di fierno, pa contribuí pa facilita e crimen. 

Diablenan a habri porta di fogónnan infernal, pa cayenta 
hasta e brisa suave cu serena di anochi sa fresca nos cu n'2. 
Tabata haci un calor tan insoportable, cu a obliga Gui- 
llermo habri su bentana di cuarto i pone mitar rampi di 
tela né. Adela a probecha di e oportunidad i el a saca 
e cartera rek man paden i larga e cai. Como ela cai tras 
di algun paña sushi pa laba, e no a haci di mínimo bo- 
roto. Manera un rayo Adela a sali corre bai for di e lugá 
siniestro, unda el a sacrifica su promé amor pa banidad. 
Despues el a modera su paso pa evita sospecho di cual- 
quier poliz cu e por topa, te el a yega Cas. 

Pero soño no por a cohé i si e no a tuma un bon 
palo di jenever, cu semper e tin na cas pa calma su ner- 
vionan, lo e no por a pega soño, unda tur Cos ta drenta 
den olvido. 

Oh scuridad, protector di malicia, cuanto crimen n’ ta 
cometé bao di bo capa! 

Otro victima di un caprichosa pasion bája ; otro calvario 
prepará pa dos alma virtuoso! 

Cecilia i Guillermo meste bebe di e caliz di amargura, 
siendo nan fé i confianza ta sigurá pa un abnegacion di 
sufri pa otro. 

Alafin scuridad a ser vencí; aunque poco poco pa luz 
di matutina i canto di páranan ta anuncia un dia nobo 
den tur su splendor i grandeza. 


Adela só, mareá pa e bebida, a queda drumi ainda. 
Pero un batimento na porta a ranqué for di su soño forzoso 
pero profundo, i despues di a puntra ta quen, e ta tende 
boz di Antonet. 

Pa e criá no ripara su spanto i remordimiento des- 
pues di a comete e crimen, el a bisé na schreef di porta, 
speré un rato: Purá el a cohe papel i cu mano nerviosa 
el a scirbi lo siguiente : 


Josefa ! 


Cartera na su lugá; bo deseo cumplí, corda semper 
gratitud, pa exito empresa. 
Bo desgraciada Adela. 


E carta na forma di un telegrama, a jega pronto den 
mano di Josefa. Cu un mirada feliz, mesclá cu ansia, 
el a leza e palabranan cortico i un sonrisa irónica a dis- 
figura mas tanto su cara pálida, cu a tuma un aspecto 
diabolico pa practica constante di vicionan inmundo. El 
a queda leuw, cu e papel machicá den su man cu un ner- 
viosidad espantosa, te cu Cecilia a subi. Purá el a pus- 
ha e papel den un vaas ajicerca, como e n” tabatin tempo 
suficiente pa quibré. 

„Bon dia, Josefa!” Cecilia ta saludé. 

„Bon dia, Cecilia, com b'a pasa nochi ?” esaya ta puntra. 

»Pues mi a drumi bon, excepto un ora den mei anochi, 
cu mi tabatin un soño horrible. 

Un tempestad riba lamá, ami sol den un barco hopi 
ora. Lamá i biento tabata cambia na olanan montruoso i 
nan tabata alehá un salvabida cu a caba di cai for di nu- 
bianan dilanti e barco. Pero despues di mucho esfuerzo 


cu mi a sinti ya e alegria di a toca cu mi mano e anco- 
ra di mi salvacion, a sali un monstruo bin yuda e olanan 
furioso i ranqué for di mi mano. Ora m'a despierta m'a 
sinti mi com naci di nobo. 

N’ ta terrible tal sorto di soño, Josefa ?” 

Un ril di frio a pasa den curpa di Josefa, como mes 
. ora el a compara e soño cu e caso di Adela i e ta sinti 
cla e efecto cruel di nan obra. Babucá e ta mira Cecilia 
i su corazon a cuminza bati pa bula casi for di e casco 
malefico di su curpa. Pero cu un indiferencia propia di 
un malvada di profesion e ta responde Cecilia : 

„Si, e soño ta malo, pero mta cos di ocupa bo cu 
né, ta efecto di indigestion. Bo sa cu soño ta morto i 
tin bez mi sa soña cosnan tan extravagante, cu mainta mi 
meste hari duro ora mi recorda. 


Cohe-e novela ayi riba mesa i lesa poco distrai mi. 
Despues nos ta borda poco.” 

Joseta tabata asina preocupá cu e soño di Cecilia cu 
e no por a sustene su vista den di Cecilia i cu cara pa 
caya e tabata fingui scucha e: novela. Pobre Cecilia a cu- 
minsa cu un gracia admirable, te a parce hasta cu su voz 
a cuminsa molestia Josefa i cu un fastidio e ta bisa Ce- 

„Sigui leza pa bo mes numa, mi ta bai den mi cuarto 
bini!” i e ta lamta. 

Cecilia cu no tabatin entusiasmo den e novela, a bu- 
ta e buki abao i a cohe su trabao di tur dia. El a cu- 
minsa algun paña di slopi, preparaciones di costumbre pa 
aspirantenan pa matrimonio. Mientrastanto Josefa ta studia 
com e ta cuminsa e comedia i qui ora e por declara cu 
e ta sinti falta di e cartera. * 


Den esai Henry ta subi. El a queda sinta cu Cecilia, 
sperando salida di Josefa p'e saludé. 

I fuera di esai Josefa a encargué pone e placa na 
spaarbank. Josefa a tuma un resolucion i alimentá pa 
maldad i astucia el a risca presenta dilanti p'e completa 
su obra infausta. 

„Bon dia, Henry, com ta? Bo ta homber di bo pa- 
labra. B'a corda riba e placa, p'esai b'a warda mi, no ?” 

» Claro.” Henry ta contesta. „Com b'a pasa anochi ?” 

»Bon gracia, até buki, nos a conta e placa caba, si 
mi n'ta hera.” E ta yega na mesa cu un confianza bon 
imitá i ta bai cohe e cartera. 

Pero naturalmente e cartera n'tai. » Ta unda e carte- 
ra por ta? Ta ayera nochi m'a lagé aqui riba. Ta straño ” 
Henry cu Cecilia, ta yuda busca, pero enbano. 

»Esaqui si, ta un malora! ta unda e por ta?” Josefa 
ta bolbe grita. 

»Antonet n’ ta yega aqui den sin mi yamé, pa con- 
fianza cu e tin den mi cas. I di djé mi n’ tin nada di 
bisa. 

Ta un criá di confianza cu a cuida mi di chiqui- 
to.” 

Nan a scomber tur cos ariba bao, por nada. 

Cecilia a consega Josefa di bai mira den su cuarto, 
cu e por a lubida pone otro camina. 

»Drenta numa, Henry,” Josefa ta bisa „larga nos ristra 
aqui den tambe.” Pero por nada, asina despues di un 
rato tur tres a queda manera muda. 

Josefa ta puntra alafin : 

„Pero ta quen pora subi aqui riba? Quen tabata aqui 
ultimo ayera nochi ?” 

Henry a queda pensativo; Cecilia a haña manera un 
«calafrio ora el a corda riba Guillermo. E quier a responde, 
pero ta manera su lenga a bira di chumbu. Pasobra bisa 
numa cu ta Guillermo a subi ultimo, ya ta buta su namo- 
rado den sospecho. Pero Josefa mas purá, mas interesá 
den e asunto, ta murmurá: 

»Pero ta straño, mi quié cu ta Guillermo, ta ultimo 
cu a subi aqui riba. N’ ta sina ?” 

»Sin duda ta Guillermo bérde, pero, com ta posible ?” 
Henry ta contesta. 

» Ta straño bérde, pero quico pensa ?” Josefa ta bisa : 
»! quico bo ta pensa, Cecilia? quisas bo tin mejor memo- 
ria cu nos.” 

Cecilia a invoca tur sinceridad di su amor, tur con- 
fianza grandi cu e tin den su prometido i el a responde 
cu un dignidad di su caracter: 

»Pues Josefa, sigur cu te momento cu mi tabata bai 
drumi Guillermo a yama bonochi i el a bai, despues di a 
baha di aqui riba. Pero, pa luz di cielo, no pensa, no 
pensa mes cu e pober por tabatin haber cu desaparicion 
di es cartera. Ta un sacrilegio casi di pensa só, un falta 
asina di un joven honrado manera Guillermo. No, mil vez 
nó; mi mes por a cohé den mi sóño; mas lihé cu Gui- 
llermo por a hacié na wowo clá.” 

I cu un mirada di desafio el a queda mira nan dos. 

Josefa a cuminza sinti cu den Cecilia el ta contra un 
defensor decidido di honor di Guillermo; p'esai el a trata 
di studia astucia pa mira cu e por combencé. 

„Calma bo, Cecilia”, Henry ta responde, „no rabia, no 
quere cu esai nos ta culpa Guillermo. Pero bo mes no 
ta haña cu ta straño ?” 


„Nó, n’ ta straño cu un ú otro persona por a subi i 
` cohe cartera, despues cu Guillermo a baha di ariba. Tene 
cuidao, esun cu culpa un inocente, pasobra ningun crimen, 
la sosede, sin su castigo ta prepară !” 

Cu es palabranan Cecilia su corazon a cuminza sufri 
tanto, cu el ta retira, tapando su cara pa e llantonan no 
reda mucho loque tabata pasa den su alma. 

»E pobre, mi tin duele di djé, pero Henry,” Josefa ta 
bisa, ,bo sa quico ta duel mi pa mi bisa bo, cu ningun 
otro hende tabata aqui riba.” 

»Pues unico cos cu ta queda nos, ta, declara Guillermo 
es asunto i mira com lo el defendé. 

Com bo ta haña, Josefa ?” 

» Henry, haci anto, loque bo ta haña ta mejor ! Dios 
larga e pober n' sali culpabel !” 

»Mi ta duda cu e por a haci un cos asina, nunca nan n’ 
gaña un cos asina riba djé,” i e ta yama Josefa adios, p'e 
averigua e asunto. 

Na e momento cu Henry a baha, Josefa ta drenta su 
cuarto i cu rabia e ta bisa den dje mes : „Estupida Ce- 
cilia, qui bo ta gana cu defende Guillermo, una vez cu ya 
su sentencia ta sacá! Mi n’ por figura mi loque bo por 
gana di e homber desgraciado eyi, mas cu bo tin te ain- 
da for di mi? Mi n’ ta basta pa bo ? Pues si bo ta defendé, 
awor lo bo sá, cu tur cos mester baha cabez pa forza di 
mi placa i di mi bo ta queda, Cecilia, cuesta loque costare ! 

Defendé si bo por! Cu berguenza lo bo queda, ora e 
cartera mes lo testigua contra Guillermo. Quico lo bo bisa, 
ora nan hañé den su cuarto? Yora, lo bo yora bo error 
i lo bo baha bo cabez i queda cerca mi, cu ta bo unica amiga 
i mas cu un esposo !” 


E mainta despues di e malhecho di Josefa i su cum- 
plice na cas di Guillermo, e pober a lamta cu speranza di 
caba un dia atrobe, su trabaonan avansá, i.... un dia 
mas cerca su felicidad. Tempran el a lamanta i despues 
di a haci un paseo i tuma un baño na lamar, el a cuminsa 
su trabao. Banda di diez'or, quen cu quié drenta ta Henry. 

Cu afecto di un amigo i futuro cuñado el a lamta, pa 
saludé. Henry a queda un rato atras pé indaga fisionomia 
di Guillermo un rato. 

Nada, ni un átomo di desconfianza ta reda Guillermo 
su conciencia. Henry ta pensa : 

»E hombre aqui por ta culpable? Si no té, alafin lo 
mi sá!” 

Guillermo a informé di Cecilia i Josefa i nan ta com- 
bersa algo riba trabao. 

Alafin bruscamente Henri ta puntra : 

„Guillermo, bo n’ tabatin mester di placa e dianan 
aqui ?” 

„Nó; paquico bo ta puntra? E dianan aqui sigur cu 
nó; como mi tin trabao continuamente fog di. tres luna 
pasá. Mia ninga hopi trabao !” Guillermo ta contesta. 

»Pasobra tin vez sa resulta un cos improvisto, cu bo 
por ta capaz di haci un cos cu ta malo sin pensa mas 
aleuw i cu bo no ta spera cu lo e compromete bo.” 

Guillermo a bula lamta yega te cerca Henry bisando : 

„Henry, ta qui bo ta meen? Bo ta falta mi; ya mi 
quié cu bo ta sospecha mi den cualquier cos cu ta malo. 
Si bo no tabata ruman di Cecilia, pa Dios lo b'a duna mi 
inmediatamente satisfacción di bo insulta,” 

«No rabia asina lihé”, Henry a contesté, „Peor ora 
tur prueba ta contra bo!!” 

» Henry, papia clá, o bo ta responde pa bo calumnia !” 

»Pues Guillermo, bo ta acusá como ultimo hende cu 
a baha di cas di Josefa, di a hiba un cartera di placa cu 
„tabata riba escritorio. Como nos a busqué tur camina en- 
bano, m'a. bini pa informa, cu sea pa equivocacion bo por 
a hinqué den bo saco, ora bo tabata baha.” 

Guillermo a queda manera clabá na su lugá. 

Un indignacion justo a- drenté i el a cohe Henry na 
su solapa di bachi, diciendo : f 

„Henry, bo conoce mi hopi i nunca b'a tende un pi- 
fia di mi parti! com bo por figura bo na acepta un sos- 
pecho asina, aunque cu ami tesun cu boso sá cu a baha 
ultimo? Qui satisfaccion mi por duna bo? 

Pues ata mi winkel, ristré di ariba pabao. 

Pero ay di esun cu quier calumnia mi!” 

„Cu duele mi meste acepta, pa evita otro di hacié P” 
i Henry ta cuminsa ristra. 

Guillermo a bula mes ora pa yudé, pa mustra cue ta 
purá pa testigua su inocencia. E malogrado Guillermo no 
a pensa, cu e mes lo ta quen cu lo descubrí e robo cu 
nan ta culpé i contra e mes. Cu satisfaccion i triunfo el 
a caba di yuda Henry den winkel i nan dos a drenta e 
cuarto. Alafin nan a yega na e lugá fatal i Guillermo mes 
a Cuminsa hisa e pañanan sushi pida pa pida den laria, 
diciendo : 

»Atá, foi ayera mi meste a hiba e pañanan na Chinés 
bai laba i awor numa mi”.... pero un sonido seco i trai- 
dora a corta su palabra. E penultimo pida paña a bini 
ariba cu e cartera cu pa su peso a bolbe cai for di e paña. 

» Guillermo !” Henry ta grita, „ta quico esaqui ? ta di 
quen e ta?” 


Un sorpresa, despues un spanto ; luego un indignacion 
propio di un inocente a drenta Guillermo i cual un rugido 
di un leon el a responde : 

»Esaqui ta obra vil di un enemigo cobarde, pa desa- 
credita mi nombre, mi vida, mi honor! Guilllermo la- 
dron!! Na momento cu mi quié forma un bida, pro- 
tegí pa matrimonio, mi enemigonan ta conspira contra mi 
honor !” 

» Henry,” i e ta cohé na su braza, „bo ta quere mi 
culpable? Bo n’ conose mi? bo n’ ta corda Guillermo 
Nantes su conducta? Quico Cecilia lo bisa? Oh, suerte 
fatal! „Mi Dios,” (e ta hisa su wowo na laria) „no permiti 
mi sufri consecuencia di es calumnia infame, cual dolor 
mi ta impotente pa soporta!” i e ta cai sinta sin forza 
riba su banki. 

Henry a queda mudo di mira su desesperacion i ta 
pensa: 

„Ta straño com Guillermo por a comete e robo i ta 
disculpé ainda; ó e homber aqui ta un comediante ó nan 
ta conspira contra djé.” 

E ta sagudi Guillermo i ta puntré: 

„Guillermo, bo n’ tin ningun enemigo ?” 

Pero ni un contesta ta sali for di esaya su boca. Un 
dolor dí alma a paraliza su lenga. 

Henry ta miré cu compasion i ta retira. 

Guillermo a queda como un ora for di su tino. 

Alafin el a drenta den realidad atrobe i ta busca Hen- 
ry cu su bistanan. E n’ ta hañé i só e ta recorda tur lo- 
que a pasa. Cwn pena i rabia hunto e ta puntra su mes : 

„Ta quen por a forma mi desgracia di es manera ? 
Quen po’ ta odia mi tanto ? 


Mi n’ sa haci malo na ningun, mi no por figura mi 
un enemigo. Si ta e cartera di Josefa, un hende mester 
a subi aya riba i horté. Quen por a yega na mesa sin 
ningun hende a miré? Quen di afó por sa cu tin e placa 
riba escritorio i cu qui intencion poné den mi poder pa 
calumnia mi? Ta straño. Pero quico Cecilia lo bisa? 
Mi Dios, quico Josefa lo dicidi ? 

Mi quié papia un rato cu Cecilia, pero lé tendé mi? 
Lé n’ verguensa mi?” 

Asina e pobre a queda tolondrá, sin sá quico haci. 
Pero despues el a repone atrobe i ta bisa: 

»No, ta imposible, ningun hende por quere un cos asina 
di mi. Mi ta bisti mi paña i mi ta bai unbez cerca Cecilia...” 


CAP. Vi. 


Nos ta bandona Guillermo un rato i nos ta sigi Henry. 
Esaqui tadrenta di caya í ta buta Cecilia sinta p'e conté turcos. 

» Cecilia”, Henry ta cuminza, „mi mester a bai cerca 
Guillermo i conté loque a pasa. 

-= Bo mester comprende, cu m'a informé tur prudente 
cu tin i el a drenta un indignacion tan grandi, cu el a 
ofrece mi ristra su cas. Naturalmente mi no a acepta sino 
pa evita otro di hacié. 

Asina, cu mi a cuminsa i ora cu mi a yega den su 
cuarto el a cohe algun paña hisa na laria i fatalidad ! 
e cartera a sali na bista.” 

Es ultimo palabranan eyi, cu Cecilia no a spera, a 
herida su curazon di tal manera, cu su cabez a cai patras 
i el a desmaya. Henry a hisé buté para i yudé bini na 
su tino. Poco poco el a cuminsa recorda su situacion 
relacioná cu di Guillermo. Alafin el a sclama : 


»Por Dios, Henry, ningun hende por combencé mi di 
culpabilidad di Guillermo; no! mil vez nó; un enemigo 
cruel ta forma su caida! Paquico suerte cruel a pone, cu 
mi no a compañé na ultimo ora cu el a subi ariba? l bo 
w ta haña straño, cu si e tabata culpable, paquico sconde 
e cartera tras di pañanan, i e mes hisa’ nan pa descubri e 
sospecho di bo i Josefa ? 

Pero, con tur boso sospecho, mi ta risca jura pa su 
inocencia !” 

»Calmá bo, Cecilia; mi no ta bisa cu Guillermo ta 
culpable, pero ve prueba fatal ta haci su caso mas serio. 
Bai sosega ií lubida e caso aqui pa algun tem, mi tambe ta 
queré inocente !” 

A I Henry ta hibéle den su cuarto. Ayá e pobre ta des- 
hogá su duele cu llanto te cu un soño consoladora a tu- 
méle den su pena. 

Den esai Henry a subi ariba, i el a haña Josefa den 
sala. 

„Ta triste loque mi a presenciá,' e di, „pero ta 'sina. 
Mi mes a ristra su cas pa su mes satisfaccion, i mi a topa 
cu e cartera! Até aquí!” i el a saqué i mustra Josefa. 
Esaqui ta fingui un gran sorpresa i ta bisa: 

„Mi Dios, ta posibel? Qui desgraciado! I ainda el a 
ofrece bo ristra su cas! Quico Cecilia lo papia? E sa?” - 

»Esai mes ta straña mi, com e mes a invita mi listra 
su cuarto i e culpabel ? Pero quico pensa! 

Cecilia mes, e pobre, ta triste; i nada por combencé 
cu Guillermo a cohe e cartera!” Henry ta contesta. 

„Pero unda mas prueba! Ta duel mi, pero. mi n' ta 
mira otro culpable !” 

Na es momento Cecilia ta lamta i ta subi pa tende 
opinion di Josefa; abatido el ta cai den un stul di zoya. 
Henry ta miré cu compasion i ta comprende com grandi 
nan amor cu otro lo tá. Josefa alcontrario ta admira es 
amor tan hoben i tan sincero i ta maldiciona su obra in- 
fernal cu, parce, no ta haci efecto esperá riba Cecilia. 

„Ta com,” e ta pensa, „Cecilia por stimé tanto, qu'é 
por queda tan firme na su ideal i risca defendé contra tur 
prueba cuta culpé? Pero mi ta quere cu e caso aqui lo 
poné disgusta alafin; pasobra quen por salba Guillermo 
awor aquí ?” 

Alafin Cecilia mes a quibra e silencio ita bisa: „Josefa, 
mi quié tende for di bo boca loque bo to opina di Gui- 
llermo, promé amargura tolondra mi razon! Mi ta risca 
defende inocencia di Guillermo, mescos cu mi por risca 
defende di mi mes. Com ta posible e susha su nomber na 
momento cu e ta bai duna mi é? Absolutamente nó, ta 
un mentira atroz, ta un calumnia !” 

Su boz a cuminsa tembla i awa a yena su wowo; 
awor e ta comprende peligro di e asunto. Cu *n humildad 
e ta cái na pia di Josefa i ta spliqué asina : 

„Josefa, por Dios, no rechaza mi pidimento. Guillermo 
por tin enemigo cu ta envidia su virtud i consideracion i 
pa malo nan por a pone un mancha asina riba su nomber. 
Bo n' ta pensa asina ? 

Quico bo ta quere di haci? Bisa mi, bo ta quere 
enberdad cu ta Guillermo a bai cu e cartera ?” 

Mas tanto Cecilia ta trata di defende Guillermo, mas 
venganza ta crece den corazon di Josefa. 

Pero pa prudencia, el a disidi di calméle poco i traté 
mas compasivo posible. El a pensa; ,Si mi larga hibé na 


Gobierno, casi Cecilia lo bira mi enemigo i ta imposible 
tampoco pordoné, sino tur mi trabao ta pornada.” Di mo- 
mento e ta concibi un idea i ta propone Cecilia asina : 

„Realmente ta straño, mi ta duda un poco, pero e 
asunto mesté ta hibá na Gobierno. Pero si mi hibé m tin 
cuestion, Guillermo ta sali cu algun luna cerá. Pero pa 
bo cara, mi ta pordoné bao di un condicion : cu é sali for 
di Corsouw pa semper. Pasobra nos no por permiti bo 
casa cu un hende cu mal nomber. Si e ta un homber di 
caracter, e mes lo bai pa su nomber n’ ta publicá pa ladron. 
Com bo ta haña, Cecilia ?” 

„Pa fabor, permiti mi”, Cecilia ta bisa, „papia cu mé 
pa ultima vez, pa mi tende for di su boca su defensa 
propia.” 

„No, Cecilia, mejor bo evita su compañia for di awor.” 
Josefa ta opina. 

»Enberdad. m'a pensa tur manera i mi ta haña cu ta 
prudente bo bandona bo idea i mira Guillermo su baída 
como un salbacion pa su nomber i di bo. Tende Josefa 
su conseho cu ta muy generoso !” Henry ta bisa. 

„Si, mi yiu, nos lo yamé i regla tur cos na bon cu n'é !” 
i Josefa ta bati scouder di Cecilia pa consolé. Manera un 
warwarú, tur e sucesonan ta pasa den cabez di Cecilia i 
e ta puntra su mes si ta un soño o nó loque ta pasando. 
E-ta pidi dispensa i ta retiré pa su cuarto abao. Aya el 
a duna rienda suelta na su pena i dolor. 

Despues di un rato nos ta larga Henry ta baha pa 
spera yegada di Guillermo. Promé nos a largé cu idea 
di bai cerca Cecilia ; luego el a haña un noticia cu nan ta 
wardé. E ta yega porfin i Henry ta vfrecé sinta. 

Guillermo”, e ta cuminsa, „aunque cu mi ta duda den 


bo culpabilidad, bo n' tin camina di saca bo curpa i mejor 
cos bo baha bo cabez pa forza di destino.” 

Henry”, e ta contesta, » nunca lo mi acepta es ca- 
lumnia pa mi hecho, masque mi n' por defende mi curpa.” 

»Pues Josefa a pidi mi yama bo, pa evita di duna e 
quejo na Gobierno; una vez cu e p quié pa comprome- 
tido di Cecilia tin nombre di ladron. Lo e duna bo un 
medio pa bo salba.” 

Den esay Cecilia ta drenta i ta camna directamente 
bai cerca Guillermo i un beso a caba di quita tur duda 
for di Guillermo. 

» Amor mio, nunca lo mi quere cu bo ta culpable. Mi 
corazon ta duna mi, cu bo tin enemigo, i mas cu uno, 
cu awor pa mi via ta traha pa nos no ta uní. Lo mi queda 
fiel na bo, aunque jamas nos bolbe mira otro. Bo inocen- 
cia lo bini na clá i e malhechornan castigá !” 

Cu un triunfo Guillermo ta contesta : 

» Cecilia, mi bida, un rato pasá, mi bida no tabata bal 
nada; pero pa bo declaracion i defensa, pa bo fé den mi 
inocencia, mi ta sinti cu ta manera m'a resusitá i jamas mi 
corazon por bati pa otro. Tur mundo por quere mi cul- 
pable, no ta duel mi, basta bo tin mi pa inocente,” 

Henry a queda admirá di e fieldad ¡ confianza. El a 
desea n'e momento di por yega nastima iser correspondí na 
es manera. Alafin e ta bisa: 

„Guillermo, nos meste subi un rato cerca Josefa, se- 
gun el a encarga mi. Cecilia, bo por queda numa i des- 
pues lo bo tende tur cos.” 

»No, Henry, dispensa mi mi protesta, pero mi quié 
tende su proceso i mi quier comparti cu su pena!” 

Su súplica a haci impresion riba Henry i nan tres a 


subi porfin. Aya riba Josefa tabata sinta cual un Nerona 
riba su trono, pa huzga. 

Guillermo”, e ta bisa, „ta duel mi, pero bo falta ta 
buta bo awe den un estado muy difícil. Nos no por con- 
senti, pa bo nombre ta manchá den Corsouw, pasobra 
Cecilia tambe lo sufri cu esai. Cecilia mes lo ta contento, 
si bo scapa fiscalaat. Tur prueba ta contra bo. 

Quico bo por defende bo cu n'e ?” 

„Ami defendé mi? Cu quico? Solo mi conducta 
hasta awor por testigua mi inocencia. Como nan no por 
a induci mi na comete e pifia, nan a tiré den mi cuarto, 
pa mancha mi nombre. Esai ta mi defensa. Quico ta mi 
castigo ?” 

„Castigo nó, mi no por castiga bo; ; e unico cos cu nos 
ta propone bo, quibra compromiso o bandona Corsouw”., 

„Josefa, pardon, pero riba mi corazon ningun hende 
ta manda, e ta pertenece Guillermo; mi ta sigui stimé, pa- 
sobra pa mi e ta inocente”, Cecilia ta cai aden. 

„Cecilia, Cecilia, corda quico bo ta papia, no larga 
un amor ciego guia bo!” Josefa ta spiertéle. 

„Josefa, permiti mi, e dos castigonan mi no por acepta. 
Cera mi, pero bandona mi tera pa malicia di otro, esai nó !” 
Guillermo ta grita; pero Josefa ta spanté diciendo : 

»No altera bo, corda cu ta pa evita escándalo na cara 
di Cecilia, mi ta conseha bo bai. 

I di Gobierno bo n’? por scapa.” 

„Mi Dios”, Cecilia a sclama, „cu qui fin nan ta traha 
tanto contra djé ?” 

»Scohe anto, Guillermo, den queda o bai; queda cu 
castigo o bai queda libre”, i cu esai Josefa a lamta. 

E pobre a baha su cabez i el a mira cu enberdad tu! 


cos ta contra djé, excepto corazon di Cecilia. El a drei 
mira su amor, yega cerca djé i un último beso a caba di 
seila i sigura e fieldad i confiansa te na morto den nan dos. 

» Cecilia”, e di, „mi ta baha mi cabez i evita castigo 
injusto pa bo nomber n' ta manchá den lo mas mínimo ; 
ma Dios, conocedor di tur cos, lo descubri e malhechor- 
nan pa nan mes boca. Gracia pa e beso fortificante ; e ta 
sirbi mi como un consuelo den mi destierro !” 

„Guillermo, considera mi corazon como un parti di 
bo curpa i cu semper ta pertenece bo; solo Dios por parti 
nos !” 

Josefa i Henry ta contempla es escena cu admiracion ; 
mientras Henry ta compadecé, Josefa ta goza den nan 
dolor. Pero loque ta tormenta Josefa ta e fieldad inque- 
brantable cu Cecilia ta mustra Guillermo. Pero e ta wanta 
tur esai awor pa no disgusta Cecilia, sperando cu ausencia 
di Guillermo lo haci e gana Cecilia di djé atrobe. E quier 
a duna un otro prueba di su bondad i ta ofrecé lo siguiente 
na Guillermo: 

»Pa haci bo biahe mas facil, permiti mi cubri gasto 
di bo pasashi.” 

„Mucho gracia, Josefa”, Guillermo ta contesta muy serio, 
„lo mi carga mi cruz mi só i mi n’ tin mesté di judanza; 


Dios lo yuda mi i castigo lo ta reservá pa e culpablenan.- 
Adios!” i e ta baha bai, despues di a tira un ultima vista 


riba Cecilia. ; 
» Adios !” Cecilia ta contesta, „pronto bo inocencia lo 
ta mustrá na clá i lo bo bolbe bo tera” 

CAP. VII. 


Josefa ta trata na imita un compasion pa Cecilia i ta bisé : 

„Cecilia, no afligi bo mucho ; mi ta comprende bo pena, 
pero tur cos tin nan parti di disgusto. 

Conforma i lubida, corda cu mi fai pa stima bo.” 

„Josefa, no quere cu bo por consola mi; mi ta con- 
forma mi i spera cu Dios mes lo declara.e culpable. Ni 
un átomo di aprecio i amor el a perde di mi. Lo mi queda 
conservé den mi memoria i lo mi no sosega tantem cu su 
honor n' ta rehabilitá. Mucho mi ta debe bo pa bo cariño 
i bondad, pero jamas lo mi ta contento, tantem Guillermo 
ta triste !” 

Ofendí pa Cecilia su modo di papia i pa adula Josefa, 
Henry ta contesta : ` 

„No papia asina, Cecilia, corda cu tur cos nos ta debe 
na Josefa i no sea ingrato !” 

„ingratitud mi n’ conoce, pero tampoco mi qué yuda 
conspira contra un inocente !” 

»Leuw di esai, mi yiu; no quere cu nos ta culpa 
Guillermo sin prueba suficiente. Bo ta falta cu nos, Ce- 
cilia '” Josefa ta observa. 

„Mi n’ ta falta cu ningun, si mi defende conducta in- 
tachable di mi prometido. Mi cabez ta habri foi otro, mi 
tin mashá batimento di cabes, te rato, Josefa, Henry,” i e 
a baha bai den su cuarto. 

Loque Josefa no a sinti den henter su bida, ta es amor 
cu ta conduci na matrimonio, cu no a bati ainda porta di 
su corazon. 

„Ta posible”, e ta pensa, „cu un señorita por ta asina 
abnegado na su prometido ? 

Ta'i com nunca. mi p topa den mi carrera di amor, 
ningun “amiga cu por a stima mi cu tanto fieldad i con- 
stancia ? 

Ta un misterio. Dios larga cu mi no a susha mi ĉon- 
ciencia por nada.” 

» Henry,” e ta bisa, „Cecilia n’ ta comprende cu mi 
quier é bon; e pober ta ciegá den su amor; pero pronto 
Pe lubida tur cos i nos ta queda tranquilo, manera promé 
cu Guillermo ta bishita aqui.” 

»Ai si,” Henry ta contesta, ,tur cos lo drecha cu tem, 
pobre mi ruman, dispensé. Enfin mi ta baha un rato, mi 
meste bai post.” 

Henry ta baha i Josefa ta queda i ta rek su curpa den 
stul di sosiego; satisfecho e ta descansa porfin, despues 
di un trabao gigántesco. ,Alafin”, e ta murmura, „alafin 
e ta foi mi bista. Adios Guillermo, lubída Cecilia, pasobra 
pronto lo el lubida bo. Jamas lo e pertenece bo, tantem 
cu mi tin un poco rosea. Cecilia, conforma bo i comben- 
ce alafin, cu ni promé ni despues di mi lo tin otro. Henry 
lo ta mi apoyo sin e sái Adela lo no traiciona mi pa 
forza di mi placa i p'e tambe n’ ta castigá. Loque mi mes- 
ter lucha cu n'e ainda te maldito confesamento. 

Largo Cecilia ta na samina i e parce un hende cu ta 
studia pa bira santo. Bo n' por papia un palabra di ca- 
riño ni haci un gracia cu ne. Mara e por larga misa poco. 
E n ta gusta soireé, ni paseo, pero busqué pa bai lof. 

Mi bofon, un gracia di mujer cu otro cu n'e ya e ta 
clá pa bira serio. Pero lo mi tene paciencia, alafin mi 
amor lo meste quibra su corazon.” 

l cu aire di triunfo e ta lamta bai cambia su traje di 
almuerso 

» 


Cecilia despues di a baha, a drenta i cera su porta 
di cuarto; ayiden el a tuma pen i papel i scirbi Guillermo, 
como su manece mes barco ta sali pá Coro. 

E carta ta bisa: 


Inolvidable Guillermo. 


Cu pena mi meste acepta pa bo bai for di tera. 
Sinembargo mi ta algo contento, pasobra mi tin algo 
sospecho cu Josefa i algun complice ta traha contra nos 
enlace. Mi ta teme cu si nan a fracasa, cualquié lo a o- 
irece pa calumnia bo bao di otra forma. Bai na paz i cu 
Dios su poder ora bo ta clá, nos lo casa sigur. Corda nu- 
ma, cu bo ta larga un alma cu ta sufri pa bo i cu lo vi- 
gila te ora bo por bolbe atrobe. Dios lo discubri e mal- 
dad i lo bo bolbe pronto. Adios. 


Bo afectissima 
Cecilia. 


El a besa e carta i pidi un mujer, cu sá'hacié fabor,, 
hibé pe. El a bolbe cai sinta, trahando di penetra 
misterio di e robo. 

» Ta'i com,” e ta puntra, „net e anochi cu Guillermo 
a subi; e cartera por a perde? Nunca n' perde nada ayi 
riba; ta imposible pa ta otro hende, sin’ ta mi, Henry o 
Josefa mes. i 

Antonet no sa drenta sin yamé. Ami no ta, Henry tam- 
poco. Pero Josefa ta contento cu Guillermo? Mi sá cu 
nó. Ma ta posibie cu e por ta tan'cruel di calumnié pa 
mi n' casa cu n'e? “Mi ta drenta na acepta cu e por ta 

yalurs riba Guillermo, siendo e tin un amor loco é impo- 
sible pa mi, cu ta fastia mi; su proposicionan cu ta en 
pugna cu decencia i puresa di un señorita, es amor ina- 
tural por ciegé na comete cualquier maldad. Dios pordo- 
na mi, si mi ta hera, pero mi si ta desconfia Josefa su 
conducta. Ta sinti mi cu mi meste hasi mi mes e pre- 
gunta repugnante, ¿ e tin derecho di hasi yalurs ? 

Mi ta nada di djé anto? Anto...... si ta, sina, anto 
lo mi hacié conose su error funesto, lo mi despre- 
cia su cariño, lo mi traté serio, aunque e disidi na sa- 
ca mi for di su cas. Lo mi bai traha sirbi hende i spera 
riba Guillermo, preferible, cu queda aqui den pa mi mes- 
te soporta su deseonan i palabra pecaminosa. 

Mi n' quié su fabor pa mi paga nan cu un amor ri- 
diculo é impuro. 

Mi quié conose su defectonan cerca otro cu conosé bon 
pa mi comprende su intento mas directo. 

Quen por yuda mi cu esai?.... Para un poco, 
Sra. Eloisa ta su amiga bieuw i e señora eyi a ofrece mi su 
servicio, mi ta bai probecha di e ocasion aqui, El a co- 
he papel i e ta scirbi: 


Sra. Eloisa 


Cu confianza mi ta ocupa bo pa un servicio, pero cu 
sin duda lo ta pa mi bienestar. Josefa a lamta cu bo foi 
chiquito i sigur lo bo conose su birtud i defectonan. Al- 
gun bez e sa papia mi di amor i mas asuntonan cu ta 
poco dishonesto pa mi bisa bo, mi tin berguensa. Tur 
esai ta pone mi duda den decencia di su persona. Nada 
otro malo mi n’ tin di papia di djé, pero e quié mi stimé 


na un modo extravagante. E quier un amor mas secreto, 
mas profundo e intima cu amiga. Ta posible tal locura ? 
Haci mi un fabor di duna mi algun informacion i conse- 
go. Mi ta pidi bo tene esaqui na reserva. 

Cu confianza mi ta spera bo contesta. 


Bo seguro servidora 


Cecilia. 


El a larga tiré na post. ,Enfin,” e ta pensa, „pronto 
lo mi tin yabi di es trama contra Guillermo. 

Pasobra segun conducta di un hende ta di spera su 
hechonan.” 


Di eyi el a subi ariba i sigui su trabaonan. Di un 
rato Josefa a drenta i nos ta larga nan dos pa sigui Guil- 
lermo. Aya e ta sinta. den su winkel, baul marrá, tur 
cos clá pa barcá. Gracias a Dios el a haña hende yudé 
caba su compromisonan, asina cu tur hende a haña nan 
zapato clá. : 

El a pone un aviso den corant cu pa purá di su bía- 
he e n’ por despidi di su amigonan i cu e ta spera nan 
orden te otro aviso. Ta yega e mujer cu e carta di Ce- 
cilia. Purá e ta habrié, lezé i ta bisa. 

„E ta sospecha riba Josefa. Oh, gracias a Dios, ya e 
no ta cai den su poder. Pobre Cecilia, lo mi no lubidé 
i cu poder di Dios, lo nos casa. 

Mi ta bai, pasobra e quié; sin ta p'e, sigur lo mi a 
queda larga nan queja mi. Enfin, Dios yuda investiga es 
hecho malo.” 

Anochi a sera i el a bai drumi, pa mainta tempran € 

ta clá. Pa 5 or di mardugá e tabata pasea caba riba muelle 
i ô or el a subi abordo. Henry a bini awasal i a subi pa 
bai despidi di djé. El a duna Guillermo mano i bisé: 

„Adios Guillermo, no lubida cu bo ta larga un amigo 
cu a duda semper den bo acusacion. Ta sinti mi numa cu mi 
n' por defende bo, pa falta di contraprueba bastante valido.” 

„Adios Henry, no duda den husticia dibina, esai ta tur 
cos cu mi por contesta bo. Pero cuida Cecilia iwardá bo 
di Josefa. Bao di un awa queto, sa sconde abismonan 
profundo, cu ta invita marinonan den nan perdiciorn. Adios, 
te despues”, i e ta baha den su camarote. E palabranan 
di Guillermo a molestia Henry un poco, pero e momento 
no tabata apropiá pa pidi un aclaracion; el a bai tera idi 
un rato biento a carga e golet su belanan i Guillermo a 
sali pa otra playa ..... 

Atardi mes un brievenbesteller a trece un carta di 
Eloisa pa Cecilia, cu ta lo siguiente : 


Apreciada Cecilia. 


Como un mama, mi ta duna bo tur informacion cu b'a 
haci mi. Josefa ta un mujer bondadoso tur afó. Pero e 
defecto grandi, ta e maldita amistad prohibí, e amistad di 
cambrada, vulgarmente bisá, cu algun señorita, i hasta señora 
sa tene. Desde jovencita el a gusta e vicio, cu a cushi 
den su sangre. Cuanto vez mi a bai na malo cu we isin 
ia pasobra m’a tende di bo cerca djé, nunca lo mi a jega 
na su porta. Mi corazon a duna mi desdi m'a tende di 
bo cu bo no a ser seducí pa su astucia i alafin b'a scapa 
di su garra. Wardá bo di djé. Tene esaqui tambe secreto. 

i Bo seguro servidora 


Eloisa. 


Cu un alegria grandi, el a gradici Dios, cu el a stima 
Guillermo i cu ya ta imposibie di ta marrá cu Josefa. Pa- 
labranan di Eloisa a sigura su sospecho. Un hende cu 
tal manía malo ta capaz di haci un na otro, p'e facilita su 
capricho di lujuria. El a cuminsa na studia posicion di 
e sala ariba unda nan a forma e complot. El a samina 
tur huki, tur mueble, te alafin su mano a yega na un vaas, 
unda el a pretende di ristra aden. 

„Ta co'i loco di mi parti, pero sinembargo su boca ta 
basta grandi cu e cartera por a cai aden,” i el a biré boca 
abao i a cai un papel ra suela for di djé. El a cohe e pa- 
pel i lezé. 

Su wowonan tabata cerca di bula fó ora el a caba di lezé 
i su curazon tabata bati manera oloshi. „Ta quico ta es- 
aqui ?” i ta bolbe lezé di aobo ; e papel ta bisa lo siguiente : 


Josefa. 


Cartera na su lugá. Bo deseo cumplí; corda semper 
gratitud pa exito empresa. 


Bo desgraciada Adela. 


„Dios mio, ta quico esaqui? Mejor mi baha abao, lo 
mi studia e asunto aqui mas bon”, i e ta baha. 

Aya el a cai den un stul į ta leza e carta mas sosegá. 

„Quico? cartera na su lugá? Cartera di Josefa ? 

Quen a manda i quen a buté? Tabata deseo di Jo- 
sefa pa buté na un lugá? Ta quen ta Adela? Pero fe 
mes cartera di asunto di Guillermo ? E Adela cu ta firma, 
paquico e ta yama su mes bo desgraciada? Paquico el 


ta pidi gratitud da Josefa?.... 


62 


Pues mi ta saca eyifó, cu Adela ta un mujer desgra- 
ciada pa causa di Josefa, como e ta sirbié den crimen pa 
necesidad ó temor. Ta deseo di Joséfa p'a buta e cartera 
camina e quié. Qui manera cu tá e carta aqui ta mi alia- 
da, mi speranza, e magneto cu ta hiba mi na polo di e 
misterio.” l el a wardé den su kokchi. 

»Bam mira mas aleuw,” e ta pensa. 

„Josefa ta odia Guillermo 

Si.... e ta odié, pásobra di principio el a traha con- 
tra nos amor. I una vez sinembargo nos a compromete, el 
lo tabata capaz pa studia un otro modo di venga. 

Oh, vicio terrible, cuanto crimen bo ta inculca den 
cabez di e desgraciadonan pa complace cu bo baho pasion !” 

Na es momento e ta tende Josefa ta grita na pia di trapi : 
» Cecilia, subi bin tende? Cecilia ta subi i Josefa ta bisé : 

„Mi quié cose un bon shimis i mi a haña un bunita 
moda p'e den figurin nobo. Bo quié miré ?” 

»Paquico no ?” Cecilia ta contesta. 

Josefa a bai cohe e figurin i nan a miré moda. 

Despues Josefa a bisa asina : 

„Mi ta bai cosé, bao di un condicion, cu bo tambe 
ta bisti mescos. E seda espejo bon nos ta hañé na „La 
Competencia” un poco mas barata i su adorno na „La 
Palma” na preis di baranca lorá. 

»Josefa, ta duel mi, pero mi n' por acepta. Di promé mi 
n' ta hende rico i n’ ta pas pa mi bisti paña asina di luho”. 

„Ta co'¡ loco, Cecilia, mi ta haci cos cu mi quié, bo 
meste complace mi.” 

»Pues pa mi bisa bo clá, mi no ta dispuesto pa bisti 
nada di luho pa mas motibo. 

Pa promé mi no quié bo haci mas gasto cu mi i luego 


mi corazon ta na luto pa Guillermo i e ta queda na luto 
te ora e bolbe Corsouw.” 

„Esta malora! Cecilia, larga spectakel; tur cosa pasa. 
Biba bo fé i gozá bo. Morto n’ ta duna tem.” 

»Nunca lo mi goza, sino cra Guillermo bolbe cu honor !” 

Den esai un criar a bin bisa Josefa cu tin un hende 
ta warda patras. Cecilia a probecha ocasion i el a baha. 

Josefa ta bai patras i ta haña Adela ta wardé. 

„Qui bo quié atrobe?” e ta puntra cu orgullo. 

„Qui mi quié? Ta com bo ta trata mi despachado 
asina?” Adela tā contesté i lamta purá. 

„Papia pa caba, m'a bisa bo no bini aqui mas !” 

„Josefa, no bini cu locura! Nos dos ta mes criminal 
i no haci bo hende drechi i brongosa mi ?” 

„Qui bo quié, miserable ? Papia pa caba!” 

„Miserable ? ha, ha, ha, ha, miserable abó ta yama 
mi? Peor cu miserable, crimina! bo meste bisa. Pero pa 
quen su instigacion ? 

Pa bo Josefa! Mi a calumnia un joben decente pa 
bo deseo i capricho di loco.” 

„Basta Adela, basta di loque a pasa! Quico bo quié 
pa bo lubida e cos ayi? Lubidé i no menta nomber mas 
di Guillermo. Qui bo quié ?” 

„Pues awor aqui mì meste di 50 florin mas. Mi con- 
ciencia ta remorde terrible i den jenener só mi por haña 
consuelo. Oh secreto fatal! Qui dia mi ta scapa di bo 
amenaza i tortura?.... Tin bez cu mi curazon, cu a stima 
un dia, ta manda mi declara e mal hecho, arrepentí mi i 
debolbe e dicha cu mi a ranca miserablemente for di dos 
curazon cu ta stima otro!” i Adela ta yora. 

Josefa ta spanta i ta bisa : 

» Ta loco bo ta? Bo quié nan cera nos tur dos? 

Ta asina delicado b'a bira? Warda mi; mi ta trese 
bo placa pa bo i un salú pa pasa camina !” 

E ta drenta su cuarto i ta para pensa un rato: 

»Esaqui sí ta un compromiso: Adela por compromete mi. 
Mejor mi duné un veneno, cu no ta mata, pero cu e ta perde 
su tino sí. Asina masque e denuncia mi, siendo loco, nan n’ 
ta queré. Den un bitter di jenever mi ta lek dos gota, ta clá !” 

El a cohe un fleshi riba un reki den su cuarto i a 
lek algo den un kelki jenever. 

Alomenos le cera su cos di come?” i e ta sali bu- 
tando distraidamente e fleshi riba mesa den sala. Cecilia 
ta subi na es momento pa sigui su trabao i ta contra cu 
e fleshi. Como ta cos di mata djaca, el a straña poco di 
miré den sala. El a cohé sinembargo i el a scondé. Di 
un rato e ta tende un grito di harimento poco straño i 
luego .... un silencio. Despues di un 10 minuto Josefa a 
drenta cu un cara poco descompuesto i sin ripará Cecilia 
el a drenta su cuarto. Patras ayá, Josefa a comete un 
segundo crimen. Cu mano firme el a duna Adela e copa 
di jenever venená i Adela a dal e cu smaak. Di un rato 
el a dal un grito hari, loque Cecilia a tende e ora i luego 
el a queda manera zonzá. Despues di a baha dal dos 
paso, el a queda zeile manera un barco i luego el a cai 
den jardin, paden di porta di curá. El a queda basta rato 
como ta sucurito caba, ningun hende n’ riparé. Pero Ce- 
cilia a ripara den yalusí cu un hende a pasa abao ¡e no 
a mira e sali pa porta di curá. El a baha queto queto i 
el a bin rijs riba un curpa inmovil ayi bao. El a fula su 
cabez i el a sinti su cachete duro será i a corda sin e 
por yuda riba e fleshi di acido. 


El a corre subi yega na porta di cuarto di Josefa i a 
scucha. E mujer maldita tabata drumi podiser, pasobra 
tabata queto den cuarto. El a drenta habri un kashi chi- 
quito, i saca un botella di magnesia pa por sirbi pa saca 
e veneno, si ta di e fleshi el a tuma o otro a duné. El a baha 
i a basha algo den garganta di e mujer, despues cu el a 
logra habri su boca Cu basta trabao. Di un rato el a aroga 
un liquido malo bruhá cu bebida i el a grita debilmente : 

„Pordon Josefa, no.... mata.... mi”; asina e tabata 
papia cu lenga bruhá. Cecilia a comprende i a contesté : 

„No teme, n’ ta Josefa ta'qui. Qui falta ?” 

Cu forza e ta contesta Cecilia: 

„Mi ta sinti un doló. .. na mi ... stoma, foi ora... . 
cu el a duna mi.., un kelki.... cu bebida .... mi cabez; 
ai.... esta un doló den mi barica! Ai, yuda mi!” 

Cecilia a yudé treciendo poco gota di un estomacal cu a ca- 
ba na yudé basta. El a puntra Adela su nomber i esaqui a bisé. 

Adela a puntré di djé, p'e recorda su bienhechora; 
como e no tabata conoce Cecilia drechi i tabata scur caba, 
Pero Cecilia a bisé te despues Pe sa. 

Pareuw Adela a lamta para pa bai cas, Cecilia a cor- 
re bai p'aden. Adela a queda turdí. Alafin el a com- 
prende loque a pasa € indigná el a grita: 

„Oh maldito momento, Cu mi a larga placa i celo sē- 
duci i domina mil Quen a caba di completá mi na un 
criminal? Abó, Josefa! Pero pa Dios, bo oranan ta con- 
tá i lo bo no scapa mi venganza !” 

E ta bolbe bira calmo i ta recorda e hende cu asal- 
bé? „Ta quen e mujer cu a cuida mi? Ta paquico el 
no quier bisa su nomber ? Qui interes e tin di scapa un 

miserable manera mí, for di frialdad di sepulcro? Ai, -~ 
mara mi por sirbi bo, aunque ta ún vez den mi bida, pa 
mi debolbe masque ta algo di e gratitud cu bo ta merecé.” 

Cu un profundo arrepentimiento pa loque el a comete 
den su bida, el a cuminsa poco poco bai cas. Cecilía a 
drenta su cuarto i a cuminsa repasa e sucesonan. 

»Adela.... ta quen ta Adela eyi ? 

Por ta e Adela cu Guillermo a conta mi, cu a stimé 
sin e por a sinti ni un poquito amor p'e? E por a yuda, 
cu e no tabata sinti amor pa Adela? Por ta e Adela cu 
ta firma e carta cu mia haña den e vaas? Ta straño, 
pero e asunto ta birando clá manera di dia. 

Qui alianza por tin den Adela i Josefa ? Pues, si t'e 
mes Adela di e carta, anto ta natural cu e tabata dispuesto 
p'e sirbi cualquier enemigo di Guillermo. I Josefa tabata 
enemigo di Guillermo. Paquico Josefa no a larga cera 
Guillermo? Awor mi ta comprende, pasobra pa ceré mesté 
di bon prueba i ta risco cu nan dos por sali comprometi. 
Asina, cu segun mi ta quere, mi ta den camina di cohe e 
culpablenan. Pero mi n' ta adelantá mucho, mi por ta equi- 
vocá ! 

Larga mi sigui investigá. Ma mi quié mira Josefa su 
Cara un rato!” i el a subi ariba. 

E no a haña Josefa den corredor. El ayama na porta 
di cuarto i Josefa a contesté : 

„Cecilia, unda b'a sali?” 

»Abao, Josefa, ta un carta mi tabata scirbi.” Ta promé 
bez cu e meste a gaña p'e saca algo for di Josefa. 

» Ah!” Josefa a contesta, como un hende cu a sali for 
di un ansia. „Mi cabez ta morde. Mi tabatin un mal soño E 
ta quen bo tabata scirbi?” 


67. 

Cecilia a pensa un rato i el a contesta: 

„Un amiga nobo di mi”. 

„Un amiga? Ta quen por ta ?” i Josefa ta bula lamta 
i habri porta di su cuarto. 

„Wel, su nombre ta Adela !” Cecilia ta contesta i mira 
Josefa duro den su cara. 

Josefa a troca coló i el a cuminsa tosa. Tabata parcé 
cu ta su cumplice só yama Adela. Den esai Henry 
a subi ia saluda nan. Josefa a cuminsa combersé, p'e 
haña un ocasion di hui di e. wowonan di lince di Cecilia. 
Pero su consternacion tabata asina grandi, pa impresion 
di e crimen cometí contra Adela, cu e nombre só a hacié 
iolondrá. Cecilia a notá di mínimo impresion i el a sali 
larga Henry só. 

,Henry” Josefa ta bisa, „mi ta sinti malo i mi tin idea 
di bai pasa un temporada na Santo Domingo; trata cu nos 
por forma un biahe e seman aqui mes.” 

„Cecilia lo gusta, bo ta quere i h 

„Claro, lo ta un distraccion pé” 

„Pero Josefa, mi ta haña bo cara mashá pálido. 

Ta tan malo bo ta sinti bo ?” 

„Sí, un poco disgustá, bo sá; mi quié distraí mi poco. 
Haci mi un fabor di bai informa pa pasashi mañan mes » 

„Muy bien”; i Henry ta baha. 

Josefa a queda riba su cama, i nada n' por a quita e 
recuerdo pisá di Adela for di su mente. E quier a sá quico 
a para di Adela, pero com ? Quen e por a manda infor- 
ma? Ta prudente ? 

»Enfin”, e ta pensa, „larga mi mes baha i bai iur den 
curá pa mi quere mi bista.” 

El a baha patras; cu un miedo i ansia e ta ristra den 


yerbanan cu su vista, sin topa cu nada di Adela. Pero 
na es momento dos wowo vigiladora tabata observa su 
pasonan. Cecilia tabata pará den yalusí ta miré. Di un 
rato el a sera yalusí, pasobra Josefa a bolbe pa cas atrobe. 

„Awor mi ta sigur alomenos, cu Josefa ta un criminal. 
E Adela a cuminsa bira un obstaculo i peligro pé i el a 
dicidi di quita masque ta su memoria for di camina. Awor 
ta falta pa mi ta sigur cu te mes Adela di e cartera, i 
Guillermo ta salbá.” 

Mainta a habri i pareuw Henry a lamta el a yama Ce- 
cilia i bisé asina: „Mi tin un noticia agradable di parti- 
cipa bo. Josefa a proponé nos un biahe di recreo pa Sto 
Domingo; com bo ta haña e idea ?” 

»Un biahe pa Sto Domingo ? Pa qui tem?” e ta pun- 
tra cu sorpresa. s 

»Qui dia el a propone bo esai?” 

„Awe mes, i e quié pa nos sali es siman aqui mes! 
Lo e papia mas aleuw cu bo riba esai !” 

» Henry, bo sá cu Guillermo su destierro a haci cu mi 
no por muf for di aqui, tantem e no bolbe haña su honor. 

Mi bida i mi mes lo mi dedica na rehabilita su nombre, 

Bisa Josefa den mi nomber, cu mi corazon ta tan na 
luto, cu sigur lo mi sirbi pa un fastidia mas bien cu pa un 
divercion pé den sú biahe. Lo mi queda spera boso re- 
greso !” 

Despues e ta pensé un poco: ,Ta justo larga mf ru- 
man den e error cu e ta? No, lo mi declaré mi sospecho !” 

»Henry,” e ta bisa, ,bo ta mi ruman, i bo meste con- 
sidera mi palabra. Pues, pa morto di nos mama, Josefa 
tin bo den su garra i lé lastra bo den perdicion. Bo ta 
victima di capricho di un criminai !” 


„Hei, Cecilia, ta quico bo ta papia ?” y 

,Un momento, ata prueba! Ayeratardi un tal Adela a 
bini cerca djé i despues di un discusion chiquito el a 
basha un veneno den bebida i duna Adela. Como su vic- 
tima a cai den camina, i siendo m'a haña e fleshi riba 
mesa, mi a core baha bai auxilié cu un fomativo, sino lo 
ela muri, o bira loco. Su promé palabra ora el a bini 
me, ta Josefa i despues pocc poco el a conta mi cruel- 
dad i crimen di Josefa.” 

Henry a queda sustá i n’ sá quico contesta. 

„Ainda tin mas cos, mi ruman”, Cecilia dî. „Den € 
seman aqui tur cos lo bini na clá. Tené bo cuidao cu n'é 
numa !” 

Henry, morto spantá te puntré : 

„Ta com nos ta haci, pa ninga e oferta di biahe ; qui 
dificultad nos por pone? Cecilia, por Dios, b'a pone mi 
tur na laria.” 

„Pues larga tur cos na mi i bisé cu ta riba mi bo ta 
spera.” 

Djeyi Henry a sali pa un paseo, expresamente pe dís- 
trai su pensamento cu a sufri un sorpresa grandi. Banda 
di atardi Cecilia a baha i a yega te na porta di curá. Aya 
el a tende un psst, pst; i fihando bon ei a mira un mujer 
na preto cu un shal tapá, scondí tras di un troncon di 
palo, ta yamé bini acerca. Yegando el a ripará cu ta 
Adela. 

7 „Mosa, si mi n’ ta herá, bo ta Cecilia, i na bo mi tin 
cu gradici di a haña un bida nobo. Gracias a Dios cu 
m'a haña bo, promé ma muri den picá! Josefa ta un ver- 
dugo, criminal é instigadora. Mi tabata su víctima henter 
mi bida, desde el.a pretende di tene e maldita cambrada 


cu mí. Despues el a disgusta den mi, i el a larga mi den 
mundo, bandoná e inculcá cu maldad i vicio. Na ultima 
ora el a usa mi pa calumniá Guillermo. Mi a acepta pa 
necesidad i venganza loca. Mi no mester a acepta. Paso- 
bra awor mi ta conbencí cu trabao ta e mejor i mas digno 
medio pa biba. Venganza mi n’ mester a usa cu Guiller- 
mo, pasobra e n’ por yuda cu mi a stimé por nada. Mi 
no por a obligé stima mi. De modo warda bo di 
Josefa !” 

Cecilia ta tuma su mano i ta pidié pa Dios cu e por 
testlgua esai, pa Guillermo por bolbe cu honor. 

»Yuda mi, Adela, yuda mi debolbe alegria den corazon 
di Guillermo. Drecha loque bo a daña pé!” 

Adela ta pensa un rato i ta bisa: 

„Pues, pa e cos no bai na Gobierno, lo mi obliga Josefa 
conoce su crimen i manda yama Guillermo atrobe. Esai 
lo ta mi venganza !” 

„Bueno, mi tin e carta cu bo a scirbié i e fleshi di 
acido cu el a usa cu bo. Mi ta bai studia un manera di 
saca e cos na clá. Promé cos mi ta pone un cable manda 
yama Guillermo p'e bolbe cu promé ocasion. Oh, qui le- 
gria lo ta pa su corazon !” 1 lagrima ta enmudece e palabra- 
nan sobrá den su garganta. 

Adela ta queda miré cu pena i ta murmura : 

»Ai, mara Guillermo por a stima mi asina, pa mi tambe 
por a jora p'e un dia. Pero loque a pasa n’ tin mesté di 
deplora; larga mi trata pa salbé cu mas animo, cu mi a 
condené !” I ela disparce for di bista di Cecilia. 

Esaqui a bolbe pa su cas, cordando caba, cu quizas 
mañan mes Guillermo lo sali pa Corsouw. 

Adela a sigui su camina, cu un pliego dièpapel cu el 

a cumpra. Cu un resolucion firme el a tuma pen i scirbi 
lo siguiente : 


Josefa. 


Mi conciencia ta remorde, i mi n’ por warda bo 
secreto mas. Manda yama Guillermo i pidié pordon. Si 
bo trata pa quita mi for di camina ún bez mas, ún di bo 
més lo denuncia bo. Mi ta spera contesta den mei ora, 
sino mi mes ta bini. 

Adela. 
P.D. Corda riba e carta acusadora. 


Tabata cerca ora di drumi, ora Josefa a ricibi e carta, 
Su dos wowonan tabata bula afó di susto i casi e por a 
desmaya, si Cecilia no tabatei. Cecilia cu a sinti algo ta 


puntré : 

„Josefa, qui falta ?” 

»N' ta nada no,” i e ta lamta bai busca un cos cu e 
no ta corda unda el a buté. Alafin el a yega me vaas i 
a corda cu ta ayiden el a tiré. Te carta di Adela, pero 
tabata laat. 

Ya otro a saqué. El a spanta i quier puntta Cecilia, 
pero e n' ta risca. 

El a corre bai patras bai informa cerca Antonet, pero 
esaqui n’ sa mishi cu nada den sala. Awor sí el a bira 
bleek i el a pensa cu e biahe na Sto Domingo só por 
scapé. El a bolbe cu animo i a puntra Cecilia: 

„Com ta para cu nos biahe? Bo ta bam sí of no pe 

Cecilia a comprende cu ora di expiación ta cerca. 

»Mi tin cu spera te otro mañan, anto si mi por bai,” 
e ta contesta secamente. 


» Ami sí -no por spera; awe mes mi ta bai. Ora bo 
baha, manda Henry pa mi.” l 

» Ta straño, Josefa, tur bo cariño pa mi `a caba, pa- 
sobra bo no quié spera un dia numa pa mi compaña bo 
i bo só ta bai.” 

Nó, mi no por spera”, e ta responde i ta drenta su 
cuarto. 

Un rato despues Adela a haña contesta i e mes a bol- 
be. Josefa a sali pa ricibié patras. Manera un tigre el a 
acerqué i a queda miré den su cara. 

Adela,” e ta grita, „traidora vil, esai m'a spera 


»Josefa”, esaqui ta contesta, » Verdugo miserable, mas 
cu ésaqui b'a merece: loque b'a usa mi pa haci cu otro 
tabata poco pa loque b'a haci cu mi. Venenador cruel, 


bo ta perdí si bo no manda yama pobre Guillermo i pidié 
pordon !” 

Josefa a cuminsa hari manera un loca i ta contesta : 

»Bo amenaza no ta sirbi ni pa spanta mi. Cu placa 
mi ta habri tur porta,” i e ta bira cu desprecio. 

»Josefa, pa ultima vez mi ta avisa bo, manda busca 
Guillermo; reconoce bo falta ó bo ta perdí, masque mi 
tambe mester bai cerá. Ni un barco por tuma bo pasashi, 
lo mi avisa na policia. Unda e carta di bon exito di bo 
empresa ta? Unda e fleshi di acido cu bo a trata na ve- 
nena mi ta?” 

Un frialdad mortal a corre pasa den Josefa su bena- 
nan i el a mira su caso perdí. Cu boca habrí ela queda 
mira Adela: 

„Mira mi, ta mi mes, carni i weso, mi n’ ta spiritu. 

Dios a manda Cecilia pa salba mi, pa mi debolbe e 


gratitud na salba nos victima Guillermo. M'a cumpli cu 
di mi, awor ta bo turno.- Si mañan mainta Guillermo no 
ta na Corsouw lo mi denuncia bo. Adios.” i e ta corre 
baha. 

Josefa a dal un grito i ta cai for di su tino. 

Antonet a corre yega i Cecilia su tras i nan a cargué 
hiba den su cuarto, Dokter meste a bini p'e i ta declara 
cu e ta na peligro, pasobra el a haña un ataque di 
corazon. 

Mainta Henry a bin bisa Cecilia cu el a haña un ra- 
diogram cu Guillermo ta yega atardi cu Merida. Josefa a 
queda yle henter anochi te su manece den dia. E reve- 
lacion di Adela a agravia su corazon, debil hopi tem pa un 
enfermedad di su picánan cu e tabata sufri. Atardi, na 
momento cu pader a bini, Guillermo tambe a yega di ató. 


El a topa cu Cecilia i nan a braza otro yen di emocion, 
ayi Cecilia a conté tur cos; nan tabata warda Pader sali 
pa Josefa por reconoce su falta i debolbe Guillermo su 
honor. Di un rato Pader a duna josefa Majestad, despues 
di un confesion sincera. 


El a yama nan den cuarto. Cecilia cu Henry só a 
drenta i Josefa ta puntra cu pena: 

„Unda Guillermo ta? Lo e por. .. . yega na tem, si 
mi... . manda yamé ? Oh,.... yamé pa mi; mi 
alma pecadora meste di su perdon, promé .... Mitra 
muri !” 

»Joseta,” Cecilia ta contesté, „calma bo, Guillermo a 
bini i e mes taqui. Mi ta yamé” F 

Guillermo a drenta i Josefa a papia cu pausa cu né; 

„Guillermo . , . . “Aqui mi ta declara . . .*. dilanti 
ires testigo, cu mi a calumnia bo, pa Cecilia no casa cu 


bo. Den mi locura, mi a figura mi cu nunca un homber 
por stima mi manera un mujer i p'esai mi tabatin semper 
un aversion pa nan ?.... (i e ta tuma rosea i ta sigui) 
»Mi bida escandalosa a contribui na perdicion di diferen- 
te señorita, humanidad a sufri cu esai, henter mundo mes- 
te desprecia mi” .... (e ta cai patras i forza ta caba.) 
Nan ta yudé poco te su curpa á bin drecha algo. Di un 
rato el a sigui papia cu un boz muy debil: 

»Pordon, Guillermo, pordona mi pa cara di Cecilia, e 
alma virtuosa, cu ni mi biennan, ni mi cariño i palabra 
seductora por a corrumpi. 

Oh! maldito vicio, cu ta caba cu alma na -mes tempo 
cu bo curpa! 

Pero Dios ta justo den su ira. El a scohe den mi 
victimanan e ultimo cu lo castiga mi. Gracias oh Dios, 
sinembargo pa es ora di bida, cu Bo a duna mi pa rici- 
bi nan perdon. Cecilia pordoná i lubida. Mi wowonan 
ta bira scur, yega cerca mi, mi bendiciona boso ; aunque 
mi manonan ta impuro, mi alma a caba di reconcilié cu 
mi Dios!” I el a bendiciona nan dos. 

Tur tabata yora i nan a compadece cu e pecadora ar- 
repentida. 

Na e momento Adela ta corre drenta, cai na rodia i 
pidi Guillermo perdon i ta bisa Josefa : 

„Josefa, mi ta spera cu Dios lo pordona nos, manera 
Guillermo ta hacié; i pa bo muri mas aliviá mi ta pidi e 
mes Pader aqui confesa mi, pa mi renuncia mi picánan. 
Mi bida lo mi dedica na desconsega otro, cu ta bai cai 
den e vicio di cambrada. 

Adios, cu La Birgen -tuma bo alma híba cielo!” e ta 
haci un seña cu e Pader i nan dos ta bai den un otro 


cuarto, pa confesa su falta i comberti, Un sonido sordo 
ta anuncia nan, cu ansia di morto ta drentando Josefa ; un 
rato mas i e Pader i Adela ta drenta haña Cecilia ta reza 
un „de profundis” i e ultimo rosea cu tabata liga e curpa cu 
su alma a caba es bida tempestuosa Riba su me- 
sa e pader a haña un papel, unda e ta larga tur su pro- 
piedad pa Henry i Cecilia. Despues di morto Cecilia a 
regla tur cos na acuerdo cu Henry, cu e famianan a haña 
nan parti tambe. Henry i Cecilia a duna nan parti na un 
asilo pa huerfanonan, pa un ofrenda na Dios pa salbacion 
di Josefa su alma. 

Seis. luna a pasa i Guillermo a sera un matrimonio 
cu Cecilia cu tabata bendicioná despues cu un jioe hom- 
ber. Asina e alma fragil i delicada a lucha den tempes- 
tad di vicio i tentacion, i oracion i confianza den Dios a 


fortifiqué cu e no a naufraga nunca. 


FIN. 


Mester a deré, 
promé el a drenta 
na casa. 


Aventura Tragi-cómico, 


pa 


Willem Kroon. 

MESTER A DERE, 
PROMÉ EL A DRENTA NA CASA. 


Ta parce un mentira; pero mi amigo Benúa tabata 
un tipo anti-estado matrimonial. Varios bez nos tabatin 
discusion riba casamento i nunca mi por a logra conven- 
cé di esaya su balor social i moral. 

»Compére”, e sa bisa mi, „ta com bo por quere cu un 
homber, hoben, soltero, cu libertad pa bai unda e quier, 
— pa drumi i lamta ora e ta haña bon, — traha unda e 
ta gusta, parandiá ora e tin bon buis, por bai mara su curpa 
cu un hende cu e no conoce; bay primintí dilanti Altar i 
gobierno di sigui su honorable señora te na morto; den 
bon i den malo, den miseria i den riqueza, den su quier, 
capricho i pretenciones; na crié i si e bin tin rabo su tras, 
p'é tin di wanta yoramento di un tao di preké cu nanishi 
di catara. Cuanto bez m'a presenciá mi amigonan soltero 
di ayera, cu luego a bira víctima inconsiente di un mirada 
maliciosa i seductora di su pareha di awé, cu a hinqué 
den e cataclisma di himenéo : si, cuanto bez m'a presenciá 
un escena, unda e pober tata ta hunga di promé actor, cu 
: un pida paña riba su scoochi, contra fermentacion di ali- 
mento di su criatura; cu un biberón bistí cu un tetera di 
elastik corrá na su mano, ta bringa pa pushé den e boquita 


sin djente di su déscendiente directo i futuro heredero, pa 
ley i pa Iglesia! 

Oh, mi n' quier corda mes, ora e pobrecito tata, purá 
p'é bay trabao, promé cu su cara mitad quier a tuma e 
chiquito for di su scoochi, ya esaqui sin compliment nin- 
guno, sin corda cu loque e ta sinta riba no ta di graniet 
ni di loza, sino di tela; si, sin respetá ni bigoti di su tata, 
ta marca carson di e pober víctima, cu un pintura coló di 
pámpuna, o cu un klompi di lechi cortá riba esaqui su 
kraag di bachi limpi! , 

Ah nol. Te awe mi ta compadecé mi pober tata, cu 
pa falta di e ùnda saca placa pa tene un menchi, mester 
a buelta cuanto bez e páginas fastioso cu ta presenta pa 
pober den buki di matrimonio !” 


Cu tal clase di argumento, mi amigo sa defendé, aun- 
que cu semper mi tin e moda na man di refuta nan i poné 
cambia di tema. Pero despues di a pasa un aña i mei na 
Barahona, m'a bolbe Corsouw i un atardi, bahando brug 
di punda, ma mira mi amigo na laria sintá engrandi, riba 
Azotea fresco di Salon Brion, ta gasta un exquisito helado, 
cu mi a saca fó na su moda di bati-boca, cu a yega na 
mi orea. Den un fregá di wowo, ata mi ariba. Promé 
cu mi boca por a corre awa, ya mi tambe tabatin un copa 
di tutti frutti mi dilanti, cu mi amigo a orde mes momento 
cu el a mira mi subi. Cu su cinco den mi cinco i mi mano 
clá pa atacá e cucharita di helado, nos a saluda otro, ma- 
nera dos amigo bieuw por haci esayi. Como m’a caba di 
sali cas i nan a participa mi cu mi gasto a bolbe aumentá 
pa disposicion espontanea di doño di cas, e cos a queda 
den mi mente i tabata muy husto pa mi a tumé pa um 


tema di nos combersacion, riba evolucion cu placa ta haci 
riba Corsouw i su habitantes. 

„Bo mester sá, mi compére cu den tres luna nan a 
subi e cas cu mi ta biba aden, di diez florin na binti ; luego 
den e seis luna sobrá cu mi a cumpli un aña aden, el a 
alcansá e balor (?) di e respetable suma di sesente florin. 
Despues cu nan a caba di mustra mi e ultimatum cu e 
doño a manda mi, ma sali lur na bentana, pa mi mira cu 
quizas ta algun piso mas a bini acerca, cu a haci e alza 
asina. „Si n’ ta combini bo, sali!” asina el a manda bisa 
mi. Com bo ta haya e situacion aqui ?” 

»Bru”, el a contesta mi, „no papia cuenta di cas. Si 
bo no por paga, mi ta ofrece bo un cu mi ta trahando i 
cu mas comodidad podiser pa loque bo ta paga awor. 

Pero, claro cu bo no sá cu mi tambe tabata contá den 
e chupadónan di sangre di pobre. Bo ta pone un recuerdo 
- triste di poco tem pasá, bolbe presentá bao di mi bista. 

Pero, como fin sá hustificá hecho, mi ta bay conta bo 
un hecho histórico, cu ta haci mi sufri basta, pero cu luego 
m'a hubila mucho na su desenlace.” 

Mi amigo a rek su dos pianan, pidi un paqui cigarrilla, 
dos botella di cerveza fría. Luego el a saca su oloshi di 
sacu cu tabata marca net mitar di ocho. 

Como ta djies cu Cine Rialto a bay aden, mi amigo a 
queda contento, cu ta nos dos só tabata na bida aya riba. 

Despues di a tosa un ratico, drecha su boz i cu nos 


a muha nos lip i corazon cu e delicioso cerveza alemana, 
mi amigo a tuma palabra. M'a comprende cu lo ta algo 
interesante; p'esayi m'a pone mi dos oreanan na trim pa 
mi scucha. 

»Manera sá pasa cu varios hoben, uno pa cobardía, 

otra pa un caracter mucho místico o pa e costumbre per- 
huicioso di haya nan den, o busca compañia di hendenan 
di bida, manera bo sá, tal jovenes sá evita tur encuentro 
cu muchachas decente i casadera. Mi tabata un di nan. 
Pero esayi tabata puramente pa un indiferencia na major 
escala, cu mi tabata sinti, pa bello sexo. 

Mi tabatin un señorita, pa un ser mahadera, caweta, 
mishirikeira, peligrosa. Den tur empresa cu pora presen- 
ta mi den mi bida di negocio, den tur sport cu m'a haya 
mi aden, tur mi a considera menos arriesgá cu sera un 
compromiso amoroso cu un señorita. Pa mi idea, nan no 
tabata sirbi sino pa pone bo cu bo mehor amigo un ora 
pa otro den un desafio di mas cruel. Mi novia taba- 
ta placa; mi tabatin ambicion manera tur mundo tin, 
di tin hopi mas i nunca basta. Ya cu mi tabata un di e 
gladiadornan den e terreno pa conquistá e puesto di ca- 
pitalista, cu es deseo general di tin auto, cas, cunuco, Cu 
ta contá den socicdad di hightone, candidato na gana € 
titulo pomposo di Shon, pa play white cu mi amigonan (?) 
blanco (?) m'a sigui den e lucha cu mas afan i energia. 
i Pero no tabata asina facil. Oficio tabata bon pagá, pero 
como no por cobra mas caro, gasto tabata pasa ganamen- 
to. Alafin un alma malo, q, d. un di esnan cu quié gaña 
bo cu ta premio mayor loque nan ta bende bo, alafin un 
di e soquetenan, envez di a tené p'é mes, a papia berde 
sin sa, i a bende mi un premio mayor di 20.000 dollar. 

Como semper mi sa perde, nunca mi m quier a per- 
de mas cu un décimo, p'esayi mi n’ sa cumpra mas tan- 
to; pero pa mi suerte, e vez ayi e homber a hinca e bil- 
lete henter den mi sacu i bai di djé. I ora m'a yamé el 
a nenga di bira. Qui mi haci? Tené! Pero Dios a corda 

di mi i m'a contenté cu 100 dollar i tur cos a queda ta- 
pá pa O. M. no haya sá. Como ni muraya no sá tene se- 
creto, esnan cu no por a gané a holé, holé te nan lenga 
a denunciá nan nanishi, na haci mi comprende cu ta mi 
a gané. 

Mes ora nan a cai riba mi, manera gavilan riba pui- 
to. Esaqui quié mi cumpra su cunuco, esayá ta manda 
mi catálogo último di mehor auto lightsix; otro ta ofrece 
mi un puesto den nan negocio; enfin miles oferta mas. 

Pero mi tabata un puito cu a nace cu mi spoor i mi 
por a resisti contra tur e gavilanes, pa astuto cu nan tabata. 

Despues di a pone mi placa fuera di alcance di cual- 
quier triminti cu quier cariñé den nan sacu, m'a sinta 
pensa e mehor negocio cu mi por haci cu mi di bon. 

Cuanto antes mi no tabata desea sino placa i nada 
mas cu placa, mi no tabatin meste di corda qui marca di 
auto lo mi busca, ni qui clase di muebles pa mi pone 
den mi paleis, ni amigo di quen mi tin cu bira awor. No, 
m'a pensa: categoria alta i hasta mediana a bula pa mi 
ayera, pues awe cu mi ta mas sintá cu hopi, mi tambe ta 
bula pa nan. Mi amigonan ta nan mes di ayera, cu cual 
mi a tuma un Dobbel Kroon, o palo di rom, Tur mi cos- 
tumbres a queda como antes; pa mi idea, placa no por 
cambia mí den nada. 

Sibo regalá otro bo placa, bo ta pone nan na risco 
di bira malagradicido. 

Si bo fia hende bo placa, nan ta bira bo enemigo i 
nan no ta pasa ni banda dí bo negocio o cas di biba. 
P'esayi m'a pensa riba un negocio di mi só. 

Fabricacion di cas, a pasa den mi memoria cu tal ra- 

pidez i energia, cu mi no tabatin otro medio sino di aga- 
rrá mi sintirnan cu dos mano, pa e proyecto no bula. afó. 
Ma cumpra un pida tera i vulgarmente bisá, m'a sembré 
cu casitas. Antes tem di barata, un di es casnan lo a 
cobra tres fuerte, no mas; pero awor cu tur conciencia a 
muri den corazon humano i cu di burico mes ta mas sen- 
sible, claro, di mi pé n' haci yalurs, mester a drenta ter- 
cio i m'a buta nan na 20 florin. Mi w por-gaña, nan sá 
ofrece mi mas caro, pero ta un dos, tres. Como otro do- 
ñonan di cas a cuminza un campaña di mentira pa_alza 
nan huur, bisando cu nan ta haya. oferta pa mas tanto, 
mi só.no por a tene competencia ¡ siendo ta na mi fabor, 
m'a claba 10 florin i completé na 30 pop pa caba. Enfin 
pa mi conciencia por queda mas tranquilo, m'a laga un 
matroos di tera, susha nan cu poco verf banda di p'afor 
só, tene nan contento. Asina cu den dos aña m'a saca 
tera cu casnan liber cu un balance regular na mi fabor. 
Lamberto, cu tabata cobra pa mi, n' sa bini sin placa, 
pasobra un pa dos e ta canga saya cu e hendenan pa placa. 

Mi ta comprende -awor cu mi inquilinos por a queha 
cu mi casnan ta caro, como esaquinan no tabata mucho 
grandi. 

Nan no tabatin escusado, ni cuarto di baño, ni reenbak. 

Awor ta straña mi si, ora hendenan cu ta sinti nan di 
tono, ta papia di escusado etc. ta pretende di tin razon 
mescos cu un pober. Categoria! Tono! Ata locuranan 
di mundu cu a invadi nos pober isla. Ata e muraya cu 
cada un quier lamta pa separa nan di otro. Mientras ayera 
nan tabata pober, pero decente i cu menos preocupacion, 
ambicion na grandeza, na tono di otro, a pursigui nan tanto 
cu cuesta loque costare, nan ta dicidi di drenta den e so- 


ciedad di tono, pero cu poco ganamento. Nar por queda 
na gracia cu bo, pero di aleuw ; interiormente nan ta goza 
cu nan ta mas (?) cu bo, como nan ta tratá asina tambe. 
Sin : pensa bon riba nan salario o moda di biba, nan ta 
busca un cas grandi, den Broadway, unda tin luz i auto 
ta pasa; yiunan ta crece i mester di comodidad i sala 
grandi pa lastra foxtrot. Muebles extra-iuho, pa e jóvenes 
pretendiente na mano di nan yiu muher, por mira na pro- 
mer bishita caba cu nan mester busca alomenos mescos i 
si ta posible, mehor! Pero e ganamento! - Continuamente 
nan ta vloek, cas ta cara; si, cas ta cara, pero pa hende 
cu quié biba modestamente i cu nan no por haya uno se- 
gun nan por gana. 

Pero pa esnan di tono, ta pa nan falta cu cas a bira 
cara. Si ayera nan por a biba sin queha, ta pasobra nan 
no tabatin preocupacion; pero paquico awe tanto loco=pa 
grandi, cu nan no por biba sosegá den un mas chiquito ? 

Es cu quier tene tono mester paga pa tono. Es cu 
quier hunga papel di ricu, mester sufri su consecuencia iÍ 
presion cu esay ta haci riba su portamoneda.... Enfin mi 
amigo, si mi sigui asina, mi ta lubida riba mi relato his- 
tórico. 

Bueno, como mi no tabatin famia, i mi tabalin placa, 
cu mi n’ sa sa quico haci cu n'e, m'a pidi Dios ilumina 
mi den bon obra. Mi tabatin debilidad di tene duele di 
mucha chiquito descuidá, si realmente hende por jama esayi 
un debilidad humana. Pa duro cu mi corazon tabata pa 
hende grandi, mi no por a mira un mucha pena i menos 
mira nan abusá di un sin amparo o defensa. Tambe mi 
tabatin idea cu mi tin malo di corazon, (enfermedad di 
hende ricu naturalmente) pa algun batimento irregular cu 


mi sa sinti; p'esai m'a pensa di haci mi promé obra nae 
pobercitonan descuidá, instituyendo un asilo pa nan, tanto 
pa muher como pa homber. (Esaqui bo ta haya sa awor 
lor di mi boca, como pa loque bo ta bai tende, e obra a 
queda publicá sin mi por a evita.) Asina cu den termino 
di un aña, mi asilo tabatin trinta i pico mucha, cu tabata 
drumi, come, bebe i siña riba mi gasto, pa término indi- 
finido. Naturalmente solo esun cu tabata encargá cu di- 
reccion, un sacerdote piadoso, tabata sabi di mi donativo. 
Pero cu mi inquillinos mi n’ tabatin compasion. Natural- 
mente varios bez mi tabatin razon. 

Figura bo, mi amigo, pa un muher pober cu mester 
paga un cas asina, ta asina estúpido di quere cu e por 
bini clá trahando sombré, pagando cabána ocho placa, bende 
sombré pa diez placa, larga su yiu chiquito yora, sin marí 
pa yudé, sinta traha cria baul, bebe cachi-cachi di cofi, 
pé gana e miserable dos placa, bló p'e complace su yiu 
grandi caba, cu n’ ta gusta un cas mas chiquito, pa nan 
pasa aden! Mi no por tin compasion cu un mama asina, 
siendo e por obliga e yiu muher siña laba, guma i strica, 
envez di larga e sinta quibra peshi den spiel o pinta cara 
i lip cu coló rosado! Tin bez nan ta pinta nan cara tanto, 
cu e ta resulta un mascara di carnaval, como nan a tende 
klok bati sin sá unda e lenga ta cologá. Tal señorita n’ 
por figuré cu ningun bon gén lo gusté, si p'afor e ta rosado 
i paden su sangre bon awa i su constitucion anémica. 

Envez di pinta cara i gaña mundo, bo n' ta quere mehor 
conseha nan busca un pida stoki, limpia nan djente, ma- 
nera nos señoritanan di cunuco semper ta haci, itene nan 
curpa limpi i peña nan cabey de bez en cuando? Qui un 
ridiculez, rosado pintá riba un cara coló di tabaco o marón !.... 


Enfin con que sea, mi n' por n haci mehor pa nan, 
una vez tur otro doño di cas a sera cabez pa chupa e 
última gota di sanger cu a queda den e pobernan su curpa. 

„| gobierno?” m'a risca puntra mi amigo Benúa. 

„Ah, compère, no papia nada di djé! Figura bo, cada 
bez: cu nan alza nos un florin pa aña riba nos impuesto, 
nos ta claba 5' florin o mas tur luna riba alquiler! Tin 
bez nos sa tin gana di pidi nan redoblá nos pago di im- 
puesto! Enfin tabatin un tendencia general na bira rico, 
na haya tono asina grandi, cu hasta esnan cu ayera tabata 
victima i cu awe a haya un pull, a traha cas pa nan tambe 
bira opresor. Pero Dios sa fada i bendito e ora cu si pa 
suerte, E fada cu un avaro i poné den un situacion cu m'a 
haya mi aden, pa m'a haya ocasion na combertí i bira mas 
humano. Mi mes tabata biba den un cas di dos cuarto, 
un sala pareuw, pero nada di luho, como mi no tabatin 
cu ocupa mi cu sociedad, ni somete mi na su capricho. 
Mi placa tabata mi amigo i cu satisfaccion di mira dife- 
rente lembelanza bin trasta cu mi, pa mi fia nan algo, sin 
nan por haya nunca. Un bieuw cu tabata amigo di mi 
papa, tabata cuida mi cas, percura mi pañanan i cumin- 
da. Un dia m'a sali haci un paseo; yegando cas, m'a cay 
drumi. Pero promé mi pega soño a dal mi un calafrio di 
morto ; mi wowonan a sera i m'a sinti clá cu ta manera 
mi sanger no tabata circulá mas den mi benanan. Nan a 
yama dokter i esaqui despues di a listra pi un tanto, scu- 
cha mi corazon i te hasta buta un spiel dilanti mi boca, 
a sagudi cabez i a condolé mi criá, bisando, 

„Segun mi opinion, el a haya un ataque di corazon, 
(como e sabi cu mi sa sinti batimento irregular). Yama un 
pader pa 'né Sant'olie, como e ta agonizando, si e n’ mu- 

ri caba.” Di modo m'a perde mi conosemento. Luego cu 
m'a bini na mi, mi a haña Dokter cu un spiel dilanti mi 
cara. Pero mi tabata stijf, sin pó muf, ni mi man ni mi 
pia ni mi cabei di wowo. 

Como e spiel tabata basta grandi i cu mi por mita 
parti ariba di mi cara, cu mi wowo mitar será, m'a yama 
mi mes adios cu un triste suspiro den silencio. E bieuw 
a saca su lenso i a seca dos tres lágrima cu no por a 
queda mas tanto oculto. Den tur mi ansia m'a corda ri- 
ba cualquier hende cu por a cay stijpi dal un grito span- 
tá mi pone mi grita. Ma recorda diferente bez cu m'a 
presencia un desmayo, ora un mama, tata o ruman muri, 
e yiunan muher mester desmayá, si nan no quier sufri un 
critica. 

Ta un demonstracion di alto sentimiento na público 
pa e difunto i pa evita otro hende di critica nan pa co- 
razon duro. Claro cu nan ta percura taha palo, spera ora 
tin hende nan tras, pa nan no cay cu lomba. Luego un 
grito i ayó julia! Un di su ayudante ta skeiré duro, pero 
sin blackola, otro ta bisé: grita fó, net manera e tabata 
grita den. Segun opinion di algun el mester grita yora 
bini né, como e tabata yora riba higra. 

Pero den nan purá pa opiná nan n’ sa corda cu eno 
pò grita fó promé e bini né, siendo e n’ pò tende e pa- 
labra fó si e ta foi djé. 

Otro sa quima e enferma su cinta di saya, no di ari- 
ba como esaqui no sa tin. Ay, mi compère, mare nan por 
a quima masque ta mi liga di mea i pasa e candela quima mi 
nanishi, pa mi lamta! Pero papiando di desmayo, di mas 
repugnante i contra aseo ta risca morde dede di pia di 
un tal enfermo Anyhow bao di mi cos di ole nan 


por a pasa cualquier cos, o morde mi dedenan, pero tur 
di man, como mi dedenan di pia tur dos tabata den cepa 
di dos brega pertá di verlak l 

Di un rato un pader a drenta i despues di a duna 
mi Sant'olie el a bendiciona mi curpa. Asina cu mi tabata 
clá pa nan balsama mi, na moda di Corsouw. Un pro- 
fundo tristeza a drenta mi, i mi a caba di perde e último 
átomo di gevoel cu mi tabatin na mi miembronan. 

Ma caba di bolbe perde mi conocemento. Banda di 
diez or di anochi ma bolbe na mi tino i tende algo pa- 
recido na hinchamento di cuenta den mi curá di cas. 
Veloria. 


Mi mes tabata stijf drumi, manera un pipa di awa den 
mi caha di morto. Cuater bela tabata mandá un calor 
insoportable, pero insuficiente ainda pá dirti e sangre cu 


a coha den mi benanan. Un ora, un ora, un harimento gro- 
tesco, como si fuera ta un angelito a muri i mi conocir- 
nan ta festehá mi entrada den cielo. Den sala tabatin al- 
gun amigo o conocir cu un di nan tabata pretendé di ta 
mas amigo di mi i p'é tin preferencia di cende bela pro- 
mé. Pero di mas curioso tabata un di e protesornan di 
velorio, cu a pretendé di tuma midi di mi criá bieuw cu 
pida repi di paña i pa buté den mi caha, pa mi no bin 
busqué. Mi tabata haci un esfuerzo supremo pa protesta, 
pero mi no tabata por. Mi quier a munstra e lubatonan, 
cu si nan queda sin pone e midi ta sigur cu mi m por 
bin busca mi compañero, como mi n’ sa su midi. 

Pero qui sorpresa! Mi criá mes a contesta loque mi 
a pensa, pero di es manera: „Mi no ta larga boso tuma 
mi midí, expresamente pa mi por sigui mi fiel compañe- 
ro, yiu di mi amigo, den su otro bida, pa evita mi di bay 


lastra di un porta na otro!” Pero mi criá no tabata sa 
na es momento, cu loque mi a pone pé na spaarbank, e 
por a biba sosegá sin traha te dia di su morto, 

Pero tabata pará scirbi cu lo mi no muf ni mi ca- 
bey di wowo. 

M'a desea na es momento cu mi tabatin un mama, 
cu por a yega i cu su llanto emocionante e por a quibra 
e silencio e inmovilidad cu tabata reina riba mi curpa. 

Den esayi un mal alma, pará banda di porta di cushina 
mas o menos, a larga sa, cu Dios larga awor cu m'a mu- 
ri no bini un otro rancadó di carni pober for di nan cur- 
pa atrobe. Oh! Cuanto lo mi quier a duna mas riba tur 
mi riqueza na esnan mas menesteroso di mi inquilinos, 
pa un di nan por a duda den mi morto i pa gratitud 
purba hincá mi un puñal na mi braza por ehemplo. pa 
mi por a dal un grito i scapa di un sepulcro, unda e Ta- 
ta di mas husto a dispone pa rico i pober, sin distincion 
di sangre, nobleza, color o categoria! Pero es cu ta he- 
cho no por bira bérde mas. 

Ma conforma mi cu Su boluntad í cu disposicion es- 
túpido di ciencia médica. M'a pensa mehor repasá condi- 
cion di mi alma cu ya ta dispuesto pa tuma e forzosa des- 
pedida i preparé p'é no laga: mi den condicion di un con- 
denado, sino di un arrepentido den su biahe eterno na 
tribunal supremo. Mas o menos mei-mei di anochi, ora 
cu ya m'a regla mi asuntonan espiritual na mi manera, un 
fulano a caba di drenta i a sinta banda di caha. Di un 
rato mi quié tende un di e profesornan di morto observa : 

„Wel ayera nochi mi n’ por a drumi ; tabatin un ca- 
chó tabata grita rondó di cas. Como mi tabatin dos bit- 
ter aden, promé ora mi n’ sinti nada. (Claro, cu hende 

cañá ta spanta zumbi.) Pero mi señora, cu a sinti e bi- 
shita na un otro manera, quiere decir, pruga tabata bus- 
qué pa mata, e pober tabata lora riba camna sin por dru- 
mi, ainda tambe pa boroto di cachó. Difunto n’ laga nos 
drumi henter anochi !” 

„Esayi ta nada” un otro a cay aden. „Den mi cu- 
shina n’ tabatin un tayó o scotter cu n’ cay for di reki, 
un boroto di diantre; bien bèrde difunto tabata baldadi 
den su bida. Pero straño, tur a basha abao, pero ningun 
m quibra, masque nan tin nomber di cos di quibra. 

Pero e siguiente miradó di mi spiritu, sin mi a muri 
ainda, e tercera persona cu mi quier a haya bao di mi 
diez dede pa mi a sera su pale di cuminda i haci e si 
bira un spiritu, esaqui si a caba di conta un suceso ter- 
rible. ; 

„Pa mi, ta un anochi di mas horrible cu m'a pasa 
den mi bida. Figura boso, cu n’ ta awe mi conoce difun- 
to. Nos a lamta cu otro for di chiquito i aunque cu su 
palo di pia a bira diki, su cabez si a queda mes chiqui- 
to. Ni un pulgada e n’ crece den orgullo. Pero su des- 
pedida tabata spantoso pa mi.... Banda di diez or' mas 
o menos, net mi ta bai cay na mi cama, mi quié tende un 
hotch-hotch banda di camber. Mi n pena pa gana, m'a 
switch luz i mi bista a cay riba un bulto den huki di cam- 
ber, un bulto cu a crece te alafin el a yega na grandura 
di un porco grandi, cu m'a conoce na su boca largo. Pero 
te cu mi quier dal un grito, el a disparce, largando un oló 
di zwafel plamá tur den mi cuarto. M'es ora m'a benta 
poco censia den un tapadera di bleki i m'a huma e oló 
malu cu a queda den mi cuarto !” 

,Oh, mi amigo Wechi, figura bo qui un desesperacion 


mi tabata. den, na e momento cu mi tabata trata enbano 
di bula for di e prison cu ciencia médica ainda atrasada a 
condena mi aden. Enbano mi a esforza lo imposible pa 
mi bula afor i primi e mentiroso compañero di mi infan- 
cia; e atrevido cu a risca di acepta un porco pa mi spi- 
rítu, anto un porco grandi, sobre esayi un porco cu ta ho- 
le zwavel! Oh, supersticion absurdo di nos ante-pasado- 
nan, cu a sigi pasa como un corriente comunicativa di un 
cabez pa otro te den di mas hoben contemporaneos !.... 
Enfin, loque mas a duel mi, cu pa mi posicion horizontal 
den mi caha, mi punto di bista no por a forma e angulo 
necesario di 90 grado, cu tabata exigí pa mi por topa cu 
semblante di e fantoche cu a caba di saca e mentira riba 
mi persona, cu ni siquiera sa come porco. 

Ay, si mi a conoce, lo m'a pasé sigur den un shiri- 
shiri di baca awor aqui, saqué na salchichon ! 

Gracias a Dios cu e tercio a lamanta bai sinta den 
cará. Un otro tipo mester a haci un seña cu mi criá, co- 
mo esaqui a lamta bai sinta banda di djé. Como nan dos 
tabata na cabez sintá, m'a tende siguiente combersacion : 

„Chimi, mi sa cu difunto Benúa n’ tabatin secreto pa 
bo. Mi tin un capital cu lo mi quier a dispone pa mi 
cumpra su casnan. Ta cu quen mi tin di entende den un 
caso asina ?” 

Chimi a pensa un rato i como lo e tabata mira un 
peligro pa e pobernan, si esaya bira doño di e casitanan, 
el a respondé cu un tono poco despachá : 

„Como mi amigo Benúa n’ tin familia, mi ta supone 
cu ta gobierno ta entende cu esayi. Pero mi ta haya cu 
n’ ta cos cu por papia ariba, promé cu nanishi di morto 
cay. Nan sa bisa n' ta bon.” i 

Oh, mi tabata corda na es momento, mi amigo Wechi, 
riba mi bida, mi afan pa haci bon negocio, pa bira mas 
rico, na perhuicio di otro. Oh, cuanto lágrima mi por a 
seca, cuanto pudor debilitá pa menaza di hamber i sacri- 
ficá pa su legitima dueña, na drumi den serena, tabata 
den mi poder pa evita i mi a sera mi orea i mi bista, i 
sosteniendo e lema universal, cruel e inhumano: Cada un 
interesá pa nan mes, i no pa otro ! 1 na es momento, 
den mi desespero, na entrada di sepulcro, m'a reconoce: 
cu bida i preocupaciones n’ bal nada. Alcontrario, cuan- 
to mi tabata envidià un pober miserable, cu no tabatin pla- 
ca ni pa e paga un receta di botica cu por alivia su su- 
frimento na mundo! Pasobra e pober cu por ta muriendo 
na e momento, no tin nada ta larga, ni siquiera su triste 
recuerdo, i anhelando na Dios, cu tur e destiná siguridad 
p'é goza den e mundo mas mehor i mas perfecto, e ta drenta 
su agonía como den un soño, burlando di e loconan cu ta 
quere nan mehor cu né. Cuanto lo mi quier a duna pa un 
testament di mi mano i firma, unda mi ta nombra pa mi 
herederos e pobernan di mas necesidad ! Cu gusto mi quier 
a duna un bida mas pa mi por cumpl: cu algo di humano, 


Pero un cara poco rabiá a bin lur den mi caha, i cu 
un mirada di triunfo el a hiza su cabez na laria ; luego el 
a cai sinta. Mes ora un di e majaderonan a observa: 

„Hm, ta claro, e difunto tabatin un babel cu e fula- 
no cu a caba di drenta; difunto a caba di scirbi algo cu 
por parce un caso cu a pasa cu e fulano, di un abuso cu 
esaqui. a comete, i cu siendo no ta permiti awendia, más 
ora nan tħ dos cens, nan dos ta quibrá ta basta dia, quie- 
re decir e fulano ta nuhá cu difunto. P'esayi ta claro, cu 


ya difunto a cuminza consumí; ¿bo n’ ta sinti oló? Ya 
el a cuminza traha !” 

Di un rato un otro tambe cu lo sa di mi trouble cu 
e fulano a bisa: 

»Hm, un hende contrario a drenta aqui den.” 

Ayi hende ta mira. mi amigo, te na un da supersticion 
i tradicion absurdo sa yega, te na gaña su mes cu e ta 
sinti oló cu no ta existi i pretende cu hende bibo sin na- 
da putri na su curpa, por hole morto cu ta pasando su ora. 

Alafin mainta a abri i mi bísta fiel na veracidad di 
mi existencia, a cuminza distingui algo trobe. 

Na cabez di mi caha, e bieuw a bin pone un corona 
fúnebre. Un cinta di tres dede di seda gró blanco, taba- 
ta cologá regiamente cu un tarheta suhetá n'é. 

Cu letras dorá tabata imprimi riba e cinta siguiente 
dedicatorio : Na prueba di gratitud, di huérfanos di asi- 
lo San Benito na su fundador. 

A sinti mi cu mi mester a reconoce cu m'a haci al- 
go di bon den mi bida, den un época cu tabata locura i 
soquetada compadece cu bo próhimo. Mundo tabata asi- 
na materialista, cu na es momento, sin gaña, si cualquier 
di mi colegas opresores por a puntra mi. si ta berdad, cu 
mi por a institui tal asilo, lo mi mester a nenga i desco- 
noce absolutamente, cu mi sa nada di tal obra di caridad. 

Di mi curazon mi ta conta bo, mi amigo, no tabata 
tem di haci bon of yuda otro; universo tabata biba pa ex- 
plota otro, den tur forma i condicion posible. Cada un 
quier saca di otro, pa esun no tin tanto i pa esaqui tin 
mas, i mientras otro cu no tin boca mes p'e papia, ta bi- 
ra victima pa ta sacrificá na un u otro su interes. 

Enfin, atardi poco-poco, un pa un cu a bini morto a 


lamta pa bin leza e dedicatorio. Pa fulano tal tabata un 
sorpresa grandi, di sa na es momento cu Benúa por taba- 
tin asina bon bida. Esaya tabata duda i risca bisa cu ta 
robez lo nan a imprimí e cinta. Ma trata pa abri mi boca, 
provoca nan, bisando : 

»N' ta boso asunto cu ta mi mes o ta otro. Haci 
mescos o mas tanto i tené secreto manera mi,” pero mi 
lipnan tabata inmovílizá. Ma pa colmo di sorpresa, pa 
saca nan for dl nan duda, un cuarto di ora promé di lamta 
morto,—no, lamta bibo, como mi tabata bibo,—un boroto 
di pasonan a pone tur su orea para, manera biná cu a 
tende tiro. Tabata e pober yiuran, uno sin mama, otro 
sin mama ni tata, por último algun cu mama i tata, pero 
cu pa desgracia no tabata corda cu nan tin yiu le pa nan 
ta percura esaquinan. Hamas e pobercitonan tabata conoce 
nan bienhechor i si n’ ta pa mi morto o casi morto, nunca 
nan lo a haya sabi. E bon director di asilo a huzga ne- 
cesario i husto pa prepara nan tur pa bini morto i pa 
duna un despedida na nan bienhechor oculto i pa conocé 
na mes tempo. Huzga awor, mi querido amigo, e emocion 
grandi, cu mi mester a sinti, e consuelo inmenso na es 
ora di mas horrible pa un ser humano na bida, e gran 
consuelo di mira prueba di e poco cos cu mi por a haci 
na bien di otro den mi bida; si, pa mi por consideré cu 
alomenos e por sirbi como un bálsamo pa alivia e casti- 
go cu ta spera mi pa mi graves faltas contra otro. Ora 
nan a yega un pa un bin lur den mi cara, den di mas tan- 
to di e pupilanan inocente, tabata brilla uno o mas lá- 
grimas di duele, un prueba palpitante cu nan a perde un 
segundo tata den mi persona. Cada lágrima tabata cay, 
cual gotas di rocío riba caliz di un rosa, calentá pa solo 

ardiente di dia, si, asina lágrima di nan wowo tabata par- 
ce mi e gotas di serena cu lo mester pa apaga un poco. 
alomenos e llamanan di purgatorio den cual lo mi mester 
expia cuanto miles di aña mi faltanan no remediado. Asi- 
na un pa un a bin tuma nan despedida i nan a bin sinta 
rondó di mi caha. Pero no a pasa diez minuto eu mi 
amigo J.J. a drenta cu su pumpá na man, un cocard di 
seda blanco, cu ta caba na dos pida di mes seda na su 
solapa, símbolo quizas di entierro di un señorito. 

Luego a drenta seis cargadó, tambe di gala cu nan 
cocard blanco. 

Cu mano firme, pero un corazon na duele quizas, J. J. 
a tuma e parti di ariba di mi prison pa tapa mi aden. 
Un calafrio a pasa den mi bena i miembros inmovible 
cual un corriente eléctrico, pero no cu e forza i energía 
di produci un choque o luz. M'a queda mes insensible, 
mes queto, mes morto! Un grito di desesperacion a sali 
for di p'aden di mi fiel criado i compañero, ora un bor- 
dugo na preto a bin yuda J.J. pone e tapadera na su lugá. 
A bira scur i mi tabata tende clá com nan tabata sera e 
schrufnan cu tin un cruz pa nan parti di adorno. Consum- 
matum est! Qui mi quié haci: Tabata cumplí! Oh, maré 
mi por tabatin e consuelo di a tende e palabra: di reden- 


_ E seis homber a pone man lamta mi caha ¡m'a haya 
mi den laria contra mi deseo. Segun mi tabata sinti paso- 
nan mi tras, m'a comprende cu mi yiunan di crianza a 
sigui mi, promé pares, despues cu uno i tur a ricibi or- 
den cortés ina mes tem solemne di mi amigo j}. J. na 
bon holandés: Heeren, bekenden en vrienden, worden ver- 


zocht het lijk te volgen. 


(Ta straño, anto casi nunca mi n’ mira un macamba tras 
di morto dí nos hende di coló. Tem mi tabata na bida (?) 
mi sa hari den mi mes, ora mi amigo Tonchi Flor, otro 
aanspreker, duna su comando tradicional na lenga dinos 
inmortal Obispo Niewindt, precisamente na morto di un 
venezolano, compañá exclusivamente pa - venezolanonan 
só!!) Despues di a camna un diez minuto, mi cargadó- 
nan a dicidí di pone mi sosegá riba dos banki, proble- 
mente pa rek nan braza pa nan bena no cohe kinker. Pe- 
ro mi orea, único sentido na tino, tabata mas fini cu un 
radio. Nan n' caba di bolbe hiza mi caha atrobe, cu mi 
quier tende -un 2A0006 .... parecido na un chorro di awa, 
cu nan pora tira di un tobo o ponchera den camina. 
M'a comprende cu e cas unda dilanti nan a pone mi ca- 
ha riba e bankinan, a corre un mal risco; i cu su habi- 


tantenan supersticioso tabatin e prudencia proverbial di 
nan ahóchinan, di tira awa pa laba fucú di mi parada 
mortal ayi dilanti. Esta dushi bida ta! Esta miedo di 
morto -nos tin, i sinembargo cuanto bez e mes morto tan 
temí, ta bini como e consuelo mas grandi cu nos por a 
sinti den nos bida! Sinembargo mira com mi mester muri 
sin mi tabata fadá nunca di mi bida, sin mi ora a yega! 


Nan a yega misa alafin i respons a. bay aden. Pero mi 
no a ocupa mi, cu esayi. M'a corda cu mi tabata dilanti 
Tabernaculo di Señor i cu tabata e único i último mo- 
mento pa entrega mi alma na Dios na un manera arre- 
pentida. 

Oh! mi ta desea cu semper mi por desperta e con- 
tricion cu mi a sinti na es momento! Mi tabata comple- 
tamente den combersacion cu mi Dios i si n'ta pa e huma 


di censia cu a cuminza haci mi benauwd, lo mi a queda 
den mi extasis di oracion. Otra vez nan a carga mi hiba 
afor i na camina m'a pidi mi Dios cu E n' por a baha den 
cabez di un chauffeur mas dicidido cu tur i haci e corre 
auto, plama mi cargadónan, haci nan larga mi caha cay 
quibra, pa mi por a haya- un último chéns di scapa e 
morto horríble cu ta spera mi. Pero warda, cu warda, na- 
da; mare ta ora bo n’ combida nan! Alafin nos a yega 
porta di santana. Segun e pasonon a silenciá a haci mi 
comprende cu nan a caba di drenta unda yerba ta crece. 
M'a yama mundo ayó, como ya tur cu a pasa mi morto, di 
mas pober te di mas rico i aristocrat, mester quita sombré 
pa mi. Ultimo, primera i única satisfaccion pa un di lage stand, 
cu masque te ora cu su morto ta pasa, tur mester quita som- 
bré pé! 


Enfin, nan a pasa den e caminanan smal cu ta parti 


, 


e keldernan na careda i para unda mi n’ sa di quen o 
cerca quen nan a huur o pidi fia pa pone mi aden. 

Ma sinti clá, com un homber a bula aden i a tuma 
mi caha, mientras e di afornan tabata fier mi na cabuya. 

Luego esun cu a baha, den a bolbe sali. Un silencio 
profundo, cu m'a comprende tabata un oracion cu e aan- 
spreker tabata haci por último na Dios pa mi alma. 

Luego un poco di tera di esaqui, algun pida piedra 
di esaya, tabata yobe riba mi caha, un cariño basta straño 
na despedida di un difunto. Na es momento mi a desea 
cu nan por a benta un pida baranca di un 50 liber quibra 
tapadera di mi caha, machicá mi banki di nanishi si mesté, 
basta e por haci mi dal un grito i haci nan saca mi na 
tem. Pero tabata para scirbi cu lo nan dera mi bibo. Ya 
e metslá a cuminza pas su piedranan di antemano cortá, 


i segun sonido di e cuchara cu e ta pleiste cu né, m'a 
comprende cu e ta den caba cu su trabao di verdugo a la force. 
Den esayi mi quier tende un prá-prá-prá .. .., Un 
nubia di awa lo a pasa; i como e voorlezer no quier a para 
muha, el a start su retirada na otro comando macamba : 
„Heeren: worden verzocht het kerkhof te verlaten”. 

Pero no tabatin mester; ya mi compañadónan a pone 
riba highspeed i djies tera lo a queda limpi. Fiel na su 
trabao i custumbrá di traha den awa i solo, pa anochi no 
cera cu e porta di kelder abrí, e metslá a queda caba su 
trabao na 

Aqui mi amigo Benúa a tapa su cara cu su dos mano 
i zak un poco, mirando na suela. Ma comprende cu a 
yega e momento trágico di su historia i pa duné un poco 
animo m'a pidi un di e dependientes di Azotea Brion, un 
par di palo di Brandy fortificante cu nan tin na existencia. 
Ora mi amigo a sali for di es pensamientos emocionantes 
cu sigur a pasa den su mente, el a abri su wowo dilanti 
e kelki “di Brandy i den un vregá di wowo el a benta e 
brandy den su córo-córo. 

„Compère” e di, „b'a comprende cu ta un esfuerzo 
grandi lo mi mester haci pa mi sigui o mas bien cuminza 
mi historia den otra bida, den reino di difuntonan ; p'esayi 
bo a prepara mi e sorpresa di e brandy; gracias, el a yuda 
mi, awor mi por sigui cu mas animo . . . . Di modo anto 
mi amigo, na e momento ayi mi tabata den mi caha di 
morto, hincá den kelder i mi mes na mi tino, pero sin por 
habri mi boca, pa e enfermedad cu a cohe mi i cu a pone 
nan dera mi bibo. 

„Si, mi amigo, figura bo, na momento cu mi no tabata 

tende ni di mas leve ruido di e metslá su cuchara, a cohe 
mi un desmayo mas grandi ainda pa e tristeza i desespe- 
racion; segun mi, mi tabata morto. Mi a bay un soño ; 
mi no sá cu ta mi alma o ta quico, pero mi persona a sali 
for di e caha sin abrié. Na mes momento mi quié tende, 
manera nan ta basha un saco cu weso, na suela. Despues 
di e sonido straño di weso, a forma die bulto, tres esque- 
leto, cu a sali igualmente for di nan caha di morto. Esun 
mas cerca mi, a pone su dedenan descarnado i húmedo 
riba mi curpa i a primié como un saludo di otro mundo, 
Luego wa tende como si tin hopi cangreuw grandi ta gra- 
wata den un dooshi. 

Tabata sali for di p'aden di e esqueleto e sonido straño, 
profundo i horrible, como for di un cueba sin fondo. 

Mi por a comprende e idioma fúnebre, como ya mi 
tabata si no morto ainda, pero destiná p'esayi caba. 

» Ta quen bo ta, i ta paquico bo ta stroba nos reposo, 
una vez bo ora no a yega ainda ?” 

Ma pensa un rato i ma contesté ; 

„Mi ta mi mes, i ta contra mi gusto mi t'aqui'den.” 

Su dos buraco di wowonan tabata hundo, ita manera 
tabatin un foco di luz den nan profundidad vigilando tur 
mi movimientos. Otra vez e voz a sali roncando for die 
envoltura di weso bisando asina : 

»Pues busca manera di bo Sali, ainda tin tem; cuanto 
lo mi quier a paga, di tur loque mi a molestia mi mes pa 
acumula den e mundo ingrato, pa mi por a usa bo dianan 
di bida cu ta falta, pa mi debolbe loque mi a quita di otre 
cu mala fé, pa mi sufri algo pa otro cu te ainda ta sufri 
pa mi motibo!” i el a zak i tur e wesonan a desarmá di 
otro i basha den ún monton. 


-= E siguiente tabata un muher pa su moda di papia, cu 

mes voz cavernosa, pero cu aire di muher. j ; 

„Hoben, ainda tin tem, aunque sea dos segundo pa 

bo sali aqui for, tin un buraco abrí. Oh, mare mi tambe 

por tabatin e forza di bida, pa mi ranca tur e almanan des- 

graciada di nan perdicion, den cual obra destructiva i di 
perdicion mi tabata e promé i única responsable ! 

Desde aqui den mi ta mira diferente Cu mi a bende i 
negociá nan virtud i pureza, mi a adelantá nan caída, trece 
tristeza den curazon di nan tata, mama i ruman, sol pa 
ambicion na placa, luho i bida di floho i placer. 

Cuanto tini cu ta culpa destino, € malhechor incon- 
ciente, mientras cu ta mi ta origen di nan desgracia. Pero 
conforma bo, pobercito, bo oranan ta contá; di aqui hamas 
lo bo sali!” E igual cu e di promé, su estatura a basha 
den otro i no a queda nada sino un monton di weso. Pero 
e otro a yega cerca i a saluda mi na su moda, bi- 
sando : 

„Compadre, ora a yega di bo haci bo biahe na Tata! 
No lubida riba bo compañero di sepulcro; pidi Tata tene 
misericordia cu nos, ora bo yega den su Reino!” 

I sin mi sá siquiera, ma cuminza subi, pasando sin 
dificultad a través di e techo di mi sepulcro e invadiendo 
espacionan inmenso di firmamento. M'a comprende culo 
mi a caba di muri i di momento mi a haya mi enfrente 
un porta grandi cu letternan di oro puro, formando e pa- 
labranan severo, pero husto : 

„Aqui bo ta ricibi bo premio o bo castigo, segun cu bo 
a biba promé den mundo !” 

Mes ora cu mi a trapa mi pia riba un pida nubia na 
entrada, e peso a abri e porta automaticamente i un anciano 

venerable cu un yabi grandi di oro den un mano i un ba- 
lanza den e otro a parce mi dilanti. 

»No molestia bo drenta, bon amigo. Pa un error hu- 
mano bo a yega te aqui dilanti; pero pa un misericordia 
infinita bo tin ocasion di bolbe na bo mundo. Bo pági- 
nas di bida ta basta preto, pa mal ehemplos cu bo a duna 
na otro, adorando e maldito placa, envez di bo Dios, i per- 
hudicando bo próhimo, haciendo nan sufri pa bo goza.” 

Na es momento m'a pensa riba e casnan cu mi a traha 
i mi a maldicioná e mal hecho di ranca sanger di pober. 
Pero mes ora tambe m'a corda riba mi asilo di San Benito 
i m'a pensa cu lo mi n ta tanto mal mirá. Pero ta manera 
e anciano tabata leza den mi mente como for di un buki 
abrí. I el a contesta mi pensamento asina : 

»Bo ta recordando e bon obra hací na huérfano, pero 
qui bal bo proteccion na e yiunan sin mama, i bo tiranía 
cu € mamanan sin yudanza, den pobreza? Sie yiunan tin 
mester di proteccion, e Mmamanan cu yiu malagradecido o 
tata ingrato, tin mester igualmente aunque ta consideracion 
i compasion. 

Pero bolbe i tene na tino cu ún hecho malo ta basta 
pa desmeritá cien otro obra di mas sublime cu bo por a 
haci riba mundo.” 

l ela tene e balanza na alto i esaquia baha unda ta para scir- 
bi cu letter preto e palabranan desgraciado : avaricia i tirania 

Tur mi gran obra di asilo a resulta como un pluma na 
€ otro lado, unda ta para scirbí cu letternan di Oro, cu a 
cuminza perde nan brillo pa scuridad di e contrarios, e 
palabranan sublime: caridad i compasion. 

Den mi mes mi a bolbe protesta, pero ya el a 
prende bisando asina: 


„Bo quier defende bo, cu no tabatin un ley pa pro- 
hibi bo alza preis di cas i cu gobierno mes ta hacié ; pero 
bo ta equivocá. Tin un ley, muy general, muy natural, 
cu Dios mes a imprimí den corazon humano, cu yama 
conciencia ; pero avaricia i ambicion sá tuma posecion tanto 
riba corazon humano, cu e conciencia no por resistí contra 
e efectonan maléfico cu esayanan ta influí riba djé; asina 
e conciencia ta caba o e ta bira insensible pa loque ta 
pasa rondó di djé. 

Pero enberdad mi ta bisa bo, larga otro haci malo i 
tolerá inhusticia, pero percura pa bo haci bon i conserba 
intacto bo conciencia. Cada un tin cu responde pa su acto 
separadamente riba mundo.” 

Dj'ayi el a conduci mi na un otro porta cu a forma pa 
toque di su mano na un pida nubia inmenso cu a cuminza 
abri meimei, discubriendo un escena muy familiar pa mi 
bista. 

Ma haya mi dilanti nos mundo, nos isla, den e mes 
ciudad di Punda i Otrabanda. Mi venerable conductor a 
tuma mi mano i mustrando riba e ciudades el a bisa asina : 

„Awor mi ta bay hiba bo den presencia di e oprimi- 
donan, pa bo convence bo cu no ta asina facil pa cera 
placa di cas, cu pa alza preis di cas.” 

Mi corazon a schruf na es momento, i ya m'a sigura 
mi berdad, cuanto sacrificio varios hende tin cu haci pa 
nan biba sin debe hende. Semper nos tur cu tin cas ta 
huur sa pensa riba loque pober ta gana awor, -pero ta im- 
porta nos poco e diferencia grandi cu nan tin cu gasta 
awor pa cuminda, awa, etc. cu equivalá cu otro tempo ta 
sali menos ventajoso cu e tem di poco ganamento. 

Como nos dos tabata invisible pa bista di vivientes, 

nos a drenta un cas cu tabata di mi mes riba mundo i nos 
a cay sinta, sin nan mira nos. 7 

Un sala cu cuater stul, un mesa di awa cu un bleki 
ariba cu un homber di garoshi di awa a caba di yena, 
bao di mil rogamento. Mas cerca porta un muher, probable- 
mente es cu ta huur e cas, sintá dilanti un tobo di paña ta laba. 

Un mucha di un 4 aña ta pará na porta, comiendo un 
mancarón i un otro di 2 aña pará tras di lomba di e la- 
badera, cu man abrí ta pidi e otro pida di su mancarón. 
E. pober muher ta yama e otro duna e chiquito pida, es- 
aqui ta ninga. 

„Esta trabao cu e muchanan aqui,” esaqui só ta pa- 
pia, ,boso mama a bai ún bay ; asina si mi n' por haci 
mi trabao; bini mi haci bo drumi”, i el a cohe e chiquito 
na man ta bai buté riba su scoochi. 

Pero e mama a caba di drenta. 

„Tida,” e ta bisa, „ta soño e tin, "na mi hacié drumi ; 
mira di ora mi ta warda Mosa p'e paga mi e pañanan cu 
mi a strica, un criá a bin bisa mi: Mosa tin dolor di ca- 
bez, e n' por atende mi awor. Di moda mi tin cu pasa 
miseria, mi yiunan queda cu hamber te ora Mosa su ca- 
bez pasa; esta abuso no? Nan tin placa pa haci fiesta, 
cumpra auto, bisti na grandi, haci orgullo cu nos pober; 
pero busca nan pa pone bo perde bo ora pa un miserable 
giotin cu nan mester duna bo.” 

„Ay si, Fema, ta asina e nendenan ayi ta; nan ta que- 
re cu ta nan yiunan so tin di come na ora, quico nan tin 
cu esnan di nos. Ata ya luna ta bai caba ; awor cu difun- 
to Benúa a muri, Dios sâ cu e doño n’ ta bolbe pone un 
fuerte o mas arriba huur di cas, cu pretencion quizas, cu 
ta nos mester paga su gasto nobo di luto. 


Ami si no por subi preis di labamento ora mi quié ; 
nan n' ta paga.” 

Mi compañero anciano a haci un seña cu mi i nos a 
sali. Poco mas p'abao di mi casitanan nos a mira un baul 
cu un bonder na porta di un cas. For di p'aden tabata 
bini afor un muher cu un kater na scouder i el a poné 
banda di un baul. Luego un mucha di seis aña tabata te- 
ne un otro mas chiquito na su man i den otro mano eta 
carga dos bol di sombré mitar cabá. 

El a sali bin sinta warda su mama na porta. Un tro- 
camento di cas a la force. No a pasa cinco minuto cu 
e pober mama cu man na Cara, tabata studia unda 
hiba su corotonan, cu a yega, un venezolano cu € 
doño di cas, compañá di un peon cu tabata carga un mos- 
trador. 

E venezolano n’ perde pa gana, el a pronk su toon- 
bank dilanti porta p'aden i el a encarga e peon bay cohe e 
botellanan di stropi i e ice-pitcher trece. 

Den esai e doño di cas a trompeca riba un bonder, 
cu un cama di abri abao mará aden. 

„Mi n’ bisa bo saca bo chochoríanan foi mainta ?” el a 
grita e muher, isin warda contesta, el a cohe e bonder cu lo ta 
e pober su cusinchinan, tene nan cu dos dede, pa esaquinan 
no susha su mano i el a benta nan dilanti e muher. Sin abri su 
boca, resigná den su desgracia, e pobrecita a hiza su co- 
rotonan, partièndo na cada bisiña un pida pa warda, iela 
bay drumi cerca un famia di dje probablemente, for di se- 
trena. E anciano a tuma mi mano i nos a sigui. 

„Bo ta mira quico ta pasa, mi. yiu ?” el a observa. 

„Humanidad. ta asina cruel na pone un pobrecita na 
caya, pa facilita un extranhero lugá pa bende frio-frio ; 


esayi ta unicamente como e venezolano ta ofrece un fuerte 
mas rlba loque e muher por paga.” 

Mi a corda riba Gobierno i m'a puntré : 

„Ta paquico Gobierno ta permiti tal abusos ?” 

»Esayi ta pasa, mi yiu, cu e conhunto cu ta forma 
gobierno no ta den pena di paga cas; nan mes tin nan 
cas i nan no por sinti pa otro. Pero no duda, cada un 
tin su ora di amargura. Biba bon, haci bon, i lo bo ta 
bon mirá den bista di Dios. Pasobra tur loque nan ta bringa 
pa acumula riba mundo, no ta sirbi pa otro cos, sino” pa 
nan mes sufrimento despues. Esai mi ta bai pone bo pre- 
senciá cu bo bista !” 

Na es momento mi a corda riba C. C., riba nos par- 
lam ento criollo, i m'a risca di pidi un opinion di mi sabio 
conductor. 

„Amable anciano,” m'a informé, „quico bo ta pensa di 
nos gabinete, di K. R.? Bo no ta quere Cu ta muy husto 
pidi La Reina permiti un deputado di pueblo baho, pa re- 
presenta esnan cu ta grita den desierto i cu no tin ni de- 
fensa, ni partida pa nan condicion di pobre ? 

¿Quico un hende cu tin dos o 3 reenbak por papia 
di necesidad di awa? Quico un cu tin paleis i otro dozijn 
di cas pa huur por papia na interes di un desgraciado 
cu no tin ningun lugá, pa protesta ora nan quier benta 
sü corotonan na caya ?” 

E anciano a bira serio i despues di a hiza su cara na 
cielo él a drai bisa mi: 

„Hoben, mi ta pertenece na un reino, unda materia 
1 cos di mundo no tin balor alguno, i tur conseho cu mi 
por duna bo, ta pa perfeccion di bo alma. 

Den reino di cielo, no tin politica, ni opiniones en- 


cuanto razon o nó di un gobierno. Loque bo por haci ora 
bo bolbe na mundo, ta trata pa facilita bida di esnan cu 
ta oprimi; lubida riba placa i busquéle só pa yuda otro 
cu ta ultrahá continuamente. Pasobra, enberdad mi ta 
bisa bo, tantem cu mundo ta mará na materia, tantem cu 
bende ta lubida Dios i su próhimo pa sirbi placa i placer, 
jamas lo tin un gobierno cu lo investiga necesidad di pue- 
blo baho i proteha su interes. Pero tempo ta pasa i nos 
tin cu bishita esnan ainda, cu nos por compará cu un go- 
loso, cu a yena su stoma di mas, i ansiá te na su palo di 
strot, quier arroja loque el a traga, p'é por hala rosea sin 
dificultad.” 

| paseando nos a yega tras di cerro na Batipaña Baai. 

Aya nos a mira un homber yongotá ta mirando den un 
buraco abrí. Di un rato el a cuminza saca algun placa di 
oro i el a lamanta cu un monton di oro den su 
man na direccion pa den stad. Pero e n camna un 
diez paso cu su mano a queda bashí i el a bolbe 
atrobe desesperá, hayando nan atrobe den e buraco. 
El a ripiti e trabao varios bez, te rendí di cansancio 
el a bolbe sinta pensativo i triste dilanti e buraco. 
E anciano a yega cerca i a puntré ta quico e ta haciendo. 

Cu un pena el a contesta : » 

„Mi mester debolbe mas cu mitar di e riqueza na nan 
legitimo doño. Na cada un en particular, sea cu m'a pone 
traha sin paguéle manera mester; otro cu m'a bende cos 
caro cu no bal nada; na otro cu mi a pone sufri i traha 
for di su forza, pa e paga mi cas, cu el a huur cerca mi 
na un precio for di conciencia. 

Pero qui destino triste es di mi! Hamas lo mi sose- 
gá tantem mi no debolbe tur loque no ta pertenece mi le- 

galmente. Mi n' par combida nan bin tuma nan parti, como 
nan no ta tende -mi, ni mi no por alcanza ni diez paso 
for di aqui, pa mi por hibé mas leuw pa nan! 

Oh! viaheronan feliz! Boso, cu no tin e maldicion i 
castigo, yuda mi den mi tarea dificilísima i desesperada i 
haci cu mi por yega alafin na sosega un dia !” 

l el a bolbe zak su cabez abao, triste i desalentado ! 

Pero promé el a bolbe hiza su Cara, ya mi conductor 
a hiba mi den un otro esfera. Nos a yega i drenta den 
un sala regiamente mueblá den ciudad di Pietermaai. Luz 
electrica tabata luminá te den rincones mas insignifican- 
te di e suntuosa residencia. 

Jazzband tabata hací un ruido espantoso, mientras pa- 
rehanan tabata lastra un foxtrot irresistible, 

Promé nos sigui, mi amigo, mi tin di haci un remarca. 

Nada den mundo ta nobo ; tur cos cu Payi tabat'ayi 
promé; pero bao di otro nomber. Por ehemplo, paga tino 
unda nan ta toca jazzband, i retrocede bo memoria un 10 
aña pasá i bo ta haja bo den e mes concierto, pero cu 
nomber di muziek dí zumbi; quizas pa delicadeza i de- 
cencia di e moda antigua di balia, nan tabata yamé asina ; 
pero pa expresion” moderno nos no por yama esaqui ni 
muziek di spirita. Pero e mehor nomber p'esun di awen- 
dia ta muziek di diabel, pasobra t'esun cu ta inventá, con- 
servá į promové tentacion i su obseno resultado, haciendo 
un inocente perde berguenza. 

Bueno, den e sala anto, unda placer tabata den su 
colmo, nos por a conoce, mi conductor anciano i mi mes, 
e caballero amo i doño di fiesta i palacio. 

Drumí mas cu sintá den un mecedora dl viena, mareá 
pa espumanan di champaña i cerveza, e tabata como un 


sultan den su harém, rondoná di señoritas liberales i jóvenes 
lembelansas! Tabatin un fuente inagotable di cerveza i 
vinos espumante, brandy, whiskey i demas bebidas di tono. 
Dulces i sandwiches costoso tabatin na tonelada. Net nan 
a caba di tuma un copa na salud di e heroé di fiesta, un 
waiter bisti cu smoking i zapato serpentina a trece un 
carta di papel ordinario den un azafate di plata. Cu un 
indiferencia e hoben libertino a tuma e envelop i a abrié. 
Diferente di e muchachas tabata rek nan garganta mira cu 
nan por haya sabi e nomber, di quizas cualquier aventu- 
rera preferida, cu pa un of otro motibo no por a bini 
fiesta. Pero no tabatin mester: Impacientemente e hoben 
a quibra e carta i benta e pida papelnan den e azafate cu 
e waiter tabata spera cu n'é pa tende contesta. 

„Limosna ; awendia n’ tin otro cos”, asina e ta bisa 
cu bofon, „ningun hende no quier traha mas. Figura boso, 
un señorita, cu ta asina debota i asina fini, cu ni p'é sali bin 

Fur nos baila, ta pidi mi pa cara di mi tata difunto cu ta- 

bata negociá cu su tata, cu mi por permitié sigui biba den 
un casita cu e ta alquila cerca mi, na preis cu e tabata 
paga promé. E n’ por paga mas ni e n’ por haya un otro 
i e n’ por-drumi na caya! Esaqui si ta un gracia.” 

„Mira, Federico”, i e ta yama e waiter, „bisa e hende 
cu a trecé e carta, cu loque mi cobradó haci ta queda hací ; 
si e señorita n' por paga e sali, tin otro clá pa drenta i 
paga mucho mas P Esaqui a inclina i el a bay na porta di curá. 

„Pa hende por mira; mi quier puntra boso, bellas 
amigas, si nos bira tanto caritativo, ta Cu quico ta cubri 
gasto di nos fiesta? Ah no, si nos no por goza, nos n' 
tin mester di biba tampoco!” i tur a aplaudi cu batimento 
di mano i un „biba el placer !” 


Na es momento nos a mira un figura, manera di nos, 
lihé i transparente, drenta den sala. Tabata- un homber mas 
o menos di un 50 aña. Cu su manonan den su cabei, den 
un desesperacion espantoso el a corre yega dilanti e ho- 
ben, cu tabata como adorá pa su aduladores. 

Cu gestos di ira i desesperacion e quier munstra su 
yiu cu loque e ta haciendo ta un crimen. 

Pero ninguno den e sala por a ripara su presencia. 
Tabata alma di tata di e mancebo. Nos como seres in- 
visibles por a miré i tende loque e tabata grita den e sala. 

„Ariba. o yiu degenerado, lamanta i hala bo decision 
aden; manda yama e pobrecita cu bo quier buta na caya 
i cay na rodia pidié pordon. Tur loque bo ta drispidi 
den luhuria i borachería, tur e pómpa exhibí, ta pertene- 
ce legalmente na su tata!” — aqui e ta cohe e yiu su 
mano tene i cu un duele e ta sigui bisé : 

»Yamé, mi yiu, duné tur loque e mester, pasabra ta 
di djé bo ta drispidi. Ami bo tata, ami a gaña su tata den 
negocio, m'a quita e ultimo sombra cu tabata protega nan 
di serena, i cu awe bo no tin ni e poco consideracion di 
permiti su yiu, victima di mi engaño, p'é por sigui alo- 
menos pasa su dianan den menós desgracia! Oh, maré 
mi por haya un ora di bida atrobe, pa mi debolbe loque 
mi a quita for di su tata” 

Pero, e yiu como materia no por tende nada di e voz 
di ultratumba, el a lamta tuma un dams i sigui balia di djé. 
E tata a queda pará como un estatua, simbolizando indig- 
nacion i remordimiento na mes ora. N’ ta posibel drecha 
loque el a daña. E ta trata na hui, pero te na porta eta 
retrocede i ta tuma direccion pa e cuarto di caha di placa. 
Ayi e quier podera di resto di e capital cu e yiu ta derocha, 

pé. debolbe aunque tesayi na su doño legal. Pero n’ ta 
posible tuma ni un placa di papel, e n' por hiza ni un di mas 
chiquito. Un duele a drenta e pober homber i cu cabez 
incliná riba su pecho el a sali for di e sala, condená 
atrobe pa sigui sufri su remordimiento. 

Un spanto a cohe mi, cordando riba mi bida. 

Cuanto e homber mester a sufri pa su avarismo, Cu 
awe ta resulta un continuo amenaza pé: awor ainda el 
mester paga pa loque el a abusa ayera, pa es mes mal he- 
cho cu ta resulta un obstaculo contra su mes sosiego! Oh 
bosonan cu ta traha cu mala fé, no quere cu bo hecho ta 
desconocí; conberti na tem, pa boso n’ perde e sosiego 
tan deseá despues. 

Mientrastanto nos a baha e escalera di marmol i nos 
a sali pa den pueblo. Envez di Jazzband, un caha di 
música tabata ripití algun parti di loque Jazz a producí. 
Tabata un bista basta triste. ° Mi anciano compañero, mandá 
pa Providencia pa guia mi den e viaje di experiencia, € 
anciano venerable tabata triste i grave. Loque tabata pre- 
sentá bað di nos bista ta un grupo di muchachas di un 
12 a 15 aña, botones di flor cu apenas a cuminza sonreí 
cu rayos solar di hubentud. ; 

Pero cada uno cu a pisa un sala di balia, pa inocente 
cu nan alma por ta, pa mihor cu nan comportacion por 
iabata, e di promé bez cu nan a strena un foxtrot, adios 
inocencia, adios ripara, adios berguenza i pudor! Ita ma- 
nera mi compañero a bolbe leza den mi pensamiento i el 
a bisa lo siguiente : 

„Enberdad mi ta bisa bo, loque bo ta contempla aqui 
ta malicia humana introduci como un contrabanda bao di 
nomber di civilizacion. 

E paísnan unda nan ta crea tal figuras di baile i diver- 
ciones, ta nan ta carga e nomber di civilizado. 1 como 
malicia i libertinahe ta haya semper acohida, unda pasion 
ta den su infancia i desarollo, ta p'esayi cu den tur clase 
e baile a conquista e atraccion obsena. Inconcientemente 
nan ta balia i poco poco cada un ta trasmiti e germen impuro 
den otro su alma, asina cu tur ta perde berguenza pa otro, 
una vez Cu ya cada un a perde pa su mes caba. 

Ata, mi yiu, ata fruto di civilizacion moderna, ata evo- 
lucion di libertad den educacion di yiunan, ata nan atrobe 
invocando sensualismo di historia Romama, den su apogeo di 
luhuria, den su fiestanan pagano, den su placeres i bacanales ! 

Pa mi no queda sin papia algo, m'a risca haci siguiente 
observacion : 

»Sinembargo, ata e mamanan ta vigilando den silencio ; 
nan n’ ta representa un respeto den e corredor unda nan 
ta tira un bista riba nan yiu ?” 

»Pobrecito género humano, boso ta tan necio, cu boso 
n ta sinti cu boso ta gaña boso mes. f 

Bo ta yama esayi vigilancia? Oh, ta triste pa mi bisa, 
pero esayi n’ ta nada mas cu pa otro no papia riba nan, 
cu nan a laga e yiu só bay. 

Cuanto di nan tin bez lo quier a stop nan yiu di balia, 
na ora cu bebida ta domina e poco respet cu e ,heer” por 
tin pa nan yiu, i cu e ta conformé na larga bula, una vez 
cu tur otro ta sera nan wowo! 

Loque si, nan ta perde, ta e respeto cu nan yiu ta 
debe nan, entregando su mes voluptuosamente na merced 
di su pareha den tal figura di balia. 

Poco lo tin cu por sostene nan inocencia intacto des- 
pues di tales imprudencias !” 


-l triste i cabizbaho el a cohe mi na mano tene. Pero 
e sucesonan a haci tanto impresion riba.mi cu mi a hala 
su atencion asina : 

„Mi a mira basta, venerable amigo; larga nos A 
na es ambiente aqui, unda alma ta den su suicidio! p 

El a sigui cu mi i di un momento, nos a bolbe haya 
nos dilanti e nubia grandi cu a abri manera un cortina. 
Luego m'a haya mi otra vez na entrada di e reino miste- 
rjoso. 

Di ayi el a pone mi riba e pida nubia riba cual mí 
a para na mi entrada. 

l na es momento el a bisa mi, cual un tata: 

»Bay i comberti bo; duna bon ehemplos na bo pró- 
himo !” 

E n’ caba di bisa e palabranan, cu un rayo di sila a 
cay riba e pida nubia, cu a sirbi mi di apoyo i esaqui:a 
dirti i, oh sorpresa! mi a sali cay for di alto di altísimo i 
mi a resulta pecho ariba den mi caha di morto atrobe... ! 
Di modo anto mi amigo, m'a spierta for di mi soño den 
mi caha di morto, como tur loque m'a caba di conta bo 
di den cielo, ta soña mi tabata soña..... 

Aqui mi amigo Benua a bolbe tuma rosea i nos a 
bolbe dal un, pero e viahe aqui di Brandy dobbel- como a 
cuminza supla un biento frio di lamar. 

„Si, mi amigo”, Benua a sigui, „mi a haya mi atrobe- 
den mi caha, di cual mi no a sali ni un momento, sino 
den un soñó grandi cu m'a bay. 

Un aire muf i manera cos cu a cria beschijn, tabata 
reina den e ambiente di espíritu. Di bez en cuando bo ta 
tende un vrr-taks, vrr-taks. 

Ta e maldito cacalacanan, un di es insectonan mas vies 

cu plaga di Egypto por a trece riba género humano. Nan 
tabata bula di un squina pa otro. Cada bez mí tabata 
spera un beso repugnante di mi único compañeronan na 
bida, sin” ta pa e tapadera di caha cu ta tapa mi cara i 
curpa. 

Pero ta manera e soño a fortifica mi; m'a sinti manera 
mi miembronan a cuminza revivá; m'a haci un esfuerzo 
supremo, pa mi por sali for di mi carcel. 

M'a hiza mi dos braza primi e tapadera, dobla mi rodia 
i set mi lomba riba bom di e caha. 

Uno, dos, tres! i oh milagro! m'a bula e parti di ariba 
di e tapadera, cu tabata facil pa m'a sigui quita sobrá 
M'a purba sinta, loque Dios a yuda mi balente. Pero mas 
aleuw mi n' por a bay. Cu duele mi a ripara un buraco 
basta grandi cu mi por a sigui quibra i sali for di e porta 
di kelder, — pero es emocion cu mi a sufri, fuera e esfuerzo 
cu m'a haci pa bula e tapadera, a cansa mi tanto, cu m'a 
bolbe cai cu lomba den mi caha. Un rayo di luna a drenta 
pa e buraco i ta manera e tabata consola mi, na tuma animo 
i spera riba un pronto salbacion. Net mi tabata bay grita 
i pidi auxilio, un pida piedra mas grandi cu esun cu tabata 
falta a caba di cay. 

Luego otro; despues di e ultimo mi pora distingui... 
un mano; .. . luego un pia i un mitar curpa, cu a caba 
alafin na completa curpa di un homber henter cu bida: 
El a scucha un rato promé ií el a yega te cerca mi caha. 
Como tabata basta scur e n' por a ripara unbez cu mi caha 
tabata abrí; pero encontrando alafin mi caha na es estado 
el a spanta un poco, pero pa bolbe animé, cordando quizas 
cu ta den mi ansia di morto lo m'a quibré. 

El a zak den mi cara i tuma mi mano. Ma sinti clá, 


com e tabata trata pa saca un renchi di djamanta. cu m'a 
muri o hera di muri cu né den mi dede. Oh! misterionan 
di bida ! 

Ata un ladron ta bin profana mi última morada, pa 
horta mi i sin e sâ e ta bira mi bienhechor mas grandicu 
. mi por a topa den mi bida! 

M'a pensa, cu si e sinti mi na bida, lo e spanta corre 
bay, ... i adios e último speranza di sali ayifor. 

Cu tur e forza cua sobra mi, m'a agarra su dos mano, 
manera Marie Charlotte sa garra piedra den fondo di nos 
haf. Cu un boz afligido i na llanto m'a pidiéle di es 
manera : 

»Ay, mi amigo, no spanta; mi n' ta morto, nan a dera 
mi bibo! Saca mi aqui for i lo bo haya e renchi i tur 
loque bo ta exigi di mi!” 

Para un pinga e pobrecito ladron, (si realmente nos 
por yama un ladron pobrecito,) a cay morto riba mi di 
spanto. Pero e mes tristeza di mi súplica a dunéle un for- 
za sobrenatural pa domina su spanto. Despues di a 
tembla un rato di miedo, i como su dos mano tabata ma- 
nera den un bandschroef den mi moketanan, e tabata obli- 
gá di lamta cu mi riba su pia. Den un vregá di wowo, 
m'a cohé su braza di emocion i gratitud. Luego el a yuda 
mi sali for di mi carcel i nos dos a cay sinta p'afor die 
kelder. 

Un dos tres paso mas aleuw; m'a sinti un roncamento, 
i mi por a distingui den e claridad di luna, e pober meslá 
den un soño basta duro. 

'Promé mi n’ por a figura mi ta quico a socede. Pero 
un oló di rom pópó a dal den mi cara, como biento tabata 

»Pordona mi, mi amigo; ta mi tesun cu a hinca bo 
den es cataclisma. Pero quen cu mata cu hero, cu hero 
nan ta muri. Bo mester a comete un mal hecho pa bo 
siña mi conoce virtud i caridad i compasion i na mes tem 
pa duna mi ocasion di bolbe na mundo pa expia mi fal- 
tanan cu mi a comete. 

Acepta mi como bo amigo i desde awe bo ruman lo 
sigui biba sin e tin mester di corda riba luna di cas.” 

Mi amigo a pensa un rato, luego el a contesta : 

»Mi no por acepta tanto generosidad ni na mi nom- 
ber i menos na nomber di mi ruman muher. Permiti e 
pobrecita biba den,-i p'e sigui paga loque e por a paga 
sin hayé purá.” 

M'a comprende cu aunque mi tin di entendé cu un 
desesperado cu a risca profana un sepulcro i horta un di- 
funto i cu lo tabata capaz di haci peor, no pa malicia, 
sinembargo mi salvador tabatin un bon corazon i bastante 
dosis di berguenza. E no quier a ricibi un limosna ni p'é 
i menos pa su ruman muher. 

Pero mi gratitud tabata asina grandi p'é i mi tabata 
sinti un deseo tan grandi pa drecha loque mia falta, cu mi 
a traha un ultimo galein p'e por a acepta porque sí, loque 
mi ta ofrecé. 

»Compai”, m'a bisé, „no quere cu ta un limosna mi 
ta haci cu bo ruman; pero ta un retribucion di loque mi 
a tap di su sangre, na pone traha for di “su forza p'é yena 
mi saco cu placa. Si bo no acepta mi oferta, mi ta obligá 
na ser un ingrato, na denuncia bo como atentado conta 
mi renchi di djamanta te den mi sepulcro.” 

E homber a cambia na coló di shinishi, como e tabata 
basta preto. Pero pocó bez bao di cuero di un blanco sá 

tin tanto berguenza, pa nan nomber no ta na gobierno pa 
cualquier pifia. El a baha su cabez i cu un profundo desden 
el a contesta mi: 

„Cruel ta mi destino; ladron pa salba seguridad di 
mi ruman, mi ta perde te hasta derecho riba e gratitud cu 
esun cu mi a salba di morto ta debe mi. 

Pero pa mi acepta bo oferta, loque a pasa den nos 
dos mester queda un secreto ..... bam sali aqui for 
numá!” i el a pasa su mano bao di mi braza i tene mi 
tras di mi lomba, p'e yuda mi camna. Pero promer nos 
sigui el a bolbe bira i pone e piedranan na nan lugá na 
boca di mi kelder, bisando : 

„Mi n’ ga p'e pober meslá perde loque el a traha p'e. 


Si e lamta lo e sigui pleisté i lo e cobra su placa mainta 
tempran. E m tin di sá ainda, cu su preso a hui bay !” 
Pareuw nos a bira squina di e kelder, nos quier mira 


Tótó miradó di santana di aleuw ta bini. M'a pensa unbez 
quico haci. 

»Compai”, m'a drai bisa mi amigo, „mi ta bay hunga 
papel di spiritu; abo ta sigui mi tras, i si e puntra bo cu 
bo ta mira mi, bisa nó !2 

Di aleuw caba Tótó a queda para, pero poco babucá 
pa mi bistí preto, guante blanco i cabez sunú. Mia sigui 
paso-paso cu mi cabez incliná riba mi pecho; mi dos bra- 
zanan tabata cologá manera dos slinger di oloshi, pero 
inmovil 

Casi mi n’ tabata toca suela cu mi pia. Tótó a sconde 
tras di un sepulcro; luego cu m'a pasé el a grita mi, pero 
semper yen di miedo, tras di su escondite : 

„Hei, meneer, pa unda? Ta unda meneer a sali?” 

Nada, ni huma ni palo. Mi amigo a yega te cerca djé. 


Tótó a haya un brio pa presencia di mi amigo, cu el 
a cohé tené bisando : 

»Mira, ta quen e homber cu ta bay ayá?” 

Mi amigo a rek su corocoro, busca tur banda; alafin 
el a contesta : 

»Mi n' ta mira nada; ta idea lo bo tin, Tótó !” 

„Ta com bo ta bisa cu ta idea mitin? Bon'ta mira 
un homber na preto ta bai ayá? Pero, ... . (i eta buta 


Sigur nó... Pero n' ta un ora pasá 
cu nan a caba di deré? 2... Bo m ta miré? 

Homber stop, si ta spiritu e tá, bin para na mi man 
robez, anto sí lo bo miré... . Hei, pa unda, Benua ? 
Pará .. . .” i Tótó a hinca mi tras. y 

„Pará .... bo n’ por bay sin bisa mi. Quico Pas- 
tor, Gobierno lo bisa di mi? Oh nó, bo n’ por bay sin 
un permit!” Pero ya mi amigo a cohé tené. 

„Tótò,. ta na soño bo ta? Mi m ta mira nada; i 


com bo por quier pa morto sali for di su kelder ?” 
-Pero Tótó ta zapateá, menazando cu moqueta, pero 


yen di miedo: - 

„Esta malora, dera un oa dos ora pasá, cua muri 
cu conocemento di Dokter, hinqué den su kelder, pa awor 
e ta comprómete mi na mi trabao, na sali sin mi sá, bay 
gaña otro cu e noamuri! Quico tur hende lo bisa dí mi ? 

Ami cu a cumpli 40 aña na.e trabao aqui, sin nunca 
mi tabatin un fout, ta com por ta posible, pa despues tur 
hende ta molestia mi, cu mi ta hinca hende bibo den kel- 
der! No, pero mi n' por yuda. Si dokternan mes a. hera, 
quico ta queda pa esun cu tin cu completá nan trabao! 
Amí, cu ni pa curioso mi w siña nunca!” 


Desesperá el a bolbe bisa mi amigo : 

* „Ripara dilanti e palo di Indio, bo. n' ta mira nada ? 
Ay, si mi cachó tabata bibo! E, cu semper a anuncia, 
ora un hende: ta bay muri; ta sigur cu si e tabaťayi, lo 
m'a haci bo mira cu poco drandan di djé huntá den bo 
huki di wowo. 

Pero si bo n' ta miré, mehor pa mi, alabado sea Dios ! 
M'a scapa di gobierno, di pastor, di lenga largonan cu no 
sá para den nan boca! Bo tin razon, lo ta spiritu di Benúa ! 
Pero pa mas sigur, larga mi bay lur su porta di kelder !” 

Mi tendiendo asina, pa evita un disgusto p'e meslá, 
cu ainda lo ta drumi, bao di su popó, i pa Tótó. por larga 
nos na paz, m'a cuminza zoya mi brazanan manera wara- 
wara sá bula, i m'a buta riba looppas, segun mi labamento 
- di: morto: por a permiti mi. Fuera di esayi cu un -boz 
gruñando for di bom di mi banki di nanishi, mi a grita 
p'e tende i p'e spanta : 

„Toco-ro-to, totó, tocoro-tó ró, tó !” 

Tótó su pianan lo a bira pisá i si su cabeynan tabata di 
Indian, sigur nan lo a benta su sombré for di su cabez ; 
pa Tur contesta un ,Abrenuncia !'” cu lo tabatin un „por 
la señal” hunto cu n'é; luego Tótó a pone riba reverse cu 
' lomba, yamando mi amigo pa compañé. Pero ya mi amigo 
acomprende cu ta ora di plama paña i el a disparce tras 
di kelder fo'i bista di Tótó. El a contra mi na porta chi- 
quito di Santana, cu nos a abri muy facil como ta cu tranca 
e ta será þ'aden. 

Tótó n’ por a comprende e comedia i p'e n' tin di res- 
pondé cu gobierno di tin un morto menos di loque nan a 
confié, lo el a dicidi di quere cu ta rodez el a mira. 

Alafin mas o menos pa 9 or'nos a cohe camina pa cas. 


Nos a pasa p'atras, banda di mondi, pa ningun hende 
no mira nos. Yegando mi cas nos a haya porta di cushina - 
na kap i nos a sinti un pia ta camna p'aden. 

Promé mi a quere cu ta e bieuw por a queda caba 
di quita cos for di camina; pero pa un maldicion bruto 
- € insolente cu e boz di p'aden a pronuncia, m'a compren- 
de cu lo ta un ladron. Pero aunque cu mi exhaust-pipe 
tabata basta yená cu ingredientes conservativos, cual un 
segundo Tut-ank-amen, i cu e tabata pone mi yanga ora 
mi tabata camna, esayi no a stroba mi di drenta pushi-pushi, 
rek man riba un cashi den gadrey p'atras i cohe mi revol- 
ver. Mes ora m'a pensa na hunga mi visitante nocturno 
un bon pego. M'a sali na porta di cushina atrobe i mia 
splica mi compañero cu lo mi drenta rijs riba e ladron 
cu lo quere mi un spiritu. Mientrastanto mi compañero 
lo para cu e cáchu di candela cu m'a caba di entregué, 
tras di lomba di e ladron i cubri su retirada. Mi n' caba 
di spliqué, cu nos quié tende clá, com e ladron tabata 
basha mi cuchara, forki i cuchiunan di plata for di un 
cahita na suela. M'a drenta pa un' porta p'ariba di gadrey 
i mi amigo pa banda di plabao. Ma sigui te na porta di 
sala, i m'a queda pará manera un estatua. 

Porta di cuarto tabata abrí i un bela cu nan lo a cende - 
unda m'a caba di muri (?) tabata luza vagamente trabao 
dí e ladron, cu yongotá tabata poniendo e cosnan di plata 
den un valies cu el a topa den mi cuarto. 

Pareuw el a caba di hinca e último pieza di plata den 
e valies, el a lamanta i su vista a cay riba mi. E maleta 
a cay for di su man i un grito abrenuncia i un por- la-señal 
de-la-santa-cruz a caba di demostrá su sorpresa i spanto. 
Como m'a queda realmente manera un spiritu, el a sigi 


poco-poco riba reverse, (como hende no por duna spirítu, 
domba) i el a hosecá den braza di mi amigo i salvador. 

Otro spanto i nos homber a dal.un buelta i boca di 
e cachu di candela tabata mik net riba punta di su aparato 
di holé. 

Nos tur tres a queda un+instante queto manera un 
tumba. Alafin mi amigo a quibra e silencio, bisando e la- 
dron cu aire di triunfo : 

,Compai, ta duel mi; pero bo ta poco purá pa haci 
garapato. Semper ta prudente spera promé te ora nanishi 
di difunto cay, segun mi ahochinan sá tin costumbre di 
bisa.” 

„Pordona mi, meneer” i e ladron a cay na rodia, „no 
denuncia mi. Corda cu bo tambe por haya bo den cual- 
quier apuro, cu otro por pordona bo!” 

Mi salvador su corazon lo a dal te den su boca i 
sigur el a corda riba loque a caba di pasa entre nos. E 
tabatin gusto di pordona e homber, mescos ĉu ami a caba 
di pordoné. M'a comprende i m'a hiza mi braza stijf na 
un posicion di un winkelhaak cabez abao i m'a haci un 
señal p'e sali cu n'é pa warda di poliz. El a comprende 
mi i el a vence su compasion bisando : 

»Bam wárda, sino mi ta yena bo cabez yen di cartucha. 
Mi conoce bo hopi tem ta abri cas di hende ora nan ta 
drumi o na bishita. Si tabata bo promé mal hecho, lo mi 
a pordona bo”, i nan dos a sali. 

Figura bo, mi amigo Wechi, un ex-ladron ta hiba un 
ladron na corpus dilecti bay cerá! Ora nan a sali m'a bay 
na telefon i pidi comunicacion cu- Dokter B. Di un rato 
Dokter a contesta i ta puntra ta quen. 

„Ta mi, Benua! Santana n' quié mi, p'esayi m'a bolbe !” 

Mi quié tende un gruñamento den telefon, un imposible, 
un no por ta, etc. Luego el a puntra Central cu n’ ta nú- 
mero robez nan a duné. Luego: 

» Ta cu quen mi ta papia ?” 

»Ta cu mi mes, ta cu Benua Come-back, Dokter su 
paciente, cu ayera a hera di muri. Bini, haci mi un fabor 
di bini unbez, bin desbalsama mi, pa mi por haci i deshací 
cu mas libertad. 

Mi w por wanta mas !” 

Un silencio. Luego un „ta su mes voz”, den telefon. 

„Bon, mi ta -bini .... pero .... si ta bo mes mi 
n ta quere di yuda bu, como .... ta bo spiritu lo ta 
papia. Bo ta sigur cu ta bo mes?” 

»Sigur Dokter, bini numa i lo bo topa un amigo di 
mi na porta di mi cas ta spera bo pa conduci bo p'aden !” 
i m'a sera telefon. Rendi m'a cay drumi barrica abao. Di 
un rato mi salvador a drenta i den su cara m'a ripara un 
duele cu tabata reina den su corazon. 

„Qui falta, bo preso a huy ?” m'a puntré. 

„Ah no! m'a entregué den bon mano. Hacidó di malo 
mester ta castigá o e mester haci penitencia. 

Pero recordando cu mi tabata mes ladron den un aten- 
tado mas criminal i sacrílego, mi a sinti cu ta uninhusti- 
cia pa denuncié sin denuncia mi tambe, 

P'esayi m'a pasa misa cu n'é i m'a obligué drenta. 

M'a consehé confesa su picar i Dios lo pordoné. 

Mientras e tabata confesá pa aya banda, mi tambe ta- 
bata regla mi asunto di e renchi na otro confesionario. 

Despues el a yama mi ayó cu mashá sintimento.” 

„Bo a haci mashá bon, pero no ocupa bo mas ni den 
bo memoria cu e asunto di renchi. 


Bay para na porta spera Dokter, cu mester yega .un 

ora pa otro. i 
- Despues di un diez minuto. m'a tende Dokter su boz, 
papiando cu mi amigo. 

„Ta quen ta biba aqui den awor ?” e ta puntra. 

„Benua Comeback, esun mes Cu a hera di muri i cu 
nan a deré bibo.” 

„I ta com el a haci sali for di kelder ?” , 
Aqui mi amigo a bruha poco i tur loque el a. responde 
ta asina : i 

„Esayi Dokter por puntra e mes, pa mas sigur!” 

Promé diacerca mi, Dokter a queda na un distancia ta 
escudriña mi. Luego pa mi n' disparce manera spiritu el- 
a yama mi na mi nomber di cristian. 

„Mi tayi, ta mi mes, Benua Antonio Comeback, haci 
caba cu mi. Despues lo mi conta Dokter tur cos.” 

Enfin poco-poco el a tuma curashi i el a cuminza traha 
cu mi cu te alafin m'a queda completamente destemperá. 
Luego el a scirbi un receta duna mi amigo p'e larga tráhé. 
Ora esaqui a sali Dokter a tuma mi mano i bisa mi: 

„Pero conta mi, yiu, ta com b'a haci sali ? 

Mi mes a bay bo morto, pardon, bo deramento, i m'a 
mira nan vier bo den kelder, cu e mes wowonan aqui cu 
bichi mester come un dia. Mi m ta comprende, pero ta 
caso masha straño i promé, cu mi a presenciá den mi curso 
di doctorado. Mi ta sigur cu bo a muri i sinembargo bo - 
ta bibo. ] 

Si bo tabata un santo, lo m'a risca bisa, b'a resucitá ! 

Enfin mi ta felicita bo, sea bo ta bibo o morto, como 
alomenos bo ta papia i tende. Pero pa fabor, Benua, (si 
mi n’ ta menta bo nomber robez), pa fabor no yama mi, 


e viaje aqui cu bo ta bai muti, pa mi n’ larga dera bo 
atrobe. Awa di dos bez no sá muha macaco.” 

»Dios libra, Dokter; mi n’ ta mira nada di macaco den 
bo cara, ni mi n' ta culpa bo cu bo a gaña mi cu mi a- 
muri, como mi mes tabata duda cu mi n' muri berde. 
Danki Dios pa bo, cu a permiti nan dera mi, sino awe 
Dios sá, cuanto lo mi mester a sufri i cu awor mi tin tem 
pa comberti mi i evita mucho castigo despues.” 

E dokter cu no tabata comprende di loque mi ta bisa, 
a quere sigur cu ta pasá m'a bira, o ta zorocloco di des- 
mayo mi ta ainda; p'esayi el a contesta mi di es manera: 

»Benua, pone bo cabez pareuw, i sosega bo curpa e 
seman aqui i gasta e remedi bon na tempo. 

Awor, mañan mi tin cu bay duna declaracion na go- 
bierno. 

Mescos cu ora un hende muri, mester participa ora e 
biba atrobe. Conta mi com bo a sali 1” s 

Pero hamas lo mi reda mi salvador, p'esayi m'a quita 
su idea unbez i m'a bisé: 

„Never mind, com m'a sali; cuestion mi ta fó. 

Mi mes lo bay na Burgerlijke Stand, bay quita mi nom- 
ber fo'i registro di morto.” 

»Bueno, mainta lo mi pasa atrobe. Mi ta tende un 
pia ; sigur ta bo amigo!” i dokter ta lamta, bay contré cu 
e remedi. El a duna mi promé cuchara i un cos di hunta. 
Luego el a yama adios, pera ainda un poco desconfiá. 

Di un rato cu el a sali, mi quié tende un beheid afó. 
Como mi n’ por lamta camna drechi, mi amigo a sali bay 
tende ta quico. Di un'cuarto di ora el a bolbe, i cu duele 
e ta conta mi loque a pasa. 

„Un caso triste, señor Benua. Nan a caba di hiba un 

homber Montecristo. E pobrecito tabata empleá cerca un 
Shon basta tempo caba. El a traha barata hinca placa den 
su chef su saco. 

Desgraciadamente e tabata biba den un bohía di su 
chef. Awor ta pasa cu ta un luna mas o menos cu el a 
cay malo, consecuencia di frialdad di su trabao, el a haya 
un reumatismo cu e n’ por a bay traha i claro cue npor 
a paga cas, como el a stop di gana fo'i ora el a queda 
cas. Dios sa com e pober tabata haci p'el a bini clá cu 
cuminda, placa di Dokter, remedi etc. Loque a bin caba 
di completa su desgracia, cu e doño di cas, e Neron mo- 
derno, a manda bisé, si e n’ por. paga e sali, i si e n’ ta 
bira bon lihé, e ta perde su trabao. E pober homber a 
spanta asina tanto, una vez e n’ tin un camina p'e drenta, 
cu e cos a zuta pa su cabez. l ainda tin hende ta quere 
cu no tin castigo despues di nos morto. 

Segun mi, señor Benua, mas lihé por larga di tin re- 
compensa, (como ta muy natural i husto pa haci bon,) cu 
por falta castigo. Pasobra si bo haci bon, b'a cumpli cu 
un deber, i haciendo malo b'a despreciá i falta cu es deber”. 

Mi w por a larga di compadece cu e pober homber 
tan bandoná den su suerte i m'a sigura mi amigo, cu lo 
mi informa di e pober, i si ta posible interesa p'é. 

Su manece como mi tabata basta bon m'a lamta tem- 
pran dal un bon baño; luego m'a sintá un bon palo di 
biña Titán -di agencia „La Francia” i m'a sinti clá com 
cada un di mi nervionan dí, ata mi! 

Luego m'a cohe mi zapatonan meanstep cu m'a yega di 
cumpra na ,La Palma”, pa e por sirbi mi, como „guarda 
choque,’ riba mi camina pa bay na Secretarie den Forti 
Di mes m'a bira plein di Misa; pero m'a corda cu tabata 


bon larga un otro receta cu dokter a duna mi na Botica 
del Pueblo; mi amigo Ch-Ch, a sufri un accidente cu e 
mester a queda seis seman ta haci yiu drumi, p'esayi ela 
larga Perla mes trahé. Luego m'a sigui p'ariba atrobe i 
m'a drenta misa gradici Dios, sin esnan cu tabata reza por 
a sinti mi presencia. Claro cu mi n’ pasa dilanti „La Com- 
petencia” masque mi tabatin deseo di cumpra un San 
Marco mansd leon pa mi roga n'é pa mi mansá e meneer 
di den forti. Pero mi no a pasa, aya dilanti, como semper 
tin un tao di hende ta cumpra cos, i pa mi no stroba su 
doño di despachá, cu su sorpresa di mi resurreccion, m'a 
dobla pa anchi di biento, para un rato na Agencia Funera- 
ria, admirando e lugá, unda dos dia promé nan a scohé 
un caha mediana pa warda mi aden. Pero ami sigur lo 
usa dos, come esun cu m'a larga atras den mi kelder, ta 
tur destrozá. 

Di aleuw mi bista a cay riba un borchi cologá na un 
pacus recien estableci. „El Porvenir,” e yama. 

Su doño, amigo Nelis, tabatin razon di yamé asina. 
Den caya grandi e tabata ,El Pasado,” como lugá di hen- 
de n' ta di bo; ora cu el a sinti cu cas lo come pacus, 
el a sera wowo, abri su caha di hero, hinca man aden, 
saca un bonchi di bankbiljet di 100 pop i surti anchi di 
biento cu un store up-to-date ; el a salta mes ora di den 
pasado, te den povenir, sin ni saluda presente siquiera ! 
Ah, esayi ta homber di progreso! Ayá bo ta haya di A te 
Z, di 1—9 vice-a-verse. 

Claro cu pa bo armá den bo porvenir, bo mester cum- 
pra na El Porvenir. Sin mira mes p'aden, m'a sigui pa 
Awasá, pordón, Brion Plein, sino compére Nelis m ta 
larga mi sali sin informa mi, di mi aventura. Ipa mi amigo 

Wais no pone mi cay den tentacion di tuma un salud di 
mi bolbemento na mundo, m'a pasa Salon Brion sin saludá. 
Cabez abao, camina leuw!, pero pa mi e camina tabata 
cerca, como djies m'a yega den forti. M'a subi ariba na 
Burgelijke Stand i m'a haya net e voorlezer ta duna 0p 
di mi morto. Pa mas sigur ainda, tabatin dos testigo cu 
no a bini ni morto quizas, dispuesto pa pone nan firma, 
certificando un mentira cu nan a mira mi muri. M'a queda 
para den porta i pareuw nan a menta mi nomber i mi 
edad, m'a grita nan: 

„Stop, boso ta saca falso testimonio; ata mi bibo i 
bon di salud! Mi mes, Benua Comeback, i cu sigur a 
bini back segun mi fam !” 

Tur tres, i e meneer no menos, a hiza wowo mira 
mi. E voorlezer só tabata conoce mi personal i el a span- 
ta asina tanto cu su campana a guli lenga. 

E meneer a bira serio i como el a duda cu lo n’ ta 
berdé, el a drai puntra e voorlezer: 

„Bo ta sigur di a dera e señor cu nos ta scirbi su 
nomber aqui antayera tardi? Bo a mira nan pone pie- 
dra tapa su kelder ?” 

E Bomber a bira lomba pa mi, i cu lenga pisá el a 
contestá.: 

„Si meneer, mi ta sigur! Pero, ta straño ... ” 

E meneer no a larga e caba di papia, el a quere un- 
bez cu mi ta haciendo un chercha cu nan i a drai bisa 
mi poco di mal draad : 

„Pues, señor, retira bo, i no risca bin haci comedia 
aqui riba. Esun cu nan sera den kelder n’ por bolbe hamas !” 

Mi mester a dal un grito hati i contesté : 

»Esayi n pasa cu mi si. Pero si meneer ta quere cu 


Benúa Antonio Comeback a muri, mi ta pidi meneer lo 
por ta asina bon di pone mi na su lugá cu e mes nomber 
den registro di nacemento, como ta awor m'a caba di nace. 
Lo mi pidi e mes testigos di morto sirbi pa mi acto di 
nacemento.” 

E meneer a baha su bril te riba su punta di nanishi, 
mira mi djabao ; luego el a rek man cohe un buki te ariba, 
unda no por yega stof nan, su páginas tabata geel di su 
dia cu e tabatin. Despues di a buelta algun página el a 
contesta mi lo siguiente : 

„Segun disposicion di gobierno real, ora un hende 
nace, sea su tala, (si e ta yiu legítimo,) o frumu (si e ta 
yiu natural) mester duna su óp i ta prohibí absolutamente 
di acepta óp di otra persona. Asina cu treciendo bo tata 

frumu, segun bo procedencia, lo mi complace cu bo 
peticion. Awor ta queda bo un último recurso, si acaso, 
€ persona exigi no ta na bida; pidi cualquier di e traha- 
dónan di request, traha un pa bo, manda pa Su Excelencia !” 

el a pone e testigonan firma mi morto, pa nan bay. E 
voorlezer a papia un cos queto-queto cu e dos testigo i 
ma comprende cu e sí tabata quere, cu si no ta mi mes, 
mester ta mi spiritu parlante tabata pará den porta. Un 
di e testigonan a yega te cerca e meneer i cuchu-cuchu 
el a bisé te cerca su orea : 

„Meneer no por t' asina bon, di permiti nos sali pa otro 
porta? Pasobra com nos ta haci sali, si e n’ qué quita 
lor di e porta ?” 

Pero e meneer no tabata asina tapá di quere cu morfo 
sá papia. 

„Bini, Benúa, yega cerca” el a grita mi. „Ya cu bo 
ta pretendé di ta na bida, pardon, ya cu bo ta munstra 

cu bo tin razon i dokter cu ta mas sabir den asunto di 
bida i morto ta hera, lo mi papia mañan cu'dokter, p'é 
bini hunto cu bo i pa nos sabi cuá di boso dos tin razon. 
Ta cual dokter a duna bo certificado di morto ?” 

„Dispensa mi, meneer; tur loque dokter B. a certificá 
ï cu semper nos tur sá, cu ta Dios só n'sa hera ni gaña.” 

„Bueno, te mañan anto, señores, boso por pasa numa !” 

l e voorlezer i testigos a primi pasa banda di mi como 
n' tabatin otro salida. 

Desconfiá nan tábata drai mira, cu mi n' tabata sigui 
nan. Ami no por a haci otro, sino warda te ora dokter 
bini pa duna aprobacion di mi existencia pa e empleado 
no tin di punta un dp den su buki na duda. 

Net mi ta bay sali, a drenta un hoben pa bin regla 
su papelnan. Como e tabata un yiu natural, ta un milagro 
si su nomber por tabata bon duná. 

„Ta duel mi, yoncuman.” e meneer á bisé, despues 
di a mira su papelnan, „pero den bo acto di nacemento 
ta Josefa Comequeto bo yama. 

Ta claro si n' ta error di bo grandinan, ta di e frumú. 
Bo ta sigur cu ta e frumú a hera ?” 

„Wel meneer, tur cos cu mi por bisa, cu mi yama 
José. Como tabata mas facil cambia mi nomber cu cambia 
mi sexo, e frumu lo e haci e mal gracia ayi cu mi. Si e 
irumu tabata asina distraí, ta den wowo di angua lo mi a 
pasa, Cu e no a corta mi palo di nanishi pa mi cabuya 
di lombrishi.” 

Harimento general. 

»1 ta paquico nan a yama bo Comequeto ?” 

„Pues, meneer, n' ta pa chercha o insulto mi tin e 

apellido ayi. Mi mama a conta mi cu mi wela su mama 
tabata catibo, gracias a Dios; no pa nos berguenza, sino 
pa mi welanan su Shon mes. Enfin como e catibonan dí 
e tirano tabata haci mashá boroto ora nan tabata come, 
e Shon (cù Dios fría e vlam cu l'e ta riba) e Shon anto 
partiendo apellido a haya muy husto pa duna mama di 
mi wela esun di Comequeto, como esaqui no sá papia 
nada ora e ta come, pa musca no cay den su cuminda. | 
amí ta cargué cu honor, pasobra ta único herencia cu nan 
por a larga pa mi den nan miserable testamento.” 

Enfin, porfin e meneer a dicidí di complace na cambié 
di muher pa homber; pero e fa di mas, lo costé un 30 
florin pa quité. 

„Danki meneer,” e yoncuman a despidí cu né, „danki 
Dios, meneer a scapa mi di un berguenza; pasobra ta 
quico mi muchacha lo papia ora e tende cu ta cu un Josefa 
e ta bay casa ?” 

I promé e sali a haya mi ta scucha, m'a baha pa caya. 

Bahando na caya, m'a topa algun hende, uno cu dos 
wowo abri manera gutú cu a pasa ora; otro tabata hac 
por la señal pa spanta mi. Promé m'a baha pa cas, m'a 
haci un paseo riba dempel i pasa na Dus, cerca mi amigo 
Fer. Ta un lugá sigur di confianza cu bo por saboreá un 
trago di oude klare, echte dubbele kroon. Fer no quier 
susha su conciencia na usa butishi di Blankenheym, pa 
bende otro mal yenever aden. Enfin m'a dal un bon lapons 
pa mi sodá, saca e poco extracto di esqueleto cu mi a 
traga den mi kelder. Luego m'a laga baha: pa Otrabanda 
pa mi n' cay den tentacion di dal un mas, como mi tabata 
debil ainda. Yegando cas m'a haya mi amigo sintá ta 
combersa cu e bieuw, mi compañero i criá na mes tem 

Esaqui ta lamta i a cohe mi braza bisando : 

„Morto o bibo, mi mester braza bo. Te importa mi 
poco, bo tá loque otro.ta quere bo; basta mi ta cerca bo 
atrobe !” 

Despues di a combersa un rato, m'a bisa nan mi ta 
bay sosega mi curpa un poco, como m'a molestié basta. 
Cada pepita di sodó cu e bitter di Dempel tabata saca for 
di mi poronan, no tabata mas chiquito cu un malbo alapolca. 

Su manece mi amigo a bini pa 6 or' di mainta. E n' caba di 
drenta cu m'a tende un batimento na porta. Despues di un 
binnen di mi parti, un meneer di edad, bistí correctamente na 
blanco, cu un noftomuskat riba su coco limpi, a parce mi 
dilanti cu un portafolio grandi bao di su braza. Inmediata- 
mente tras di djé a sigui un meneer mas hoben, quizas 
pa un testigo di lóque ta bay pasa. 

E bieuw a drai mira e otro i a informa esaqui na e 
wijs di „Oud. Prot. Gemeente” : 

„Zeg, Vesaqui e persoon, cu a kome te voorschijn 
riba asina un raadselachtige manier ?” 

Esayi a contesta cu su sagudimento serio di cabez lo 
siguiente : 

„Ja, waarachtig !” i el a introduci mi na e bieuw. 

E ora numa m'a corda cu ta Meneer Z. di dunamen- 
to di óp. 

,Zo0, z00° e bieuw a bisa i a queda mira mi duro 
den mi cara, luego, ,Aangenome kennismaking”. Mi a bini 
aqui, pa pidi bo un verklaring di loque a pasa op den 22sten 
September, tweede wijk, Otrabanda, terwijl cu nan a vertrou- 
we bo stoffelijk overschot na su laatste verblijf.” 

M’a queda boca abrí, admirá di tanto patriotismo ; pero 
pa mi no contesta na e estilo ouderwetsch cu ta trompeca 

cu macamba i yiu di Corsouw den camina, m'a responde 
clá i cabá: 

„Meneer, tur loque meneer quier sabi di mi morto, 
puntra dokter B; pero di mi salida di kelder i vuelta na 
mundo, esayi no molestia puntra, pasobra mi mes n’ sa ni 
mi n’ ta corda.” 

„Ya, mi ta begrijpe bo; ma veronderstel cu mi mester 
di un schriftelijke verklaring of bewijs cu bo ta een i de- 
zelfde persoon, cu a muri (?) promé nan por teeke bo aan 
den geboorte-acte atrobe. P'esayi m'a trece un getuige i bo 
por stelle un voor pa firma bo verklaring.” 

„All right; ata: mi amigo Fechi, casualmente ta spera 
riba mi. Duna mi e papel i lo e haci.un fabor na firma 
hunto !” 

E meneer a cay sinta i el a saca doł vel di papel sellá 
di un fuerte cada uno. 

,» Adios cinco florin !” m'a pensa. 

Despues di a tuma mi nomber, edad, ocupacion e idem 
di mi amigo, e bieuw a traha un declaracion unda' mi ta 
declara dilanti dos testigo cu mi ta mi mes i cu ta mi mes 
a hera di muri i cu mi a salba for di e kelder for di mi 
conocemento. E meneer a dobla e papel ora nos a caba di 
firma i hinqué den e portafolio. 

„Zoo, awor bo por onderteeken „Benua Antonio Come- 
back” cu tur confianza. Ta un hoogst aangename zaak 
pa mi neme un verklaring asina óp. Mi ta feliciteer bo, 
meneer Benua! Kosten di esaqui ta twee rijksdaalder pa 
zegelpapier. Pas op, pa deze keer, bo n' muri eer je tijd is !” 

»Dispensa mi meneer, sea asina bon di tuma un 2r02 
na salú di mi feliz entrada den mundo di bibonan atrobe !” 

Despues di a bolbe primi su cinco den di mi, e me- 

neer cu su ayudante a bai cu mi dos fuerte cu mester 
tabata sacrificá como victima riba altar di duda i pa mi 
por biba cu derecho di usa mi nomber. 

Ma drai mira mi amigo, cu tabata riba webo, ora e 
meneernan tabata papia di salimento for di kelder. 

»B'a mira, compai Fechi, mira cuanto cos mesté, pro- 
mé cu un hende por haya derecho di bolbe biba ora cu 
pa estupidez di ciencia, e tabata borrá for di paginas di 
vivientes! Enfin awor tur cos a caba. pues bam biba 
atrobe )” 

„Ah si, ta 'sina mundo ta; un ta gaña otro i tur ta 
sali gañá. Pero ma bini aqui mandá pa mi ruman. E po- 
bër no quier quere cu señor Benúa ta bibo. Segun é, 
mes manece di bo morto Lamberto a menaza pa saca tur 
potoshi. tira na caya di esun cu pasa un luna sin paga.” 

„Pues mi amigo, un homber meste fin un palabra. 
Sea asina bon di binl cu bo: ruman pa mi conocé i pa mi 
pone su corazon sosegá.” 

- „Mi amigo a sali: despues di un ora el a bolbe 
cu su ruman muher 

(Aqui mi amigo Benua a bati timbre i ordena dos 
brandy atrobe.) 

„Querido amigo,“ el a sigui, ,awor ta yega e momen- 
to di sorpresa, cu bo amigo Benua, cu no sá mira un sangura 
cu menos cariño cu e ta mira un señorita, ta bay cambia 
den un dia pa un anochi di Opinion. 

Nos a tuma nos bitter i el a sigui sú relato. 

„Sin exageracion ta di promé bez cu un señorita a 
drenta sala di mi cas. Tabata un hoben di un 27 aña, 
algo gastá pa trabao di bida, pero fuerte di consititucion; 
pero cu un conformidad cu su suerte asina grandi, cu 

apenas hende por a mira cu el a pasa algo ditrabao. Su 
trahe modesto tabata match cu su dos vlechte largo di 
cabey preto cu tabata ondula riba su lomba. 


E tabata en una palabra, un modelo digno pa inmor- 
táliza den marmol bao di nomber di trabao pa decencia. 


El a yega cerca despues cu su ruman a introducié na mi 
i mi n'é. 

„Señor Buena,” el a cuminza cu un franqueza ino- 
cente, „ta un legria pa mi di mira bo na bida, aunque cu 
antes mi no tabata conoce bo. Pero pa recomendacion di 
mi ruman, mi no a desanimá na yega personalmente cer- 
ca bo pa pidi bo, considerando bida caro cu turta pasa, 
pobre igual cu rico, pa bo no subi preis di e casita cu 
mi ta biba den. Permiti mi paga, alomenos loque ta sobrá 
mi despues cu mi gasta lo necesario pa mi biba for di 
loque mi traha.” 

Admirá di tanto franqueza i conociendo di acerca lo- 
que tabata pasa inhustamentz cu mi orden, no a queda mi 
otro, sino di ofrece e pobrecita sinta, halando.un stul na 
su alcance. Pero ta manera cu algo straño tabata move den 
mi corazon. 

Ta manera un magneto tabata atrae su vistanan na di 
mi i cu nan tabata suplica un puesto pa mi den su cora» 
zon. Manera m'a conta bo na principio caba, nunca m'a 
sinti mi atraé pa presencia di ningun señorita, ni pa belle- 
za, ni pa costumbres, ni siquiera pa nan inocencia. 

Pero den e figura i semblante modesta i atractiva sin 
adorno ni pintura, es cara conforme den probreza, don 
poderoso cu Dios sá parti den algun criatura, den e sem- 
blante franco mi a leza un corazon heroico, dispuesto pa 
acepta e tarea dificil pa ricibí un recien convertido den su 

segundo étapa di vida. Si, pa mi concepto si un dia mi 
mester casa, anto tawor i si tin un señorita mas na mi 
interes moral anto lo t'esaqui, mandá pa Providencia den 
mi época di expiacion. Mi n' ta yamá pa pintá ni pa des- 
cribí es escena cu tabata desarrollando den mi alma. 

Esayi mi a larga na mi colega Weisi mi amigo Mat; 
esaqui cu su expresiones amorosas, como novelista, i esa- 
ya cu su penseel i pinturas, si acaso nan por yega na 
conoce mi caso un dia. 

Mi n' sá quico mi quier a paga pa mi por a declara 
Elisá bao di cuater orea, loque mi tabata sinti p'éle; cu 
mi tabata un cautivo bao di su miradanan piadosa. Pero 
mi a larga esayi pa siguiente ocasioni m'á puntréle : 

»Í quico bo ruman, cu ta mi mas querido amigo a bi- 
sa bo mas leuw di esayi ?” 

Elisa a drai mira su ruman, poco desconfiá, luego el a 
contesta mi: 

»Nada, nada en particular, cu loque mi a suplica bo.” 

Mi amigo a baha su cabez, sin contesta nada. 

E tabata corda riba e huramento di nos secreto. 

»Bueno, mi tin di participa bo, Elisa, cu bo ruman a 
yega di presta mi un servicio grandisimo den mi bida i 
cu awor cu mi a haya sá cu bo to su ruman i mi a co- 
noce bo personalmente, m'a ofrece pa bo sigui biba den 
cas cu tur libertad, sin corda alquiler, como ta único re- 
compensa cu e por aceptá.” 

E pobre mucha muher a seca lágrima cu a sali es- 
pontaneamente di Su wowo i a contesta: 

„Ta duel mi, bon señor, cu mi no por acepta bo ofer- 
ta. Mucho bon mi sabi, di e amor iraternal di mi ruman 
pa mi, pero si mi tin un lugá unda mi por biba sin pa- 

ga, anto lo ta cerca mi ruman sô, como mi n’ tin otro pariente. 

Pero ta manera mi lenga a los iloque tabata pegá den 
mi garganta quier bini afor, despues di a siña conoce bir- 
tud i prudencia di mi protegida. 

»Elisa,” mi a bisé, tumando su mano cu cariño, „lo- 
que mi ta sinti pa bo ta imposible splica; pero bo a bi- 
ni como un angel pa guia mi den senda di bon. Acepta 
mi mano, hunto cu mi corazon. Lo mi ser no solo bo 
esposo, pero un tata pa bo. Di bo ruman, mi amigo, mi 
ta sigur di su aprobacion. Den e casita lo bo no sigui 
biba berdad, pero pa nos tres lo mi larga traha un nobo. 
Permiti mi pone fecha pa nos casa, cu lo ta mas tardá 
den seis luna cu nos cas tambe lo ta clá henteramente. 

Imposible describi es escena. Mi promé amor no ta- 
bata sá quico contestá é interrogando su ruman de bez en 
cuando cu mirada di sorpresa, dos pupilas yem di lágrima 
di felicidad. 

M'a lamanta bay den mi cuarto un rato, pa duna nan 
ocasion di consultá algo cu otro. 

Bolbiendo m'a haya Elisa poco sosegá, i cu a tuma 
curashi pa contesta asina : 

„Na es momento aqui, ta dificil un contesta decisiva ; 
pero permiti mi despidi di un bon amigo cu lo mi nolu- 
bida su aprecio tan facilmente.” 

l el a saca su mano pa yama mi ayó. 

Mi a queda tene su mano un momento, suplicando cu 
mi wowonan un si, di amor, contestando luego asina : 

„Pues, ami si, ta despidi cu un corazon nobo, fresco, 
hoben, yená di amor pa bo, confiando den sinceridad di 
mi palabranan, i den bendicion di Dios, cu pronto lo nos 
por biba i muri pa otro.” 

Luego mi a trece mi amigo acerca diciendo : 

„I abó, mi amigo di confianza, quico bo ta opiná di 
mi último resolucion? Bo m’ ta di acuerdo ?” 

El a tuma mi mano, primié i contestá cu tur su fran- 
queza : 

„Pues, si Elisa ta stima bo, mi n’ tin nada contra!” 
i el a drai mira su ruman. 

„Bubu,” esaqui a contesta „ainda mi n’ por dicidi nada. 
Permiti mi pensa un poco, tantem nos amigo ta na cama.” 

„Pues amigo, mi ta confia riba bo, cu pa loque nos 
a debe otro, desde awor nos tres lo comparti den felicidad 
i tristeza di otro. Acepta anto mi amor pa Elisa como 
principio di un felicidad duradera.” 

L mi a braza e amigo cu a salba mi di morto icu na 
mes tem a duna mi ocasion pa mendra mi bida. Natural- 
mente, pa cariño di su ruman pa mi i pa di mi cu n'é, 
Elisa a haya di mes un confianza cu a animé pa acepta mi. 

Claro cu luego cu m'a sali, m'a drenta mundo atrobe 
i mi mester a bishitá urda mi ta pensa na casa. Pero 
Elisa a mustra mi cu ta imposible, cu lo ta contra su bon 
nomber pa mi haci bishita na cas unda e ta biba, siendo é 
só na cas, di mi propiedad. El a pensa i bisa mi: 

„Nunca bo no a ocupa bo cu bo casnan personalmente, 
ni bishitá bo inquilinos ; pues si bo bini unda mi ta awor, 
e mala lenganan lo atacá mi bon nomber i nan lo tene 
mofa di mi, si nan tende cu bo quier casa cu mi.” 

Ma duné tur razon i contesté : 

»Tur cos lo bini allright; awe mes mi ta traha un 
contracto di venta cerca notario. 

Bo ruman ta cumpra e cas i e ta larga bo biba aden, 
tantem mi ta participa den Boletín mi compromiso cu bo.” 

Un lágrima di alegría a brota for di su "wowornan, Í 
mi novia a 'sintié te den nubianan di felicidad. Mi amigo 
a cohe mi braza diciendo : 

„Awor mi ta reconoce cu loque m'a haci pa bo tabata 
mas bien na mi interes i gracias na e fatalidad nos tur a 
bira feliz na mes tempo.” 

Aqui mi amigo a tuma un brandy di despedida i to- 
cando rand di e copanan el a sigui: 

„Despues di seis luna nos a casa, p'esayi permiti mi 
tuma es salud aqui na recuerdo di mi matrimonio feliz i 
na mes tem mi ta suplica bo compaña mi na mi cas, pa 
mi introduci bo na mi señora, p'e sá cu ta cu bo mi por 
a queda te diez-un or' for di cas, cu n' ta mi costumbre”: 

Nos a baha i na camina el a sigui su relato asina: 

»Compai, mi tin un aña casá i te awor mi ta goza cu 
mi morto a sirbi pa drecha mi bida i perfeccioná mi alma 
na bienestar di esnan cu ta explotá pa adoradornan di placa. 
Mi casnan a bolbe baha na nan preis di conciencia i mi 
tin conviccion cu loque mi ta £ana asina mes ta basta pa 
mi cubri nan gasto di reparacion, sirbi pobre cu nan i saca 
un balente interes. 

Mí a pensa, (ya cu Gobierno a declara huurcommissie 
buiten gevecht), na inventa otro sistema. M'a pensa na alza 
mi casnan na un modo tañ tirano cu gobierno mester cay 
aden i introducí un ley è ora pa mi i patur por baha nan. 

Pero recordando atrobe cu nan ta capaz di no consi- 
sidera mi caso pa afzetterij, m'a cambia mi método, expo- 
niendo tur mi capital na fabricà cas i duna na cuota, cu 
di mas pobre por bini na un casita. Imita spera cu pronto 
to'i miles di boca lo sali aunque sea un ave maría pa sal- 
bacion di mi alma, den nan oracion di tur dia”. 

Mi amigo Benúa n' caba di papia cu m'a sinti un ba- 
timento, tras di mi scouder cu a sigui un saludo di un 
stem conocí. Tabata Chofi, cu sá tur nobo. 

„Hola, boso ta laat riba caja; n' ta bon pa hende ca- 
sá. Ma sali ,Kransje”, boso mester tabata"yi. Bló skeire- 
mento di rok. Dokter a queda mescos cu un estatua mu- 
da. Meneer Conde del Molino peor. Pater E. a recorda 
nan cu no a bini pa chalálá só, sino pa studia e proble- 
ma. Un tercio di nos coló a pidi pa pone uno o dos di 
pueblo tambe den comision pa bay cerca „Groote Heer” ; 
pero despues di a presenta e candidatonan p'esayi, esaqui- 
nan a disparce i bira muda, como nos n' mira nan ni ten- 
de nan nomber. 

Resultado: nan a queda afó. Quizas ta pasobra nan 
no quier tabata di pueblo. Anto cuanto bez nos n’ desea 
cu por tabatin masque ta un representante di raza negra 
den C. C. Pero si den un simple reunion asina nan ta 
bula pa nan mes partida, corda unda tin tanto zumbi blan- 
co pa spanta nan!” 

Como fé só tabatin nobo nos a bay di tendedó i Chofi 
tabata purá p'e bay Scharlo, el a yama nos bonsoir te mainta. 

„Bo ta mira, bru, n’ tin manera pa haci cu mundo. 
Tur cos cu mi por conseha bo: Vivir y no confiar. 

Sea fuerte i sincero na haci bon i Dios lo corda di 
bo. Pero cu un tristeza di alma mi ta sigura bo, cu ni 
bista di sepulcro i mortaha ta capaz di detené e carrera 
toca di egoismo cu mas tanto doño di cas ta recorriendo 
awendia, como si fuera tur quier pusta cuá lo yega mas 
liher na e goal di avarismo i tiranía.” 

I mi amigo convencí di hopi berdad cu ta sinta den e 
palabranan a sigura mi cu e si lo lamta un campaña con- 

trario na busca di husticia. 1 te awe, sin gaña el a cumpli 


cu su palabra!.... mescos cu nan mester a deré promé 
el a drenta na casa. 


